
PRVO DOBA. 


Od Adama do Abrahama (g. 2000 pr. Kr.). 

§ 1. Stvorenje svijeta. 

1 . Stvorenje vidljivoga svijeta. li početku je stvorio 
bog nebo i zemlju. A zemlja bijaše pusta i prazna, tama 
bijaše posvuda, i Duh Božji lebđaše nad vodom. 

Tada reče Bog: »Neka bude svjetlost!« 1 postala je 
svjetlost. To bijaše prvi dan. 

Drugi dan reče Bog: »Neka bude svod nad zemljom«. 

1 postade svod nebeski. 

Treći dan reče Bog: »Neka se vode na zemlji saberu 
na jedno mjesto, i neka se pokaže suh o«. I bi tako. Suho nazva 
se zemlja, a skupovi vodeni mora. Još reče Bog: »Neka 
zemlja izvede travu, bilje i drvo rodno«. 

Četvrti dan reče Bog: »Neka budu svjetlila na svodu 
nebeskom, da dijele dan i noć i budu znaci danima i godinama«. 
Tako načini Bog sunce, mjesec i zvijezde, da obasjavaju 
zemlju. 

Peti dan reče Bog: »Neka provrve vodom životinje 
i krilate životinje neka budu nad zemljom pod svodom ne- 
beskim«. I stvori Bog ribe i ptice, i blagoslovi ih, da rastu i 
množe se. 

Šesti dan reče Bog: »Neka zemlja izvede stoku i zvi- 
jeri zemaljske svake vrste«. Tako i bi. Najposlije stvori 
Bog čovjeka — I pogleda Bog sve, što je stvorio, i sve bijaše 
vrlo dobro. 

Sedmi dan počinu Bog (prešla stvarati nove stvorove) 
i posveti taj dan, da bude za počinak. 

* U pripovijedanju Svetoga Pisma o stvorenju svijeta vidimo 
ove nauke: Svijet ima svoj početak, nije vječan; samo je Bog 
vječan, koji nije počeo živjeti niti će prestati živjeti, nego živi od 
vijeka do vijeka. — Bog je svijet stvorio, t. j. iz ničega učinio; 
samo je htio, da bude, pa je sve postalo. — Stvarajući svijet Bog 
je pokazao svoje svemogućstvo, mudrost i dobrotu. — Počinak i 
potom dan počinka zove se u hebrejskom jeziku (kojim je pisano 
Sveto Pismo Staroga Zavjeta) sabat ili subota, a to znači i riječ 
hrvatska nedjelja (= kad se ne djela, ne radi, nego se počiva) * 

2. Stvorenje nevidljivoga svijeta. Nebo, što ga je Bog u 
početku stvorio, nije bilo prazno, nego puno stanovnika duhovnih, 
koji se zovu anđeli. Anđeli bili su u početku svi dobri i srećni. 



SI. 1. Borba sa zlim dusima na asirskim spomenicima. 

No mnogi su se odmetnuli od Boga želeći njemu biti jednaki. U 
nebu nastade borba: dobri anđeli sa svojim vođem sv. Mihaelom 
borahu se za čast Božju protiv zlih anđela,, kojima se vod zove 
Sotona (protivnik, neprijatelj). Zli su anđeli navladani i bačeni u 
pakao, da se muče. Dobre je anđele nagradio Bog vječnim bla- 
ženstvom, da gledaju Boga. — Dobri anđeli čuvaju ljude, te se zovu 
anđeli čuvari. Zli pak duhovi (vragovi) napastuju ljude zavodeći 
ih na zlo. 

§ 2. Stvorenje prvih ljudi. 

1. Stvorenje čovjeka. Sveto Pismo govori napose i obilatije 
o stvorenju prvoga čovjeka: neka se odatle vidi, da je čovjek naj- 
plemenitiji stvor Božji na zemlji. 

Stvarajući čovjeka reče Bog: »Načinimo čovjeka na sliku i 
priliku svoju, da bude gospodar nad svim životinjama i nad cijelom 
zemljom«. Tada načini Bog iz zemlje tijelo čovječje i udahne u nj 
dušu besmrtnu. Tako postade čovjek živ. Bog mu dade ime 
Adam (= zemljan). 

* Čovjek je slika Božja o o duši. Duša ima razum i slo- 
bodnu volju, kao što je i Bog duh besmrtan s razumom i slobodnom 
voljom. Tim je bio čovjek slika Božja naravna. No povrh toga 

učinio je Bog prvoga čovjeka svetim i pravednim, jer je dao duši 
njegovoj milost posvetnu. Tim je čovjek bio slika Božja svrhu- 
naravna. * 

2. Prvi čovjek u raju zemaljskom. Gospodin Bog zasadi za 
čovjeka lijep vrt, raj, u kojem je bilo svakojakih drveta. Usred 
vrta bijahu osobita dva drva: 1 drvo života i drvo od. znanja dobra 
i zla. U taj vrt smjesti Bog čovjeka, da ga obrađuje i da ga čuva 
(da ga ne izgubi). Gospodin mu zapovjedi govoreči: »Sa svakoga 
drveta u vrtu slobodno jedi; ali s drveta znanja dobra i zla ne 
jedi, jer ako s njega jedeš, morat ćeš umrijeti«. 

Tu je zapovijed Bog dao čovjeku zato, neka svojom posluš- 
nošću zasluži sebi vječni život na nebu. 

3. Stvorenje žene. Gospodin Bog dovede k Adamu sve 
životinje, da im nadjene imena. I Adam dade svakoj životinji nje* 
zino ime. Ali se ne nađe pomoćnica slična njemu. Tada reče 
Bog: »Nije dobro, da je čovjek sam; načinimo mu pomoćnicu sličnu 
njemu«. 1 pusti Bog san na Adama, pa izvadi jedno od rebara 
njegovih i od rebra sazda ženu te je dovede k Adamu. A Adam 
reče: »To je kost od moje kosti i tijelo od mojega tijela«, i badjene 
joj ime Eva (Živka), jer je mati svima živima. 

* Odatle, što je Adam dao svakoj životinji ime, koje joj je 
pripadalo, vidi se, da ga je Bog obdario velikim znanjem i go- 
vorom. Tim se tako razlikuje od životinja, da mu nijedna nije 
slična. S njima se nije mogao razgovarati i družiti: u njihovu društvu 
osjećao se sam. Zato mu je Bog dao družicu sličnu njemu. Bog 
je naredio ženidbu između jednoga muža i jedne žene. »Što je 
pak Bog sastavio, čovjek da ne rastavlja«; zato se ženidba ne 
može razdriješiti. — Od Adama i Eve potječu svi ljudi; zato se 
oni zovu praroditelji roda ljudskoga. 

Prvi ljudi živjeli su srećno u raju zemaljskom. Nijesu imali 
nikake zle želje, rado su činili ono, što je dobro; bili su prošli od 
boli i muka pa ne bi trebali ni umrijeti. * 

§ 3. Grijeh prvih ljudi, kazan i obećanje spasenja. 

1. Grijeh prvih ljudi. Sotona (vrag) je zavidio sreći prvih 
ljudi, pa se poslužio zmijom, da ih zavede; jer je zmija bila lukavija 
od svih zvijeri zemaljskih. Zmija reče ženi: »Zašto vam je Bog 
zapovjedio, da ne jedete sa svakoga drveta u vrtu?« Žena od- 
govori: »Sa svakoga drveta u vrtu jedemo, ali s drveta, što je 
usred vrta, zapovjedio nam je Bog, da ne jedemo i ne diramo u nj, 
da možda ne umremo«. Nato reče zmija: »Nikako ne ćete umrijeti; 
nego će vam se otvoriti oči, pa ćete biti jednaki Bogu znajući 
dobro i zlo«. Onda žena vidi, da je rod lijep i dobar, pa uzme i 
jede i dade mužu svojemu, koji također jede. 

* Tako su prvi ljudi prestupili zapovijed božju i učinili grijeh 
Grijeh je iaj bio težak. Zapovijed je bila laka, a i ljudima je bilo 
lako da je drže, jer su imali milost posvetnu. To je bio grijeh 
težak i zato, jer su ljudi više vjerovali zmiji nego Bogu. * 

2. Posljedice grijeha. Kad su ljudi sagriješili, otvore im se 
oči t. j. oni vide, da su sagriješili i izgubili milost posvetnu. I siideći 
se spletu lišća smokova i načine sebi pregače. Onda začuju glas 
Božji, pa bojeći se sakriju se za drvela u vrtu. — Gospodin Bog 
zovne Adama i reče: »Gdje si?« On se odzove i reče: »Bojim se 
i stid me je pred tobom, pa se sakrih«. A Bog mu reče: »Zašto 
te je stid? Da nijesi jeo s drvela, što sam ti zabranio?« Adam 
odgovori: »Žena mi je dala, te sam jeo«. A Bog reče ženi: »Zašto 
si to učinila?« Ona odgovori: »Zmija me je prevarila, te sam jela«. 

* Osim milosti posvetne izgubili su prvi ljudi grijehom još i 
ove svrhunaravne darove Božje: izgubili su pravo na nebo a zaslu- 
žili su vječnu muku. Usto im je razum potamnio,: te misle, da se 
mogu Bogu sakriti; volja im je postala sklona na zlo, ne će da 
priznaju svoj grijeh, nego krivicu bacaju na drugoga. Zaslužili 
su i druge vremenite kazne. No prije nego Bog izreče nad njima 
kazne po svojoj pravednosti, pokaza im svoje milosrđe obećavajući 
im spasenje. * 

3. Obećanje spasenja. Gospodin Bog reče zmiji: »Što si 
to učinila, prokleta si među svim životinjama. Potrbuške ćeš 
puzati i zemlju ćeš jesti svega vijeka svojega. Neprijatelj- 
stvo postavit ću među tobom i ženom, među po- 
tomstvom tvojim i potomstvom njezinim: ona će 
satirati glavu tvoju, a ti ćeš vrebati petu njezinu«. 

* Tim je riječima obećao Bog Spasitelja, koji će nad- 
vladati nečistoga duha i izbaviti ljude od grijeha. To je prva blaga 
vijest o Spasitelju. * 

4. Bog kazni prve ljude vremenitim kaznama. Ženi reče Bog . 
»Imat ćeš mnogo muke sa svojom djecom i bit ćeš pod vlašću 
muževljom«. Adamu pak reče: »Prokleta bila zemlja tebe radi 
Trnje i korov će ti rađati. Sa znojem lica svoga jest ćeš hljeb, 
dok se ne vratiš u zemlju, od koje si uzet; jer si prah i u prah 
ćeš se vratiti«. 

Potom načini Bog Adamu i ženi njegovoj haljine od kože i 
obuče ih, pa ih izagna iz raja; a pred vrtom postavi herube s mačem 
plamenim, da čuvaju put k drvetu života. 

* Tako su prvi ljudi istjerani iz raja zemaljskoga, stigle su ih 
mnoge muke i boli i napokon smrt. Taj grijeh nije samo naškodio 
prvim ljudima, nego i svim ljudima, jer je grijeh i kazan prešla na 
sve ljude; zato se taj grijeh zove istočni ili nasljedni grijeh. 
Jedina BI. Djevica Marija, majka Spasiteljeva, bila je sačuvana od 
istočnoga grijeha: između nje i nečistoga duha bilo je vječno ne- 
prijateljstvo. * 

§ 4. Potomstvo Adamovo. 

f. Kain i Abel. Adamu i Evi dade Bog mnogo sinova i kćeri. 
Najsiariji bijahu Kain i Abel. Kain postade ratar a Abel pastir. 
Abel bijaše dobar i pravedan a Kain zao. Poslije dugoga vremena 
dogodi se te prinesu žrivu Bogu: Kain prinese od roda zemaljskoga 
a Abel što je imao najbolje od stada svojega. Gosoodin pogleda 
na Abela i na dar njegov, a na Kaina i dar njegov nije gledao. Zato 
se Kain razljuti veoma, i lice mu spade. 

Gospodin reče Kainu: »Što si se rasrdio i zašto ti je lice spalo? 
Ako dobro činiš, primit ćeš plaću, ako li zlo, brzo ćeš biti kažnjen. 
Ali nadvladaj zlu želju i budi joj gospodar«. No Kain ne posluša 
Gospodina. Nego jedan dan reče bratu svojemu: »Hajde idi sa 
mnom u polje«. A kad su bili u polju sami, skoči Kain na Abela 
i ubije ga. 

Tada reče Gospodin Kainu: »Gdje li je brat Abel?« Kain 
odvrati: »Ne znam. Zar sam ja čuvar brata svojega?« A Gospodin 
reče: »Šta si učinio?« Krv brala tvojega viče sa zemlje k meni. 
Zato da si proklet na zemlji, koja je popila krv brata tvojega iz 
ruke tvoje. Kad zemlju uzradiš, ne će ti davati rodova svojih. 
Potucat ćeš se i bjegunac ćeš biti na zemlji«. 

Kain reče Gospodinu: »Veći je moj grijeh nego da mi se može 
oprostiti. Moram se sakriti pred licem tvojim, i koji me sretne, 
ubit će me«. A Gospodin odgovori: »Ne će tako biti; nego tko 
ubije Kaina, kaznit će se sedam puta«. I načini Gospodin znak 
na Kainu, da ga nitko ne ubije. Kain ne čineći pokore otide po 
svijetu nemajući nigdje mira. 

* Kain je slika okorela grešnika. Zavidio je bratu dar Božji. 
Srdost ga dovela do ubistva. Kad je učinio teški grijeh, koji 
svojom težinom vapije k nebu, ne mari zaj to. A poslije očajava 
o milosti Božjoj misleći, da mu se grijeh ne će oprostiti. 

Abel svojom pobožnošću, ljubavlju k Bogu i smrću, koju je 
podnio radi pravednosti, slika je Spasitelju. Bog je u 
Starom Zavjetu nesamo riječju obećavao Spasitelja, nego je podizao 
svete ljude i naređivao ustanove, koje su unaprijed označivale život 
Spasiteljev. Ti ljudi ili ustanove zovu se slike (tipovi) Spasitelja. 

Ljudi su već u početku prinosili Bogu darove, kojima su Boga 
priznavali gospodarom i darovateljem svega dobra. Ti prinosi ili 
darovi zovu se žrtve. * 

2. Kvarenje ljudskoga roda. Za Kainom povedoše se i nje- 
govi potomci. Ne mareći za Boga i za drugi svijet brinuli su se 
samo za ugodnost i dobitak na ovom svijetu. Ti su se nazvali 
sinovi ljudski. — Bog je dao Adamu mjesto Abela drugoga 
sina, kojemu Adam nadjene ime S e t. Setovi su se potomci bojali 
Gospodina i poštovali ga javnom službom. Ti su se zvali sinovi 

Božji. Henohod plemena Setova življaše po volji Božjoj i 
navješćivaše pokoru; zato ga nestade, jer ga uze Gospodin t. j. 
prenese ga bez smrli na drugi svijet. 

Prvi su ljudi dugo živjeli. Adam je živio 930 godina, najviše 
M a t u z a 1 a 969 godina. Tomu bijaše razlog jaka i neiskvarena 
prva narav čovječja, a i volja Božja, koji je htio, da se zemlja 
što prije napuni stanovnika. Živeći do tako velike starosti mogli 
su prvi ljudi kazivati dalekomu svojemu potomstvu, kako im se Bog 
javljao i što ih je sve učio. 

§ 5. Potop. 

1. Pravedni Noa. Družeći se s potomstvom Kainovinv izo~ 
pačiše se i potomci Setovi. Zato reče Bog: »Istrijebit ću ljude sa 
zemlje, jer su misli njihove okrenute k zlu; još im ostavljam 120 
godina, da se poprave«. 

Samo je pravedni Noa našao milost pred Gospodinom, i Bog 
mu reče: »Načini sebi kovčeg 300 lakata u dužinu, 30 lakata u 
širinu, a 30 lakata u visinu. Jer ću pustiti potop na zemlju i po- 
gubi! ću sve što je na njoj. Ali s tobom ću načiniti zavjet. Ući 
ćeš u kovčeg sa svojima; od životinja uzet ćeš sa sobom od svake 
po dvoje, a od čistih životinja uzet ćeš po sedmoro, i skupit ćeš 
hrane za sebe i za životinje«. 

2. Potop. Noa učini, kako mu zapovjedi Gospodin: građaše 
kovčeg i propovijedaše pokoru, ali ga ljudi nijesu htjeli slušati, nego 
su jeli i pili i slavili svadbe. Onda reče Gospodin Noi: »Uđi u 
kovčeg. Još sedam dana, pa ću pustiti dažd na zemlju«^ I uđe 
Noa u lađu, a s njim uđe žena njegova i tri sina sa svojim ženama;, 
iako i životinje, kao što bijaše zapovjedio Gospodin. 

Poslije sedam dana dođe potop na zemlju, tada je Noi bilo 
600 godina. Razvališe se svi izvori i otvoriše se ustave nebeske, 
te udari dažd na zemlju za četrdeset dana i četrdeset noći. Voda 
navali i usta jako po zemlji, i kovčeg stade ploviti vodom. Petnaest 
lakata dođe voda iznad najvišeg brda, i izgibe sve, što se micaše 
na zemlji: ptice i stoka i zvijeri i svi ljudi. Samo osta Noa i što 
bijaše s njim u kovčegu. 

3. Noa izlazi iz kovčega. Voda stajaše na zemlji 150 dana. 
Tada se Bog opomenu Noe i svega, što bijaše s njim u kovčegu, 
i posla vjetar, da uzbije vodu. Voda stade opadati i kovčeg se 
ustavi na gori u Armeniji. Skoro zatim pokažu se i druga brda 
iz vode. 

Poslije četrdeset dana otvori Noa prozor na kovčegu i ispusti 
gavrana, da vidi, je li opala voda sa zemlje; a gavran se ne vrati 
u kovčeg (jer se zadržao na strvini). Onda pusti goluba, a golub 
ne našavši mjesta, gdje bi stao, vrati se u kovčeg. Poslije sedam 
dana pusti opet goluba, a golub se vrati pred večer donesavši u 
kijunu maslinovu granu sa zelenim lišćem. Tako pozna Noa, da 
je opala voda sa zemlje. Ali počeka još sedam dana, pa opet 
ispusti goluba, ali mu se on više ne vrati. 

Tada reče Bog Noi, da iziđe iz kovčega. I iziđe iz kovčega 
Noa i sve što je bilo s njime. 

* Sprava, na kojoj se Noa sačuvao od potopa, zove se 
kovčeg, jer nije imala vesla ni jedara kao što ima lađa. Kovčeg 
je Noin bio slika Crkve katoličke, u koju treba da uđe svaki, koji 
hoće da se spase. 

§ 6. Noa i sinovi njegovi. 

1. Žrtva Noina. Izišavši Noa iz kovčega načini žrtvenik i pri- 
nese žrtve od čistih životinja. Gospodinu bijahu ugodne žrtve, pa 
reče: »Odsele, dok bude zemlje, ne će nestajali usjeva ni žetve, 
studeni ni vrućine, ljeta ni zime, noći ni dana« I Bog blagoslovi 
Ncu i sinove njegove, i reče im: »Rastite i množite se i napunite 
zemlju. Evo postavljam zavjet (ugovor) svoj s vama i s po- 
tomstvom vašim, da ne će više biti potopa, da zatre svu 
zemlju. Dugu svoju u oblacima postavljam za znak zavjeta 
između mene i zemlje«. 


8 


2. Sinovi Noini. Noa imadijaše tri sina, koji su s njim izišli 
iz kovčega: Sem, Ham i Jafet, od kojih se opef narodiše ljudi 
na zemlji. 

Noa poče raditi zemlju, i posadi vinograd. Ne znajući 
jačine vinske napi se vina, i zaspa i u snu se otkri usred šatora 
svojega. Kad je to vidio Ham, kaza obojici braće svoje na polju; 
a Sem i Jafet uzeše haljinu i idući natraške, da ga ne vide, pokriše 
oca svojega. Kad se Noa probudi i dozna, što mu je učinio Ham, 
reče: »Proklet da je Hanan (sin Hamovi! Blagosloven da je 
Gospodin Bog Semov. Da raširi Bog Jafeta i da stanuje u 
šatorima Semovim, a Hanan da im bude sluga«. 

* Hanan bio je zacijelo kriv grijehu oca svojega; a Noa pro- 
klevši Hanana kaznio je tim i Hama, jer je teška kazan roditeljima, 
kad znadu, da djeca njihova trpe zbog njih. Tu su kazan zaslužila 
obojica, jer su se rugali Noi i griješili gledajući i govoreći besramno. 

Blagoslov se i prokletstvo Noino izvršilo. Od Sema 
potječe narod izraelski, u kojem se rodio Spasitelj i donio 
na svijet blagoslov svim ljudima. Potomci se Jafetovi najviše 
raširili i poslije su prihvatili od Semovaca vjeru, koju je Spasitelj 
donio. Narodi, koji potječu od Hama, rijetko i teško prihvataju 
vjeru Kristovu, zato nemaju blagoslova često i na ovom svijetu, 
jer robuju drugima. 

Noa bijaše također slika Spasiteljeva: bijaše jedini 
pravednik, propovijedaše pokoru, proricaše potop, prinese Bogu 
žrtvu ugodnu, i s njim učini Bog zavjet. Noa bijaše drugi praotac 
roda ljudskoga, kao što je Krist duhovni otac svih pravovjernih. * 

§ 7. Kula babilonska i rasulo roda ljudskoga. 

1. Kula babilonska. S gora armenskih otidu ljudi na jug i 
nađu veliku ravnicu i nastane se ondje. Tu su se silno umnožili; 
ali je među njima bio jedan jezik. 

Bog je htio, da se ljudi rašire po cijeloj zemlji, ali se oni ne 
htjedoše rado pokoriti naredbi Božjoj, nego rekoše: »Hajde da 
sazidamo kulu, kojoj će biti vrh do neba, da proslavimo ime svoje, 
prije nego što se rasijemo po svim zemljama«. Ali Gospodin smete 
njihovu odluku; pomete im naime jezik, da nijesu razumjeli jedan 
drugoga. Tako su morali odustati građenja; a grad, što su ga 
počeli graditi, prozva se Babilon, t. j. pometnja.. Odanle se 
ljudi raziđu po drugim krajevima. 

* 2. Neznaboštvo. Kad su se ljudi razišli po svijetu, gubilo se 
u njih pomalo poznavanje pravoga Boga, pa su uzeli štovati stvo- 
rove mjesto Stvoritelja. Tako je nastalo neznaboštvo. Poradi 
grijeha tamnio im je razum, te su držali za bogove sunce, mjesec 
i zvijezde, vatru i vodu, ljude i životinje. Tako je iz neznaboštva 

postalo rnnogoboštvo. Poslije su stali graditi likove (idole) 
svojih bogova i njima se klanjati kao bogovima; to se zove i d o 1 o~ 
poklonstvo. 

Kada ljudi nijesu marili za svete istine, pustio ih je bog, neka^ 
idu kud hoće, da sami vide svoju nevolju, te se opet zažele povratiti 
k Bogu. Ali da se vjera u jednoga Boga i nadanje u Spasitelja ne 
bi sasvim izgubilo, izabra sebi Bog od plemena Semova narod, 
koji je sačuvao vjeru u jednoga Boga i nadu u Spasitelja. Tome 
je narodu praotac (patrijarha) Abraham. * 


DRUGO DOBA. 


Od Abrahama do Mojsija (2000—1500 pr. Kr.). 

§ 8. Poziv Abrahamov. 

1. Poziv Abrahamov. Kad se neznaboštvo sve više sirilo i 
među same potomke Semove prodiralo, življaše u gradu Uru u 
zemlji Haldejskoj pobožan čovjek od roda Semova pod imenom 
A b r a h a m. Njega izabra Bog, da se po njemu i po njegovu 
potomstvu uzdrži i raširi prava vjera i nadanje u Spasitelja. 

Gospodin reče Abrahamu: »Izađi iz zemlje svoje ii od roda 
svojega i iz doma oca svojega, i idi u zemlju, koju ću ti pokazati. 
I učinit ću od tebe velik narod i blagoslovit ću te, i u t eib i ć e s e 
blagosloviti svi narodi na zemlji«. 

Abraham posluša Gospodina i dođe u zemlju Hanansku sa 
ženom svojom Sarom i sa sinovcem Lotom. Tu mu se javi Gospođin 
i reče mu: »Ovu zemlju dat ću tebi i potomstvu tvojemu«. Abra- 
ham načini ondje žrtvenik Gospodinu Ta se zemlja potom nazvala 
obećala zemlja, zato što ju je Bog obećao Abrahamu i nje- 
govu potomstvu. 

2. Abraham i Lot. Abraham je imao mnogo stoke i sluga,, 
a tako i Lot. Kad nijesu imali dosta paše za stoku i bilo im je 
tijesno, zavađiše se Abrahamovi pastiri s Lotovima. Tada reče 
Abraham Lotu: »Nemoj da se svađamo ja i ti, ni moji pastiri da 
se svađaju s tvojima; ta braća smo. Eto, sva je zemlja pred tobom; 
idi od mene, molim. Ako ćeš ti na lijevo, ja ću na desno, ako ćeš 
ti na desno, ja ću na lijevo«. Tada Lot izabere lijepu dolinu, gdje 
je bila Sodoma i Gomora, i nastani se u Sodomi. 

3. Žrtva Melkizedekova. Lot je izabrao bolju zemlju, ali nije 
pazio medu kakve će ljude doći, jer su Sodomljani bili opaki i 
veliki grešnici. Žalo dopade svakojakih nezgoda. 

Četiri tuđa kralja navale na onaj kraj, oplijene gradove So- 
domu i Gomoru, te zarobe i Lola sa svim imanjem njegovim. Kad 
je to čuo Abraham, naoruža svojih 318 slugu, pođe za pobjedni- 
cima u potjeru, udari na njih noću, razbije ih i otme im sav plijen, 
te izbavi Lota. 

Kad se Abraham vraćao, dođe mu ususret Melkizedek, 
kralj salemski (jeruzalemski). On prinese kruh i vino u zahvalu 
za pobjedu, koju steče Abraham, jer je bio svećenik Boga Višnjega, 

blagoslovi Abrahafna i reče: »Blagosloven da je Abraham od 
Boga Višnjega, koji je stvorio nebo i zemlju. Blagosloven da je 
Bog Višnji, koji ii je predao neprijatelje u ruke tvoje«. Abraham 
pak dade Melkizedeku desetinu od svega. 

I kralj sodomski dođe ususrei Abrahamu i reče mu: »Daj mi 
ljude, što si ih izbavio, a drugo sve priđrži sebi«. Ali Abraham ne 
htjede ništa uzeti. 

* Mefkizedek bijaše slika Spasitelju tim, što je kao svećenik 
Boga Višnjega prinesao za žrtvu kruh i vino. * 

§ 9. Zavjet Božji s Abrahamom. 

1. Vjera Abrahamova. Abraham se bojao osvete onih kra- 
ljeva misleći, da će se vratiti i njega ubiti, pa će nestati roda nje- 
gova, jer nije imao djece. No Gospodin mu se javi i reče mu: 
»Ne boj se, Abrahame, ja sam branič tvoj i plata tvoja prevelika«. 
Pa ga izvede ngću napolje i reče mu: »Pogledaj na nebo i pre- 
broj zvijezde, ako ih možeš prebrojiti. Toliko će biti potomstvo 
tvoje«. Abraham vjerova Bogu i on mu to primi u pravdu. Svojom 
vjerom postade pravedan i mio Bogu. 

2. Zavjet s Abrahamom. Kad je Abrahamu bilo 99 godina, 
javi mu se opet Gospodin i reče: »]a sam Bog svemogući, hodi 
preda mnom i budi savršen. Postavljam za v j e t svoj između 
mene i tebe. ja ću biti s tobom i potomstvom tvojim, a vi ćete 
služiti meni, Bogu svojemu. A ovo će bili znak zavjeta: svako 
muško dijete obrezat će se osmi dan poslije rođenja. Troja žena 
Sara imat će sina, i nadjeni mu ime Izak«. Abraham vjerova 
Gospodinu. 

3. Abrahamova gostoljubivost. Opet se javi Gospodin Abra- 
hamu. Kad je Abraham jednom o podne sjedio na vratima pred 
svojim šatorom, pogledavši opazi tri čovjeka u blizini, potrči im 
ususret, i pokloni im se i reče: »Gospodine, ako sam stekao milost 
pred tobom, nemoj proći sluge svojega; nego da donesem malo 
vode, i operite noge svoje i počinite pod drvetom«. Potom otrči 
u šator k Sari i reče joj: »Brzo umijesi tri mjerice brašna i načini 
kolače!« On sam pohiti k stadu i donese najbolje tele i dade ga 
sluzi, da ga što prije zgotovi. Potom iznese masla i mlijeka i tele 
zgotovljeno i postavi im. Dok su oni jeli, Abraham stajaše pokraj 
njih pod drvetom, da im služi. 

Poslije objeda reče jedan od putnika: »Do godine u ovo 
doba opet ću doći, i Sara će onda imati sina«. Potom pozna 
Abraham, da se sam Bog kao putnik svratio k njemu. 

* Abraham je svojom vjerom postao ugled svim ljudima 
svih vremena. Njegova je vjera cjelovita: vjeruje sve, što mu god 
Bog kaže: da će mu dati u nasljedstvo zemlju, u kojoj je bio onda 


13 



SI. 4. Hrast Abrahamov. 

stranac, da će imati mnogobrojno potomstvo, premda nije imao 
djece. Njegova je vjera stalna: srei naroda neznabožačkoga ostaje 
vjeran Bogu i nimalo ne sumnja o riječi Božjoj. Vjera je njegova 
živa, jer živi po vjeri: miran je i ljubazan prema svakomu. Tako 
je postao otac svima, koji vjeruju. * 

§ 10. Propast Sodome i Gomore. 

1. Molitva Abrahamova. Poslije objeda ustanu ona tri 
čovjeka (Gospodin i dva anđela) i pođu put Sodome. Abraham 
pođe s njima, da ih isprati. Tada reče Gospodin: »Grijesi su 
Sodome i Gomore teški i vapiju k meni za osvetu«. Dvojica anđela 
otidu dalje, a Abraham osta kraj Gospodina i približivši se reče 
mu: »Hoćeš li pogubiti pravednika s bezbožnikom? Ako se 
nađe pedeset pravednika u gradu, hoćeš li oprostiti gradu njih 
radi?« A Gospodin reče: »Ako nađem u Sodomi pedeset pra- 
vednika, oprostit ću cijelomu mjestu njih radi«. Abraham nastavi 
dalje: »Kad sam već jednom počeo, govorit ću Gospodinu svojemu, 
premda sam prah i pepeo. Šta, ako se nađe za pet manje nego 
pedeset pravednika, hoćeš li onda zatrti grad?« Gospodin odgo- 
vori: »Ne ću ga zatrti, ako nađem i četrdeset i pet pravednika«. 
Opet reče Abraham: »Ako se ondje nađe četrdeset, što ćeš uči- 

niti?« Gospodin reče: »Ne ću ih kazniti čeirdesetorice radi«. 
Abraham moljaše i dalje, a napokon reče: »Molim, Gospodine, 
ne ljuti se na me, ako još jednom progovorim: Šio ako se nađe 
samo deset pravednika?« Gospodin reče: »Ne ću ih zatrti dese- 
torice radi«. Potom Gospodin otide, a 'Abraham se vrati na svoje 
mjesto. 

2. Propast Sodomljana. Ali se ni deset pravednika ne nađe 
u Sodomi. Dva anđela dođu uveče u Sodomu i reku pravednomu 
Lotu: »Izvedi svoje ljude iz grada, jer ćemo zatrti ovo mjesto«. 
Kad ujutru zora zabijeli, navale anđeli na Lota i reku mu: »Listani 
i otiđi sa ženom svojom i sa dvije kćeri svoje, da ne poginete i 
vi u ovome opakome gradu!« A kad je on oklijevao, uhvatiše ih 
za ruke i izvedoše iz grada napolje i rekoše: »Nemojte se osvrtati, 
nego se izbavite što brže!« 

Kad se sunce rodi, pusti Gospodin iz neba sumpor i oganj 
na Sodomu i Gomoru, te ih zatre i svu okolinu njihovu. Ali žena 
Lotova bješe se obazrela i postade stup od soli. 

Gdje su nekad bili gradovi Sodoma i Gomora, tamo je sad 
Mrtve more, te svojom pustoši svjedoči i opominje, kako Bog 
kazni grijeh nečistoće. 

§ 11. Izakovo rođenje i žrtvovanje. 

1. Izakovo rođenje. Kad je Abrahamu bilo sto godina a ženi 
njegovoj devedeset, ispuni Bog svoje obećanje, što ga bješe dao 
Abrahamu, te Sara dobi sina. Abraham mu nadjene ime Izak 
(Radojica) i obreže ga osmi dan. 

2. Izakovo žrtvovanje. Kad je Izak odrastao, htjede Bog 
iskušati Abrahama i reče mu noću: »Abrahame, uzmi Izaka, svo- 
jega miloga jedinog sina, pa idi u zemlju Moriju, i spali ga na žrtvu 
tamo na brdu, gdje ću ti kazati«. Sjutradan rano ustane Abraham, 
osamari magarca i uzme sa sobom dvije sluge i sina Izaka. Treći 
dan ugledavši izdaleka određeno mjesto reče slugama: »Ostanite 
ovdje s magarcem i čekajte, a ja i sin idemo onamo, i kad se 
poklonimo, vratit ćemo se k vama«. Onda natovari drva Izaku na 
leđa, a sam uzme u ruke ognja i nož. Putem reče v Izak: »Oče!« A 
on reče: »Šta ćeš, sinko?« »Evo«, reče Izak, »ognja i drva, a 
gdje nam je klanica za žrtvu?« Abraham mu odgovori: »Bog će, 
sinko, naći sebi klanicu za; žrtvu«. Tako otidu zajedno na goru. 

Kad dođu na mjesto, koje mu je Bog pokazao, Abraham na- 
čini ondje žrtvenik i metne drva na nj, sveže Izaka sina svojega i 
metne ga na oltar vrh drva, pa izmahne nožem, da zakolje sina 
svojega. Tada mu vikne anđeo Gospodnji s neba: »Abrahame! 
Abrahame! Ne diži ruke na svoje dijete. Jer sad vidim, da se 
bojiš Boga i da nijesi požalio jedinoga sina svojega mene radi«. 

Abraham podiže oči i ugleda u guštari ovna, gdje se zapleo 
rogovima, pa onda spali njega za žrtvu mjesto sina. Anđeo pak 
Gospodnji još jednom vikne s neba Abrahamu: »Ja se sobom 
zakleh, veli Gospodin, kad si to učinio i nijesi požalio sina svo- 
jega jedinoga mene radi, to ću te blagosloviti i blagoslovit 
će se u potomstvu tvojem svi narodi na zemlji,, 
zato što si poslušao glas moj«. 

Tada se Abraham s Izakom vrati k slugama i otidoše svi za- 
jedno kući. 

* Izak bijaše slika Spasitelja našega. Bio je jedini sin 
Abrahamov, kao što je Isus bio jedini Sin Božji; Izak je nosio na 
leđima drva, na kojima je imao biti žrlvovan, kao što je i Isus 
nosio svoj križ; nije se otimao ocu, kad je vidio, da ga smrt čeka, 
kao što je Isus dragovoljno išao u smrt. Morija, mjesto žrtvo- 
vanja Izakova, nije daleko od Kalvarije, gdje se žrtvovao Krist. 

Abraham je pokazao, da ljubi Boga nada sve, jer ga x 
je ljubio više nego sve drugo na svijetu i bio pripravan prije sve 
izgubiti nego prestupiti zapovijed Božju. * 

§ 12. Ezav i Jakob. 

1. Smrt Sarina i Abrahamova. Sara je poživjela 127 godina, 
pa kad je umrla, oplače je Abraham i ukopa u jednoj pećini, koju 
je odabrao za grobnicu svojemu rodu. Poslije toga oženi Abraham 
srna svojega Izaka pobožnom djevojkom Rebekom i umre, kad mu 
je bilo 175 godina. I ukopaše ga u pećini uza Saru ženu njegovu. 

Tako su patrijarsi poštovali mrtva tjelesa, jer su vjerovali, 
da će jednom uskrsnuti. 

2. Ezav i Jakob. Dvadeset godina živjeli su Izak i Rebeka, 
a da nijesu imali djece. Napokon usliši Bog molitvu Izakovu i 
dade mu dva sina: prvi se zvao Ezav a drugi Jakob. Ezav 
bijaše rutav kao runo i silovit, te postade lovac i ratar; Jakob 
bijaše krotak i miran i postade pastir. Izak je većma pazio Ezava, 
jer je rado jeo od njegove lovine; Rebeka pak voljela je Jakoba; 
njoj je Bog rekao, da će stariji brat služiti mlađemu. 

3. Ezav prodaje prvenstvo Jakobu. Jednom dođe Ezav 
umoran kući iz polja. Jakob bijaše upravo skuhao leće. Ezav mu 
reče: »Daj mi od toga crvenoga jela, jer sam umoran i gladan«. 
Jakob mu odvrati: »Prodaj mi svoje prvenstvo«. Ezav odgovori 
»Gle, umirem; što će mi prvenstvo?« Jakob mu reče: »Zakuni mi 
se!« Tada mu se Ezav zakune, jede i otide ne mareći, što je prodao 
prvenstvo svoje. 

* Prvenci imali su veća prava od ostale djece: dobili su dvo- 
struki dio očeva imutka; po smrti očevoj bio je prvenac glava 
porodici i svećenik. Kod patrijaraha imao je pravo na blagoslov 


17 


očev i na njega su prelazila obećanja, što ih je bog davao patri- 
jarsima za njihovo potomstvo. * 

4. Izak blagosilja Jakoba. Kad je Izak ostario i oči mu po- 
tamnjele, mišljaše, da će skoro umrijeti. Zato dozove Ezava k sebi 
u šator i reče mu: »Vidiš, sinko, da sam ostario i da mogu svak 
čas umrijeti. Uzmi tobolac svoj i luk pa iziđi, i ako što uloviš, 
zgotovi mi, kako znaš, što rado jedem. Onda ću te blagosloviti, 
prije nego umrem«. Ezav odmah potom izađe. Rebeka je čula 
riječi Izakove, pa nagovori Jakoba, neka ide k ocu gradeći se da 
je Ezav. Tada zgotovi dva jareta, kako se pripravlja divljač, obuče 
jakoba u najbolje Ezavljeve haljine, obloži mu ruke i vrat kožicama 
jarećim i opravi ga s jelom k ocu. 

Izak ga zapita: »Tko si ti, sine?« Jakob odgovori; »Ja sam 
Ezav, tvoj prvenac; učinio sam, kako si zapovjedio. Jedi sada, 
pa me blagoslovi«. Izak reče: »Pristupi bliže k meni, da te opipam 
i vidim, jesi li sin moj Ezav ili nijesi«. I kad mu se Jakob približi 
i otac ga opipa, reče: Glas, to kao da je glas Jakobov, ali ruke 
su Ezavljeve«. Tako ga ne prepozna te jede. Potom blagoslovi 
Jakoba i reče: »Bog ti dao od rose nebeske i od dobre zemlje 
pšenice i vina izcbila. Bio gospodar braći svojoj i narodi ti služili«. 

Tek što je Jakob izišao, eto dođe Ezav sa svojim jelom i reče: 
»Ustani, oče, i jedi!« Izak odvrati: »Tko si ti?« Ezav odgovori: 
»Ja sam Ezav, tvoj prvenac«. Tada se Izak veoma uplaši i reče: 
»Brat tvoj dođe s prijevarom i donese mi jelo. Ja sam ga blago- 
slovio, i ostat će blagosloven«. ' Ezav glasno zaplače i poviče: 
»Gle varalice] Najprije mi je uzeo prvenstvo, a sad mi je oteo 
blagoslov«. Od toga časa Ezav ljuto omrznu na brata, svojega i 
mišljaše, da ga ubije. 

* Rebeka nije htjela čekati, da Bog sam izvrši svoje obećanje, 
nego se poslužila prijevarom, da Jakob steče očiri blagoslov. To 
je bio grijeh; zato su Rebeka i Jakob na svijetu toga radi mnogo 
trpjeli. * 


§ 13. Jakobov^ putovanje. 

1. Nebeske ljestve. Kad je Rebeka doznala, da je Ezav 
naumio ubiti Jakoba, reče Jakobu »Bježi k Labanu, bratu mojemu, 
i ostani ondje, dokle se umiri gnjev brata tvojega«. Izak dozva 
Jakoba, blago slovi ga i opravi ga na put. 

Putujući dođe Jakob na jedno mjesto i ondje zanoći, jer je 
sunce bilo zašlo. I uze kamen, metnu ga pod gl u i zaspa. U 
snu vidje ljestve, gdje stoje na zemlji, a vrh im ticao neba; 
anđeli pak Božji uzlažahu i silažahu po njirr Na vrhu stajaše 
Gospodin govoreći: »Ja sam Bog Abrahamov i Izakov; zemlju, 
na kojoj spavaš, dat ću tebi i potomstvu tvojemu; potomstva tvo- 
jega bit će kao praha na zemlji, i u potomstvu tvojem 

blagoslovit će se svi narodi na zemlji. Ja ću te čuvati, 
kudagod pođeš i dovesi ću te natrag u ovu zemlju«. 

Kad se Jakob probudi, reče: »Kako je strašno ovo mjesto! 
Ovdje je doista kuća Božja i vrata nebeska«. Ujutru uze Jakob 
kamen, koji bješe metnuo pod glavu, preli ga uljem i nazva ono 
mjesto Betel i j. kuća Božja. 1 učini Jakob zavjet govoreći: »Ako 
bude Bog sa mnom i sačuva me na putu, te se srećno vratim u dom 
oca svojega, načinit ću ovdje oltar Gospodinu i na njemu prinosit 
ću deseto od svega«. 

2. Jakob u tuđini. Otišavši odanle dođe Jakob u istočnu 
zemlju. Tu vidje studenac u polju i kraj njega pastire, pa ih zapita: 
»Znate li braćo, za Labana?« Oni mu odgovore: »Znamo, i evo 
ovdje Rahele, kćeri njegove s ovcama«. Jakob napoji stado Raheli 
i kaže joj, tko je. Ona otrči kući i javi to Labanu. Laban primi Jakoba 
u svoju kuću. Poslije mjesec dana reče Laban Jakobu: »Zar ba- 
dava da mi služiš, što si mi rod? Kaži mi, što će ti biti plata?« 
A Jakob reče: »Služit ću ti sedam godina za Rahelu, kćer tvoju«. 
Laban pristane na to i dade mu Rahelu za ženu. Jakob ostane kod 
Labana dvadeset godina i vrlo se obogati. 

3. Povratak Jakobov. Laban stane zavidjeti Jakobu, što se 
obogatio, pa mu je mijenjao plaću i varao ga. Tada reče Gospodin 
Jakobu: »Vrati se u zemlju otaca svojih; ja ću biti s tobom«. Jakob 
se podiže i otide sa svim imanjem svojim. 

Iza duga putovanja dođe k Jordanu, na među zemlje Hananske. 
Odanle pošlje pred sobom glasnike Ezavu, da mu kažu: »Daj da 
nađem milost pred tobom!« Ali glasnici se vratiše i rekoše: »Ezav 
ti ide ususret s četiri stotine ljudi«. Tada se Jakob uplaši jako; i 
moljaše se govoreći: »Bože otaca mojih! Nijesam vrijedan tolike 
milosti, što si mi učinio. Sam sa štapom svojim prešao sam preko 
Jordana, a sad sam gospodar od dvije čete. Izbavi me iz ruke 
brata mojega!« Potom izabere darove i pošlje ih pred sobom Ezavu. 

4. Borba Jakobova s anđelom. Onu noć rano usta Jakob, 
prevede svoju porodicu preko nekog potoka, a on osta sam. Tada 
se jedan čovjek borio s njim do jutra, pa kad nije mogao nadvla- 
dati Jakoba, reče mu: »Pusti me, zora je«. Jakob mu^ odgovori: 
»Ne ću te pustiti, dok me ne blagosloviš«. A čovjek mu reče: 
»Odsele ne ćeš se više zvati Jakob nego Izrael t. j. borilac 
Božji«. I blagoslovi ga. 

5. Jakob dolazi u zemlju Hanansku. Upravo se i sunce rodi, 
te Jakob opazi Ezava, gdje ide s četiri stotine ljudi. Jakob mu 
pođe ususret i pokloni mu se sedam puta do zemlje. A Ezav pri- 
trči preda nj, padne mu oko vrata, cjeluje ga i zaplače. Ugledavši 
djecu zapita Jakoba: »Tko su ti oni?« A Jakob odgovori: »To su 
djeca, koju mi je Bog darovao«. Tada pristupiše svi i pokloniše 
se Ezavu do zemlje. Jakob ponudi bratu darova, no on ne htjede 


uzeli. A Jakob mu reče: »Molim te, uzmi od blagoslova, kojim 
me je Bog obdario«. Tada Ezav uzme darove i rastane se s bratom 
u miru. 

Jakob izvrši svoj zavjet, što ga bijaše zavjetovao bježeći od 
brata. Porodici svojoj reče: »Hajde da idemo u Betel, da načinim 
ondje žrtvenik Bogu, koji je bio sa mnom na putu«. Tako i učiniše. 

Napokon dođe Jakob k Izaku ocu svojemu. Izaku bijaše 
180 godina, i onemoćav od starosti umre, i ukopaše ga Ezav i 
Jakob, sinovi njegovi. 

§ 14. josip i braća njegova. 

1. Sni Josipovi. Izrael (Jakob) imadijaše dvanaest sinova; 
od svih najvećma ljubljaše Josipa, jer mu se rodio pod starost' i 
načini mu šarenu haljinu. Kad je Josipu bilo šestnaest godina, pasao 
je stado s braćom svojom, pa je donio zle glase o njima ocu. 
Zato zamrze na nj, tako da mu nijesu mogli progovoriti lijepe riječi. 

Usto Josip pripovjedi braći svojoj san, što ga je vidio: »Čujte, 
što sam snio) Vezali smo snopove u polju, pa se moj snop ispravio 
i stajaše, a vaši snopovi iđahu oko mojega snopa, te mu se kla- 
njahu«. Tada mu odgovore braća: »Da ne ćeš još biti kralj nad 
nama?« Poslije opet usni drugi san i pripovjedi braći i ocu: 
»Vidio sam u snu, da mi se klanja sunce i mjesec i jednaest zvi- 
jezda«. Nato ga ukori otac i reče: »Kakav je to san? Eda li 
ćemo se ja i mati tvoja i tvoja braća klanjati tebi do zemlje?« 

Toga radi zamrziše braća na Josipa još većma; ali otac raz- 
mišljaše o tom u sebi. 

2. Braća prodaju Josipa. Kad su braća Josipova pasla stado 
kod Sihema, reče otac Josipu: »Idi vidi, kako su braća tvoja i 
stado«. Josip ustane i pođe. Kad ga braća izdaleka opaze, stanu 
govoriti među sobom: »Evo ide sanjač. Hajde da ga ubijemo pa 
ćemo reći, da ga je zvijer izjela. Onda ćemo vidjeti, što mu sni 
koriste«. Ali Ruben, najstariji brat, reče: »Nemojte kaljati ruku 
krvlju njegovom, nego ga bacite u ovu jamu.« To pak reče, jer 
ga je htio izbaviti i povratiti ocu. 

Kad Josip dođe k braći, oni svuku s njega šarenu haljinu i 
bace ga u jamu, u kojoj nije bilo vode. Potom sjednu, da jedu. 
Tada ugledaju strane trgovce s devama, natovarenim svakojake 
robe, koju nošahu u Egipat. Onda reče Juda braći svojoj: »Kakva 
će nam biti korist, ako ubijemo brata? Bolje je da ga prodamo i 
ne okaljamo svojih ruku; jer nam je brat«. Braća pristanu na nje- 
gove riječi, izvade Josipa iz jame i prodadu ga za dvadeset sre- 
brnika. Trgovci odvedoše Josipa u Egipat. 

Kad se Ruben vrati k jami i ne nađe ondje dječaka, razdere 
tialjine svoje od žalosti i reče: »Djeteta nema; a ja kuda ću?« 

Druga pak braća zakolju jare i umoče haijinu Josipovu u krv \ 
pošlju je tako k ocu poručivši: »Ovu haljinu nađosmo; vidi, je li 
haljina sina tvojega ili nije«. Otac odmah pozna haljinu i poviče. 
»Sina je moga haljina; ljuta je zvijer izjela Josipa«. Potom razdere 
odijelo svoje, obuče žalosne haljine i stane plakati za sinom. Svi 
sinovi njegovi i kćeri dođu, ga da tieše, ali on se ne da utješiti, nego 
reče: »S ovom ću tugom poći na drugi svijet za sinom svojim«. 1 
plakaše za njim bez prestanka. 

§ 15. ]osip u Egiptu. 

1. Josip u kući Puiifarovoj. Trgovci dovedu Josipa u Egipat 
i prodadu ga Putifaru, zapovjedniku stražarskomu. Bog bijaše 
s Josipom i davao mu sreću u svemu, što/ je radio. Josip omilje 
svojemu gospodaru i on ga postavi nad svom svojom kućom. Bog 
blagoslovi dom toga Egipćanina radi Josipa i umnoži mu imanje u 
kući i u polju. 

* Putifar imadijaše zlu ženu, koja htjede Josipa zavesti 

na grijeh. Ali Josip ne pristade, nego reče: »Kako bih učinio tako 
veliko zlo i sagriješio Bogu svojemu!« Tako mu je žena dosađi- 
vala svaki dan, ali se Josip ne da nagovoriti. Jednom Josip uđe u 
kuću, da radi svoj posao. Tada ga žena prihvati za rub haljine i 
opet ga nagovaraše na zlo. No Josip joj ostavi haljinu u rukama 
pa pobježe i| otide. Nato se žena razljuti i vikne čeljad svoju i 
reče im: »Gledajte, kakova je čovjeka moj muž doveo u kuću! 
Došao je k meni, da me osramoti, a kad 1 sam poviknula, ostavio 
je haljinu svoju u mojim rukama«. To kaže i mužu svojemu, kad 
se vratio kući i pokaže mu haljinu Josipovu. Kad to čuje gospodar, 
razljuti.se vrlo i baci Josipa u tamnicu. 

2. Josip u tamnici. Bog ne ostavi Josipa ni u tamnici, nego 
dade, da je omilio tamničaru, koji mu preda ostale sužnje, da ih 
nadgleda. Poslije toga dogodi se, da su dva dvoranina kralja 
egipatskoga peharnik i hljebar nešto skrivili svojemu gospodaru, 
te ih je dao baciti u tamnicu, gdje je bio! Josip. Tamničar i njih 
preda Josipu. Jedno jutro nađe ih Josip, da su veoma žalosni pa 
ih zapita, šta im je? Oni mu odgovore: »Snili smo sne, a nemamo, 
tko bi kazao, što znače«. A Josip reče: »Nije li u Boga, šta 
znače? Ali pripovjedite mi«. 

Nato stane peharnik prvi kazivati svoj san govoreći: »Vidio 
sam pred sobom čokot (trs) a na njemu tri loze. Na lozama 
uzrelo grožđe, a ja ga pobrao i iscijedio u čašu i dodao kralju, 
da pije«. Josip mu reče: »Tri loze tri su dana; za tri dana postavit 
će te kralj u pređašnju službu, tc ćeš mu dodavati čašu kao prije. 
Ali se opomeni mene i reci kralju, da me izbavi iz ove tamnice, jer 
sam nekriv ovamo došao«. 

Kad je vidio h I j e b a r, kako je Josip lijepo protumačio san 
peharniku, pripovjedi i on svoj san. »Sanjao sam«, reče, »da nosim 
Iri košare hljeba na glavi. U gornjoj košari bilo je svakojakih 



kolača, pa su dolazile ptice i jele iz nje«. Josip će mu nato: »Tri 
su košare tri dana. Za tri dana kralj će ti odrubiti glavu i dali te 
objesiti i ptice će jesti tvoje meso«. 

Poslije tri dana bio je dan kraljeva rođenja, i kod gozbe opo- 
menu se kralj peharnika i hljebara, pa prvoga postavi natrag u 
službu njegovu, a drugoga dade objesiti. Ali' peharnik u sreći 
zaboravi Josipa. 


§ 16. Josip uzvišen. 

1. San faraonov. Dvije godine potom faraon, kralj egipatski, 
usni san, koji ga je vrlo uznemirio, pa dozva sve gatare i mudrace 
egipalske, i pripovjedi im što je sanjao; ali nijedan nije mogao 
kazati, što san znači. Tada se peharnik sjeti Josipa i reče: »Ima 
u tamnici mladić Hebrejin, koji je nekoć meni i hljebaru vjerno sve 
kazao, što san znači«. Kralj zapovjedi, da odmah dovedu Josipa. 

Kad je Josip došao, reče mu kralj: »Sanjao sam sne, kojih 
mi niko ne može protumačiti. A za tebe čujem, da dobro sne 
pogađaš«. Josip odgovori: »Bog jedini može kralju kazati dobro«. 
Onda mu kralj stane kazivati san: »Snim, da stojim kraj rijeke Nila. 
Uto iz vode izađe sedam debelih krava i stanu pasti na brijegu. 
Potom izađe sedam gadnih i mršavih krava i pojedu onih sedam 
lijepih i debelih, i ostanu onako mršave, kako su bile prije. Uto 
se probudim i zaspim opet, te vidim u snu, kako iz jedne stabljike 
nikne sedam punih i jedrih klasova; potom izmili sedam klasova 
praznih, i progutaju pune klasove«. 

Josip odgovori: »Oba su sna jednaka. Bog javlja unaprijed 
kralju, što će učiniti. Sedam debelih krava i sedam punih klasova 
znači sedam rodnih godina, a sedam mršavih krava i sedam praznih 
klasova znači sedam gladnih godina. Najprije će doći sedam 
rodnih godina, kad će biti svega izobda u zemlji. A poslije će 
okrenuti sedam gladnih godina, kad će se potrošiti sve obilje) u 
zemlji i nastat će silan glad. Zato neka se kralj pobrine za mudra 
i rađljiva čovjeka, koji će za rodnih godina skupljati žito u žitnice, 
da bude hrane, kad nastanu gladne godine«. 

SI. 7. Kraj rijeke Nila. 

2. Josip uzvišen- Taj savjet bude po volji kralju pa reče: 
»Gdje ćemo naći čovjeka mudra, kao sto si ti? Evo, postavljam te 
nad svom zemljom Egipalskom; sav narod mora te slušati; samo 
ću prijestolom biti viši od tebe«. Pa skine prsten s ruke i metne 
Josipu na ruku, obuče ga u haljine od tankoga platna i objesi mu 
zlatnu verižicu o vratu. I posadi ga na druga kraljevska kola i dade 
voziti po gradu, a glasnik je pred njim vikao: »Klanjajte mu se, jer 
je on poglavar nad svim Egiptom«. 1 faraon predjene ime Josipu 
i nazove ga jezikom egipatskim Spasitelj svijeta. Josipu 
bijaše trideset godina, kad je došao pred kralja egipatskoga. 

Sedam rodnih godina nastane i Josip stade kupiti žitoj po 
cijeloj zemlji Egipatskoj i snosili ga u gradove toliko, da se nije 
moglo više mjeriti. Ali nastane sedam gladnih godina i postane 
velik glad pa i u samom Egiptu. Narod povika k faraonu za 
hljeb, a kralj im odgovori: »Idite k Josipu, pa što vam on kaže, 
onoi činite«. Tada Josip otvori sve žitnice i prodavaše žito 
Egipćanima. 

§ 17. Braća Josipova u Egipiu. 

1. Prvi dolazak. Kad je nastao glad i u zemlji Hananskoj, reče 
Jakob sinovima: »Šta se zgledate? Čujem da ima u Egiptu žita 
na prodaju. Idite i kupite, da ne pomremo od gladi«. Tada dese- 
torica braće Josipove otidoše u Egipat; samo Benjamina zadrži otac 
kod kuće govoreći: »Da ga ne bi kakvo zlo zadesilo na putu«. 

Sinovi Jakobovi s drugim ljudima, koji su također išli u Egipat, 
da kupe žita, dođu pred Josipa, te mu se poklone do zemlje. Oni 
nijesu poznali Josipa, a on je njih odmah poznao i sjetio se svojih 
sanova. Da ih iskuša, stade s njima oštro govoriti kao s tuđincima 
pitajući ih: »Odaklej ste došli?« Oni odgovore: »Iz zemlje Ha- 
nanske došli smo, da kupimo žita«. Josip reče: »Vi ste uhode; 
došli ste da vidite, gdje je zemlja slabija«. Oni odgovore: »Nijesmo, 
gospodaru; mi smo mirni ljudi i ne mislimo ni o kakom zlu. Nas 
je dvanaest braće; najmlađi je ostao kod oca, a jednoga — nema«. 
No Josip odvrati: »Kažem ja, uhode ste«. 1 preda ih u tamnicu za 
tri dana. 

Treći dan izvede ih iz tamnice i reče im: »Da vidim, je li 
istina što, govorite: jedan od vas ostat će u tamnici, a vi drugi 
idite i odnesite žito; ali brata svojega najmlađega dovedite k 
meni«. Tada braća stanu govoriti jedan drugomu: »Pravo je da 
trpimo, jer smo se ogriješili o brata svojega. Vidjeli smo njegovu 
muku, kad nas je molio, pa ga se oglušismo. Zato je došla na 
nas ova muka«. — Braća su mislila, da ih Josip ne razumije, jer 
je s njima govorio preko tumača. A Josip je sve razumio, pa se 
okrene od njih i zaplače. Potom se opet okrene k njima i zapovjedi, 
da Simeona pred njima svežu. A slugama svojim zapovjedi, da 
drugoj braći napune vreće žita, pa i novce njihove da im metnu 
svakome u vreću i povrh toga jela na put. Tako bi učinjeno, i braća 
natovarivši žito na magarce svoje otidoše kući. 

Kod kuće ispripovjede sve ocu, što im se dogodi. A kad su 
otvorili vreće, nađe svaki svoj novac odozgo u vreći. Tada se 
svi uplašiše. Jakob pak reče: »Otesie mi djecu: Josipa nema, 
Simeon je u tamnici, a sad hoćete da i Benjamina odvedete. Moj 
sm ne će ići s vama; jer ako bi ga kakvo zlo zadesilo na putu, 
sijedu glavu moju svaliste s tugom u grob«. 

2. Drugi dolazak. Kad potrošiše žito, koje bijahu donijeli 
iz Egipta, a glad nije prestao, reče Jakob sinovima: »Idite opet i 
kupite nam malo hrane«. Juda odgovori: »Onaj čovjek tvrdo nam 
se zarekao govoreći: ne dolazite mi na oči bez brata najmlađega. 
Pusti dijete s nama, da ne umremo. Ja ti se jamčim za nj«. Na- 
pokon reče otac: »Kad je tako, učinite kako želite. Uzmite što 
najljepše ima u ovoj zemlji i ponesite dar onom čovjeku. A novaca 
ponesite dvojinom, i uzmite novce, što ste ih našli u vrećama; može 
biti da je pogreška. Bog svemogući neka vam dade, da nađete 

milost pred onim čovjekom, te vam pusti brata, što ga kod sebe 
drži, i ovoga Benjamina. A ja ostadoh kao bez djece!« 

Braća uzevši Benjamina i darove dođoše u Egipat pred Josipa. 
Kad je Josip vidio Benjamina, odmah zapovjedi sluzi: »Odvedi ove 
ljude u kuću i pripravi gozbu, jer će sa mnom objedovati«. Sluga 
učini, kako mu je Josip zapovjedio i povede ih u kuću. Oni se 
uplaše misleći, da ih vodi u tamnicu radi novaca, što su ih našli u 
vrećama, pa se stanu izgovarali pred slugom. A on im reče: »Ne 
bojte se, vi ste svoje novce dali meni kako treba«. Potom izvede 
k njima Simeona. 

Skoro zatim dođe i Josip. Braća mu se poklone do zemlje 
i predadu mu svoje darove. Josip ih blago pozdravi i zapita: »Kako 
je otac vaš? Živi li još i je li zdrav?« Oni odgovore: »Otac) naš, 
sluga tvoj, živ je i zdrav«. Kad Josip vidje Benjamina, zapita: »Je 
li to vaš najmlađi brat? Bog te blagoslovio, sinkol« I brže otide 
napolje i zaplače; tako ga to u srce dirnulo«. 

Umivši se od plača povrati se Josip i zapovjedi, da se donese 
jelo, pa posadi braću kod stola po godinama. Tomu se svi začude 
i bude im milo. Benjamin je dobivao najviše i najljepših dijelova. 
Tako su jeli i pili i razveselili se. 

§ 18. Josip se očituje braći. 

1. Josip kuša braću. Poslije objeda zapovjedi Josip čovjeku, 
koji je upravljao njegovom kućom: »Napuni ovim ljudima vreće 
žitom i svakomu u vreću metni ozgo novce njegove, a u vreću naj- 
mlađemu metni moju srebrnu čašu«. Tako bi učinjeno. Drugi dan 
ujutru otidoše putem kući. A kad su izašli iz grada, dozove Josip 
upravitelja kuće i reče mu: »Ustani i idi brže za onim ljudima i kad 
ih stigneš, reci im: Zašto vraćate zlo za dobro, da ste ukrali čašu, 
iz koje moj gospodar pije? Veliko ste zlo učinili!« 

Upravitelj ih stigne i reče im, kako mu je bilo zapovijedano. 
Oni odgovore: »Šta? Novce, što smo ih našli u svojim vrećama, 
donijesmo natrag iz zemlje Hananske, a sad .da smo ukrali iz kuće 
tvojega gospodara srebro ili zlato? U koga se nađe čaša, neka 
umre, a mi svi bit ćemo tvoji robovi«. Brzo poskidaše svoje vreće 
s magaraca i razdriješiše svaki svoju vreću. Upravitelj pretraži 
vreće od najstarijega do najmlađega, i nađe čašu u vreći Benja- 
minovoj*. Tada razdriješe haljine svoje, natovariše opet svoje 
magarce i vraiiše se u grad. 

Kad dođu k Josipu, padoše svi pred njim na zemlju. .A Josip 
im reče: »Zašto ste to učinili?« Tada reče Juda: »Šta da ti rečemo, 
gospodaru, ili kako da se opravdamo? Bog je našao na nama 
zločinstvo, zato nas je to zadesilo. Evo, ovaj, u koga se našla čaša, 
i mi drugi tvoji smo robovi«. Josip odgovori: »Ne ću ja to; u koga 
se našla čaša, neka mi bude rob, a vi idite ocu svojemu«. A Juda 

pristupiv k njemu reče: »Ja sam se podjemčio za dijete, jer ga otac 
nijf htio da pusti. Vratimo li se bez njega kući, svalit ćemo sijedu 
njegovu glavu s tugom pod zemlju. Ja ću ostati tvoj rob mjesto 
dječaka, a dječak neka ide kući s braćom svojom. Jer se ne mogu 
vratiti bez dječaka, da gledam jade, koji će satirati oca mojega«. 

2. Josip se očituje braći. Tada Josip ne mogući se više 
uzdržati zapovjedi, da svi; Egipćani izađu napolje. Pa kad je 
ostao sam s braćom, brižnu plakati, tako da se čulo napolje. Tada 
reče: »Ja sam Josip. — Je li mi otac još u životu?« Ali mu braća 
ne mogahu odgovoriti, iako su se bili prepali. 

A on im reče ljubazno: »Pristupite k meni! Ja sam Josip, vaš 
brat, kojega ste prodali u Egipat. Ne bojte sel Ni jesam po vašoj 
odluci poslan ovamo nego po volji Božjoj, koji me je postavio za 
kneza nad svom zemljom Egipatskom. Vratite se brže k ocu svo- 
jemu i dovedite ga k meni, da se hrani ovdje, -jer će još pet godina 
biti glad«. Onda padne oko vrata Benjaminu i zaplače, a Benjamin 
plakaše o vratu njegovu. Tada izljubi svu braću svoju i isplače se 
nad njima. Potom se braća stanu razgovarati s njim. 

Čuje i kralj, da su došla braća Josipova, pa se obraduje i reče 
Josipu: »Daj dovesti oca svojega u Egipat sa svim, što je njegovo«. 
Josip dade braći svojoj kola i mnogo darova. Tako ih opravi veleći 
im: »Nemojte se svađati na putu!« 

V'/4 

§ 19. Jakob u Fgiptu. 

1. Jakob ide u Egipat. Kad braća dođu kući, jave ocu govo- 
reći: »Josip, sin tvoj, živi i zapovijeda nad svom zemljom Egiptom«. 
Jakobu je bilo, kao da se probudio iz teška sna, ali im nije vjerovao. 
A kad mu ispripovjede sve i pokažu kola kraljevska i bogate 
darove, tada oživi duh njegov i reče: »Dosta mi je, da sin moj 
Josip živi. Idem! da ga! vidim, prije nego umrem«. I Jakob pođe 
sa svim, što je imao. > 

Na međi zemlje Hananske prinese Bogu žrtvu. I Bog mu 
reče noću u snu: »Ne boj se, idi u Egipat. Ja ću od tvojega po- 
tomstva načiniti ondje velik narod i odanle ih opet dovesti«. Jakob 
otide dalje i dođe u Egipat s cijelom svojom porodicom. 

Juda pođe naprijed i javi Josipu, da otac dolazi. Josip upreže 
u kola i izađe ocu ususret, i kad ga vidi, padne mu oko vrata i 
plakaše dugo o vratu njegovu. A otac reče Josipu: »Sada mogu 
umrijeti, jer sam vidio lice tvoje«. 

Josip dovede oca svojega k faraonu. Kralj ga zapita: »Koliko 
ti ima godina?« Jakcb odgovori: »Mojega putovanja na zemlji ima 
130 godina; malo je mojih dana i zli su mi bili, niti stižu vijeka, 
što su oci moji putovali na zemlji«. 

Josip naseli oca i braću svoju u najboljem dijelu zemlje, u 
Gesenu, gdje je bilo mnogo paše, i brinuo se za sve, što im je 
trebalo. 

2. Smrt Jakobova i Josipova. Jakob življaše još 17 godina 
u Gesenu. Kad mu se približi dan smrti, dođe k njemu Josip 
sa dva sina svoja Efraimom i Manasijem. Jakob reče: »Ova tvoja 
dva najstarija sina bit će moji, jednaki drugim sinovima mojim; 
tako ti dajem jedan dio nasljedstva više nego braći tvojoj«. Tada 
ih cjeliva i blagoslovi. 

Poslije sazove Jakob i druge sinove svoje, da ih blagoslovi. 
Judi reče: »Tebi će se klanjati sinovi oca tvojega. Ne će se oduzeti 
palica vladalačka (žezlo) od Jude, dok ne dođe onaj, koji ima 
da se pošlje i koga čekaju svi narodi (Spasitelj)«. 
Potom još reče svima: »Ukopajte me kod otaca mojih u; zemlji 
Hananskoj«. * Poslije toga leže i umrije. 

Josip pade na lice ocu svojemu, proplače i cjeliva ga. Potom 
dade tijelo oca svoga pomazati mirisima. Kad prođu dani žalosti, 
odveze Josip s braćom svojom tijelo očevo u zemlju Hanansku 
i ukopaju ga u grobu Abrahamovu. 

Braća su se Josipova bojala, da će im se Josip poslije smrti 
očeve osvetiti za zlo, što su mu bili učinili. Zato dođu k njemu i 
stanu ga moliti, da im oprosti. Josip ih lijepo primi i reče im: »Ne 
bojte se! Vi ste zlo mislili za mene, ali je Bog okrenuo na dobro. 
Ja ću hraniti vas i djecu vašu«. 



SI. 8. Sanduk egipatski. 

Josip je živio 110 godina i vidio je svoje unuke i praunuke. 
A kad mu se približi smrt, reče braći svojoj: »Poslije moje smrti 
Bog će vas pohoditi i odvesti natrag u zemlju, koju je obećao 
Abrahamu, Izaku i Jakobu; onda uzmite i moje kosti sa sobom«. 
Nato umrije. Onda ga pomazaše mirisima i metnuše u mrtvački 
sanduk. 

* Josip je s 1 i k a S p a s i t e 1 j u: braća su ga prodala za dva- 
deset srebrnika, nekriv bio je osuđen, došao je u tamnicu među dva 
zločinca, od kojih je jednom prorekao život, drugomu smrt. Poslije 
muka i poniženja bio je uzvišen i nazvan spasiteljem svijeta. * 

§ 20. Strpljivi )ob. 

1. Pobožnosi i bogatstvo Jobovo. U doba, kad su živjeli 
patrijarsi Jakob i Josip, bijaše u zemlji Husu čovjek po imenu J o b. 
Taj je čovjek bio dobar i pravedan, bojao se Boga i uklanjao se 
oda zla. Rodi mu se sedam sinova i tri kćeri. Imao je na stotine 
i tisuće ovaca, deva, volova, magaraca i veliko mnoštvo sluga 
i sluškinja. Bio je najugledniji čovjek na istoku. 

2. Iskušanje Jobovo. Bog reče sotoni: »Jesi li vidio slugu 
mojega Joba? Nema takoga čovjeka na zemlji dobra i pravedna, 
koji' se boji Boga«. A sotona reče Gospodinu: »Ne boji se on 
uzalud Boga. Ti si ga blagoslovio i umnožio mu imanje. Ali 
pruži ruku, pa mu uzmi što ima, odmah će te psovati«. Gospodin 
reče sotoni: »Sve što ima, u tvojoj je ruci; ali njeg^ da se nijesi 
dotakao«. 

Jedan dan, kad su se sinovi i kćeri Jobove gosiili u kući naj- 
starijega brata, dođe glasnik Jobu i reče: »Volovi su orali i magarice 
su pasle pokraj njih, a Sabeji udariše na nas, oieše sve volove 
i magarice i momke pobiše mačem; samo sam ja utekao, da ti 
to javim«. — Dok je još taj govorio, dođe drugi pa reče: »Oganj je 
pao s neba i spalio ovce i momke; samo sam ja pobjegao, da ti 
javim«. — Još je taj bio u riječi, dođe treći govoreći: »Haldeji su 
oteli kamile i pobili momke; samo sam ja ostao, da ti javim«. — 
Taj nije svršio, dođe i četvrti i reče: »Vihor je udario! na kuću, 
gdje su ti djeca bila skupljena, kuća se srušila na djecu, te po- 
giboše. Samo ja izmakoh, da ti javim«. — Tada ustane Job, razdere 
haljinu svoju, padne na zemlju i pokloni se Bogu govoreći: »Gospo- 
din je dao, Gospodin je uzeo; neka ime Gospodnje bude blago- 
sloveno«. 

Ali sotona reče Gospodinu: »Sve će čovjek dati za svoj život. 
Ali pruži ruku i dotakni se tijela njegova, psovat će te u lice«. 
Gospodin mu reče: »Evo ti ga u ruke, ali život mu čuvaj«. — Sotona 
udari Joba strašnom gubom od pete do tjemena. Job uze crijeo 
i strugaše se sjedeći u pepelu. Tada. mu reče žena: »Šta se ioš 
držiš dobrote svoje? Blagoslovi Boga pa umril« Ali Job joj od- 
govori: »Govoriš kao luda žena; ako smo dobro primali iz ruke 
Božje, zla da ne primamo?« Tako Job ne reče nijedne grešne riječi. 

3. Prijatelji kod Joba. Tri prijatelja Jobova čuju za zlo, što 
ga je zadesilo i dođu da ga potješe; i opazivši ga nijesu ga mogli 
poznati, te stanu plakati. Nijedan se nije dugo usudio progovoriti 
riječi, jer su vidjeli, da je bol njegova vrlo velika. 

Tada se Job sam stane tužiti na teške boli, što ih trpi, govo- 
reći: kamo sreće, da se nije ni rodio. Nato mu prijatelji uzmu 
dokazivati, da Bog samo grešnike kažnjava, pa zato i on mora da 
je velik grešnik, kad toliko trpi. Job brani svoju pravednost, ali 
ipak priznaje, da nema čovjeka bez grijeha, ma samo jedan dan 

bio na svijetu (jer je na njemu grijeh istočni). Potom se tješi 
tvrdom vjerom u uskrsnuće: »Znam, da Spasitelj moj živi, i da ću 
ustati sa zemlje na posljednji dan i opet ću se obući 
u kožu svoju i u tijelu svojem vidjet ću Boga mojega. Ta je nada 
duboko sahranjena u meni«. 

Potom progovori sam Bog iz vihora govoreći, da ljudima ne 
valja drsko suditi Božja djela. Kori tri prijatelja Jobova, što su 

0 njemu krivo mislili i reče im: »Idite k sluzi mojemu Jobu, a sluga 
moj Job molit će se za vas, da vam se ne uzme za grijeh, što ste 
govorili«. 

4. Bog povraća Jobu zdravlje i imanje. Bog se smiluje na 
Joba i povrati mu dvojinom sve, što je imao. Opet mu se rodi 
sedam sinova i tri kćeri. Poslije poživi Job 140 godina i vidi sinove 
svojih sinova do četvrtoga koljena. 

* U knjizi Jobovoj lijepo se razlaže: čemu ima nevolja 
na svijet u? Orešnici trpe, jer ih Bog kazni radi grijeha njihovih 

1 opominje, da se poprave. Pravednike snalazi zlo, da se iskušaju 
i utvrde u dobru, te si steku što veću nagradu od Boga. Ma zemlji 
ljudi ne nalaze potpune sreće, da tako radije misle i nadaju se 
sreći na drugom svijetu. * 




TREĆE DOBA. 


Od Mojsija do Davida. (1500. — 1050.). 

§ 21. Rođenje i izbavljenje Mojsijevo. 

1. Narod izraelski u Egiptu. Od sinova Jakcbovih nastade u 
Egiptu velik narod. Taj se narod po Izraelu (Jakobu) nazvao sinovi 
Izraelovi ili Izraelci; zvali su ih i Hebreji. 

U Egipiu nasla novi kralj, koji nije htio da zna o Josipu, koliko 
je dobra učinio Egiptu, i reče Egipćanima: »Narod je izraelski 
veći i jači od nas. Hajde da ga pritisnemo, da se ne množe«. Zato 
postavi nad njima naslojnike, koji su ih nagonili žestoko na teške 
poslove, da rade opeke i druge poslove na polju. No što su više 
Izraelce mučili, oni su se sve više množili. Onda zapovjedi kralj 
svemu narodu svojemu, da svako muško dijete izraelsko, čim se 
rodi, bace u vodu. 

2. Rođenje Mojsijevo. Nekomu čovjeku od plemena Levijeva 
rodi se lijepo muško dijete. Mati ga je krila tri mjeseca. Kad ga 
nije mogla više kriti, splete košaricu od site, obli je smolom, metne 
u nju diiete i odnese ga u trstiku kod rijeke. Seslra je njegova sta- 
jala podalje, da vidi, šta će biti cd njega. 

Po Božjem promislu dođe kći faraonova na ono mjesto, da 
se kupa. Kad ugleda košaricu, posla dvorkinju svoju, te je izvadi. 
Otvorivši košaricu opazi u njoj dijete, gdje plače. Ono joj se 
saža’i, pa reče: »To je hebrejsko djetešce«. Tada pritrči sestra 
njegova i reče faraonovoj kćeri: »Hoćeš li, da ti dovedem dojkinju 
Hebrejku, da ti doji dijete?« A kći faraonova reče: »Idi dovedi«, 
1 djevojka dovede mater djetinju. Kći faraonova joj reče: »Uzmi ovo 
dijete i odoj mi ga; ja ću ti platiti«. Žena uzme dijete i kad dijete 
odraste, odvede ga faraonovoj kćeri. Ona ga posini i dade mu ime 
M o j s i j e, što znači: iz vode izvađen. 

§ 22. Zvanje Mojsijevo. 

1. Bijeg Mofevev. Mojsije bi odgojen u dvoru faraonovu i 
izuči svu mudrost egipatsku. Kad naraste muž, iziđe k svojemu 
narodu izraelskomu, pa videći nevolju njihovu zauzme se krepko 
za njih. To je doznao faraon, zato je gledao da ubije Mojsija. 
Mojsije pobjegne iz Egipta u zemlju Madijansku (među potomke 


Abrahamove). Tu se skloni kod nekoga čovjeka, koji mu dade 
svoje ovce, da ih čuva. 

2. Zvanje Mojsijevo. Mojsije je čuvao ovce četrdeset godina, 
a Izraelcima bilo jednako zlo u Egiptu. Tada se Gospodin smilova 
na narod, da ih izbavi. Jednom odvede Mojsije daleko ovce u 
pustinju na goru Horeb. Tu vidi kupinu, gdje gori a ne sagorijeva, 
pa se približi, da vidi šta je. Ondje mu se javi Gospodin u plamenu 
ognjenom i reče mu: »Mojsije! Mojsijel Ne idi ovamo. Izuj obuću 
svoju, jer je mjesto, gde stojiš, sveta zemlja«. Mojsije zakloni lice 
svoje, jer ga je bilo strah gledati u Boga. A Bog mu reče- »Vidio 
sam nevolju naroda svojega u Misiru, zato hoću da ih izbavim i 
odvedem u zemlju, kojom teče mlijeko i med. Evo, šaljem te k 
faraonu, da izvedeš narod moj iz Egipta«. Mojsije odgovori: »Tko 
sam ja, da idem k faraonu i da izvedem Izraelce iz Egipta?« A 
Gospodin mu reče; »Ja ću biti s tobom«. 

Onda reče Mojsije: »Ako me narod zapita: kako je ime onomu, 
koji te poslao? šta ću im reći?« A Gospodin reče: »Ja sam onaj, 
koji jesam. Ovako reci sinovima Izraelovim: Onaj, koji jest, poslao 
me k vama«. Mojsije odvrati: »Ali oni mi ne će vjerovati«. A 
Gospodin mu reče: »Baci štap svoj na zemlju!« Mojsije učini tako, 
i štap se pretvori u zmiju, a Mojsije bježi! A Gospodin mu reče: 
»Pruži ruku svoju, pa je uhvati za rep«. Mojsije učini tako, i po- 
stade opet štap u njegovoj ruci. »To čini, pa će ti vjerovati«, reče 
Gospodin Mojsiju. 

Ali Mojsije reče: »Molim ti se, Gospodine, nijesam rječit, spora 
sam jezika«. A Bog mu reče: »Tko je stvorio usta čovjeku? Nijesam 
li ja?« Opet reče Mojsije: »Po šiji onoga, koga ima da 
p o š 1 j e š (Spasitelja).« Tada se razgnjevi Gospod na Mojsija 
i reče: »Brat tvoj Aron govorit će mjesto tebe«. 

Tada pođe Mojsije u Egipat. Po zapovijedi Božjoj dođe mu 
Aron ususret. Mojsije mu ispripovjedi sve riječi Gospodnje. Do- 
šavši k narodu kaza im Aron sve, što je Gospodin govorio Mojsiju, 
Mojsije učini štapom svojim čudesa, i narod vjerova, te se pokloni 
Bogu. 

* Riječi: »Onaj, koji jest« kažu se hebrejski Jahve ili J e- 
hova, pa je to ime, koje najbolje označuje: tko je Bog. Bog 
jest, to znači, on je sam od sebe, njemu nema početka, a sve je 
drugo od njega. * 

§ 23 Deset zala egipatskih. 

1. Mojsije i Aron pred faraonom. Poslije iziđe Mojsije i Aron 
pred faraona i rekoše mu: »Ovako govori Gospodin Bog Izraelov: 
Pusti moj narod, da mi žrtvuje u pustinji«. A faraon odgovori: 
»Tko je Gospodin, da poslušam glas njegov? Ne poznam toga 
Gospodina i ne puštam naroda«. Nato zapovjedi nastojnicima, da 
još teže poslove nalažu narodu. 

Po zapovijedi božjoj otidu opet Mojsije i Aron pred faraona. 
Aron baci stap svoj na zemlju i štap se pretvori u zmiju. Faraon 
dozva svoje gatare i oni nešto tako učine svojim čarolijama, i srce 
faraonovo ostade tvrdo. 

2. Prvih devet zala. Tada pusti Bog na faraona i na Egipat 
deset zala, jedno gore od drugoga. Aron udari štapom po vodi, 
i voda se prometnu u krv; voda se usmrdjela, te su pomrle ribe 
u njoj. — Aron pruži ruku na vode, i izađu žabe, te pokriše 
svu zemlju. — Potom navale komarči na ljude i na stoku. — Iza 
komaraca dođu silne muhe na zemlju Egipatsku, ali u Gesenu 
nije bilo muha — Kad faraon nije htio da popusti, nastade pomor 
među stokom egipaiskom; a od stoke izraelske ne ugine ni jedno. 

— Onda postaše kraste (boginje) na ljudima i na preostaloj stoci. 

— Silan grad (tuča) pobi bilje u polju i drveta polomi. Samo u 
zemlji Gesenskoj nije bilo grada. — Nato donese vjetar gomile 
skakavaca, koji pojedu sve zeleno, što je ostalo iza tuče. Fa- 
raon je sada kao i prije zvao Mojsija, i obećavao, da će pustiti 
naiod, ako nestane zla; ali kad bi zlo prestalo, ostao je faraon tvrd 
kao prije. — Tada nastane silna tama po svoj zemlji Egipatskoj, 
da se nije nitko mogao maći s mjesta za tri dana; a gdje su sta- 
novali Izraelci, bilo je svijetlo. 

3. Deseto zlo. Tada faraon dozva Mojsija i reče: »Idite, samo 
stoka vaša neka ostane«. A Mojsije reče: »I stoka naša treba da 
ide s nama, da ne ostane ni papka«. Nato se razgnjevi faraon 
i reče: »Idi od mene i više mi ne dolazi na oči, jer ćeš poginuti«. 
A Mojsije odgovori: »Ne ću ti više dolaziti na oči, ali čuj što veli 
Gospodin: Oko ponoći proći ću kroz Egipat i pomrijet će 
svi prvenci u zemlji Egipatskoj i bit će velika vika po svoj 
zemlji, a kod sinova Izraelovih ne će ni pas zalajati, da znate, 
kako je čudesnu razliku načinio Gospodin između Izraelaca i 
Egipćana. Tada će doći sluge tvoje k meni govoreći: Idi ti i sav 
narod tvoj; i onda ćemo izaći«. I otide Mojsije od faraona. 

§ 24. Izlazak Izraelaca iz Egipta. 

1. Vazmeno jagnje. Mojsije i Aron skupiše narod i rekoše 
mu: »Ovako zapovijeda Gospodin: Ovaj mjesec neka vam bude 
prvi u godini. Četrnaestoga dana ovoga mjeseca neka svaki do- 
maćin pred veče zakolje jagnje godišnje bez mane, ali kosti da 
mu ne prelomi; krvlju njegovom neka pokropi dovratke i gornji 
prag na kućnim vratima. A meso te noći jedite pečeno s hljebom 
prijesnim (bez kvasa) i gorkim zeljem. Jedite opasani, obuća da 
vam je na nogama i štap u rukama. Jedite hitno, jer je p a s h a, 
t. j. prolaz Gospodnji. Proći će Egiptom anđeo Gospodnji i pobit 
će sve prvence u Egiptu, a kad vidi krv na vašim kućama, proći će 
i ne će biti ondje smrti«. 

2. Izlazak iz Misira. Sinovi Izraelovi učiniše, kako bješe za- 
povjedio Gospodin. O ponoći pobi Gospodin sve prvence u Egiptu 
od prvenca faraonova do prvenca nadničareva. Velika vika nasfa 
u Egiptu, jer ne bijaše kuće, u kojoj ne bi mrtvaca. Earaon dozva 
Mojsija i Arona po noći i reče: »Ustajte, idite iz naroda mojega. 
Uzmite sa sobom ovce i goveda svoja pa me blagoslovite!« 1 
Egipćani navaljivahu na narod, da brže idu iz zemlje, jer govorahu: 
»Izgibosmo svi«. 

Tada se podigoše Izraelci sa svim imanjem svojim i umotaše 
tijesto u platno, i ponesu prijesno, jer nije bilo vremena, da se 
ukiseli i da ga tako peku. Ponesu sa sobcm i kosti Josipove. 
Izraelci su se bavili u Egiptu oko 400 godina, a kad su izišli, bilo 
ih je 600.000 muškaraca sposobnih za boj osim djece i žena. 

A Mojsije reče narodu: »Ovaj dan, kad vas je Gospodin izveo 
jakom rukom iz Egipta, svetkujte od koljena do koljena i posvetite 
svoje prvence Gospodinu«. 

3. Prijelaz preko Crvenoga mora. Bog je sam vodio Izraelce 
putem. Išao je pred njima po danu u stupu od oblaka, a po noći 
u stupu od ognja. Tako dođu Izraelci k Crvenomu moru i stanu 
ondje u oko (utabore se). 

A faraon se raskaja, što ih je pustio i pođe za njima u potjeru 
s kolima, s konjima i s cijelom vojskom svojom. Pod noć stiže ih. 
Izraelci se vrlo uplašiše i povikaše ka Gospodinu. Ali im Mojsije 
reče: »Ne bojte se; Gospodin će se za vas biti«. I gle, stup od 
oblaka stane im iza leđa i postavi sej između njih i Egipćana; 
Egipćanima bio je taman a Izraelcima svijetao, tako da se Egipćani 
nijesu mogli približiti Izraelcima. 

Po zapovijedi Božjoj Mojsije pruži svoj štap nad more. Voda 
se rastupi i stajaše kao zid s desne i s lijeve strane. Gospodin 
osuši dno mora vjetrom istočnim, i Izraelci prijeđu posred mora 
suhim. 

Ujutru Egipćani tjerajući Izraelce dođu usred mora. Tada 
poplaši Gospodin vojsku egipatsku sijevanjem i grmljavinom iz 
stupa od oblaka, te svi poviču: »Bježimo!« A Gospodin reče Moj- 
siju: »Pruži ruku svoju na more!« Mojsije učini tako, i more se 
sklopi i pokri kola i konjike i svu vojsku faraonovu, te ne osla ni 
jedan. 

Tako izbavi Gospodin Izraela u onaj dan iz ruku egipatskih. 
Narod se poboja Gospodina i vjerova njemu i Mojsiju, sluzi njegovu. 

* Vazmeno janje, na kojem nije bilo mane, slika j e S p a s i- 
t e 1 j e v a, koji nije imao grijeha. Kao što je krv janjeta izbavljala 
prvence izraelske od smrti,* tako krv Kristova spasava sve ljude 
od grijeha. Blagovanje vazmenoga janjeta slika je svete pričesti, 
u kojoj blagujemo tijelo i krv Isusovu. — Prijelaz preko Crvenoga 
mora slika je svetoga krštenja. Kroz vodu na svetom krštenju 
izbavljamo se ropstva đavoljega. * 

§ 25. Čudesa u pustinji. 

1. Gorka voda postaje slatka. Od Crvenoga mora pođu 
Izraelci daije i dođu u pustinju, gdje nije bilo vode. Napokon nađu 
vodu, ali je nijesu mogli piti, jer je bila gorka. I prozovu ono mjesto 
Mara t. j. gorčina. Narod stade vikati na Mojsija govoreći: »Šta 
ćemo piti?« Mojsije se pomoli, i Bog mu pokaza drvo, te ga 
metnu u vodu, i voda posta slatka. 

2. Mana. Idući dalje pustinjom stane narod još jače vikati 
na Mojsija i na Arona: »Kamo da smo pomrli u Egiptu! Ondje smo 
sjedjeli kod lonaca s mesom i jeli smo hljeba izobila. A sad ste 
nas izveli u ovu pustinju, da umremo od glada«. A Gospodin reče 
Mojsiju: »Čuo sam viku Izraelaca. Recij im: Uvečer ćete jesti 
mesa, a sjutra ćete se nasiiiti hljeba, i poznat ćete, da sam ja 
Gospodin Bog vaš«. 

Uvečer doletješe prepelice u velikom mnoštvu i prekriše 
zemlju Oko šatora, a ujuiru pade po pustinji nešto sitno okruglo 
kao slana (solika). Kad to vide Izraelci, govcrahu jedan drugomu: 
»Mari hu?« t. j. Šta je to? A Mojsije im reče: »To je hljeb, što vam 
dade Gospodin, da jedete. Kupite ga svaki dan, koliko komu treba 
za jelo; a šesti dan kupite dvojinom«. I prozvaše taj nebeski hljeb 
mana. Bijaše na jeziku slatka kao medeni kolači. Ovim je 
hljebom Gospodin hranio Izraelce četrdeset godina, dok nijesu došli 
u zemlju Hanansku. 

3. Voda iz pećine. Poslije dođu Izraelci na mjesto u pustinji, 
gdje opet nije bilo vode. Narod stane vikati na Mojsija: »Zašto si 
nas izveo iz Egipta? Hoćeš li da umremo od žeđe?«. Mojsije im 
odgovori: »Šta se svađate sa mnom? Zašto se ne uzdate u Go- 
spodina?« Tada poviče ka Gospodinu: »Što ću učinili s ovim 
narodom? Još malo, pa će me zasuti kamenjem«. Gospodin mu 
reče: »Uzmi štap u ruku pa idi na goru Horeb i udari njim po 
stijeni, i proteći će voda« Mojsije učini tako i proteče voda, te 
se napije narod i stoka. 

4. Boj s Amalečanima. Uto udare na Izraelce Amalečani. 
Mojsije pošlje u boj Jozuu, a sam uzađe na goru, da se moli. I dok 
je Mojsije držao ruke uvis, nadbijali su Izraelci, a kad bi ih spustio, 
bijahu jači Amalečani. Tada Aron i jedan starješina pridrže mu 
ruke, dok Jozua ne razbije Amalečane. 

* Drvo, koje metnu Mojsije u vodu, znači križ Spasiteljev, 
po kojem nam sve muke postaju lake i slatke. — Mana je slika svete 
pričesti, tijela Isusova, živoga hljeba, koji je s neba sišao. 
Stijena, iz koje je protekla voda, slika je Isusa, od kojega nam 
istječe obilje milosti. — Podignute ruke Mojsijeve znak 
su pobožne molitve, koja kod Boga mnogo može. * 


Biblija Si. Zaujeta 

SI. 9. Gora Sinaj. 

§ 26 . Zakon Sinajski. 

1. Priprava za zakon. Prvoga dana trećega mjeseca poslije 
izlaska iz Egipta dođu Izraelci pod goru Sinaj i ondje razapeše 
svoje šatore. Mojsije uzađe na goru i Gospodin mu reče: »Reci 
narodu: Ako poslušate glas moj i držite zavjet moj, bit ćete moj 
izabrani narod«. Mojsije kaza narodu sve riječi Gospodnje, a sav 
narod odgovori složno i reče: »Činit ćemo sve, što je god kazao 
Gospodin«. 

Mojsije se popne na goru i javi Gospodinu riječi narodne 
Gospodin mu reče: »Siđi k narodu i reci mu, da se posvećuje danas 
i sjutra i neka operu haljine svoje i budu gotovi za treći dan. Po- 
stavi ogradu oko gore, da je nitko ne prestupa. A kad trube za- 
trube, onda neka pođu prema gori«. Mojsije učini, kako mu 
zapovjedi Gospodin. 

2. Proglašenje zakona. Treći dan gromovi zagrmješe i munje 
zasijevaše. Gust oblak posta na gori, i zatrubi truba veoma jako, 
te zadrhta sav narod. Gora se Sinajska dimila i tresla. 

Tada izvede Mojsije narod pod goru, a Gospodin isred ognja 
progovori narodu ove riječi: 

I. Ja sam Gospodin Bog tvoj. Nemaj drugih bogova uz mene. 

II. Ne uzmi imena Gospodina Boga svoga uzalud 

III. Spomeni se, da svetkuješ dan Gospodnji. 

IV. Poštuj oca i mater, da dugo živiš i dobro ti bude na 

zemlji 

V. Ne ubij. 

VI. Ne sagriješi bludno. 

VII. Ne ukradi. 

VIII. Ne reci lažna svjedočanstva na bližnjega svoga. 

IX. Ne poželi žene bližnjega svoga. 

X. Ne poželi nikakove stvari bližnjega svoga. 

Narod se od straha uzmače od gore i stade izdaleka i reče 
Mojsiju: »Govori nam ti, a neka nam ne govori Gospodin, da ne 
umremo«. A Mojsije im reče: »Bog je došao, da ga se bojite i 
ne griješite«. 

3. Zavjet između Boga i naroda. Narod se vrati u svoje 
šatore, a Mojsije uđe u mrak, i Bog mu dade još druge zapovijedi. 
Mojsije napisa sve riječi Gospodnje u knjigu, načini žrtvenik pod 
gorom i prinese žrtve. Onda pročita narodu sve zapovijedi. A 
narod reče: »Činit ćemo sve, što je rekao Gospodin«. Potom 
uzme Mojsije krvi od žrtava, pokropi narod i reče: »Ovo je 
krv zavjeta, koji učini Gospodin s vama za sve riječi ove«. 

Potom otide opet Mojsije na goru i osta ondje četrdeset dana 
i četrdeset noći. Gospodin govori s njim i dade mu d v i j e p 1 o č e 
kamene, na kojima je prstom Božjim (svemogućnošću Božjom) 
bilo napisano deset zapovijedi. 

Tako je Gospodin bog načinio s narodom Izraelskim zavjet 
ili ugovor, bog je Izraelcima obećao, da će ih kao svoj izabrani 
narod čuvali, a oni su obećali bogu, da će njegove zapovijedi 
držali. Kao polvrda ili pečal lome obećanju bila je krv žrlvovanih 
živolinja. Taj zavjel zove se SI ari Zavjel za razliku od 
Novoga Zavjela, šio ga je učinio bog sa svim ljudima preko Isusa 
Ki išla. 

§ 27. Zlatno tele. 

1. Narod prestupa prvu zapovijed. Kad je narod vidio, da 
Mojsije dugo ne silazi s gore, skupi se pred Arona i reče mu: 
» Hajde, načini nam bogove, kao šio ih imadu Egipćani; jer ne 
znamo, šio se dogodilo lome Vlojsiju«. Aron im reče: Poskidajte 
zlatne oboce, šio/ su u ušima vaših žena i kćeri, i donesite mi«. 
Aron mišljaše, da lo ne će učinili; ali oni donesoše. Nato Aron 
sali od zlata tele i načini pred njim žrtvenik. Narod prinese teletu 
žrtve, slane jesti, pili i igrali, kako su to činili neznabošei. 

2. Razbijene ploče, bog je rekao na gori Vlojsiju, što je 
učinio narod. Kad se Mojsije vraćao s gore noseći dvije ploče za- 
konske u ruci, opazi izdaleka tele i igre. Razljuti se i baci ploče 
na zemlju, le se razbiju. Polom uzme tele, šatre ga u prah i 
baci u vodu i lom vodom zapoji narod. Onda ukori Arona i reče: 
»Tko je uz Gospodina, neka pristupi k meni«. I prislupiše sinovi 
Levijevi. A Mojsije im reče: »Uzmite mačeve i prođite po okolu, 
le pobijte sve, koji se klanjaju krivim bogovima«. Oni učine lako, 
i pogine u onaj dan do tri tisuće ljudi. 

3. Nove ploče zakonske. Sjutradan vrati se Mojsije k bogu 
na goru, pomoli se i reče- »Oprosti, Gospodine, grijeh svome 
narodu«. Gospodin se umiloslivi i ponovi zavjet s narodom. Moj- 
sije ostane opet na gori četrdeset dana i četrdeset noći moleći se 
i posteći. Potom isteše nove dvije ploče, na kojima napiše bog 
deset zapovijedi. 

Kad je Mojsije silazio s gore noseći u ruci dvije ploče za- 
konske, svijetlilo se lice njegovo, tako da se nijesu Izraelci usudili 
pristupiti k njemu. Mojsije ih dozove i reče im sve, što mu je Go- 
spodin rekao. Potom zastre lice svoje pokrivalom, i to je činio 
svagda, kad je govorio narodu, što mu je bog zapovijedao. A kad 
je dolazio pred Gospodina, skidao je pokrivalo. 

* Mojsije razbi ploče za znak, da je narod prekršio zavjet 
s bogom. — ■ Mojsije bijaše posrednik između boga i naroda izrael- 
skoga, i potom bijaše slika Isusu Kristu, posredniku Novoga 
Zavjeta. * 

§ 28. Mjesto za službu Božju. 

1. Sveti šator. Kad je Mojsije bio prvi put na gori, pouči ga 
Gospodin, kako će urediti službu Božju. Sve stvari potrebne: 
zlato, srebro, drago kamenje i dragocjene tkanine dade narod 
dragovoljno. 

Mjesto za službu Božju određeno bio je sveti šator ili 
šator zavjetni, koji se mogao prenositi. Bio je od dasaka: 30 lakata 
dug, 10 lakata širok i 10 lakata visok; krov mu bijaše odozgo od 
kože, a odozdo od platna. Zavjesom se dijelio na dva dijela: prvi 
dva puta veći dio zvao se svetinja, a stražnji svetinja 
nad svetinjama. 



SI. 10. Oltar za žrtve paljenice. 



SI. 11. Oltar kadioni. 

Oko svetoga šatora bilo je dvorište ograđeno stupovima, 
između kojih bijahu razapeti zastori. Narod je mogao dolaziti samo 
u dvorište; u svetinju su pristupali svećenici, a samo veliki svećenik 
mogao je ulaziti u svetinju nad svetinjama. 

2. Stvari u svetom šatoru. U dvorištu nalazio se oltar za 
žrtve paljenice. Do njega bila je umivaonica, gdje 
su si svećenici prali ruke. 




U svetinji bio je o 1 1 a r k a d i o n i, na kome se palio kad 
(tamjan). Kraj njega stajao je s t o 1 za postavljanje hlje- 
bova, na kojem se nalazilo dvanaest hljebova, koji su se svake 

subote mijenjali. Naprotiv njega bio je svijećnjak sa sedam 
grana, a njima na vrhu posudice s uljem, koje je gorjelo dan i noć. 

U svetinji nad svetinjama bio je kovčeg zavjetni od 
drveta, obložen zlatom. Na pokrovcu zlatnom odozgo bila- su dva 
neruba s krilima jedan prema drugomu. U kovčegu čuvale se dvije 
ploče zakonske i posudica s manom. Kovčeg je opominjao Izra- 
elce na zavjet učinjen s Bogom, zato\se i zvao zavjetni kovčeg 1 . 



SI. 14. Kovčeg zavjetni. 


Sveti šator i stvari u njemu posvetio je Mojsije pomazavši 
ih uljem. Kad se prvi put prinesle žrtve, napuni se šator slave Go- 
spodnje: stup od oblaka pokri šator i počivaše na njem. 

* Sveti šator bio je slika našim crkvama, koje imadu predvorje, 
sredinu (lađu) i svetište. Mjesto oltara za žrtve paljenice/ stoje 
ispovijedaonice, gdje se kao spaljuju naši grijesi; propovjedaonica 
je kao stol hljebova, jer se odavle daje kršćanima duhovna hrana 
riječi Božje. Pali se i tamjan za znak, kako nam u molitvi treba 
dizati pamet i srce k Bogu. Mjesto kovčega zavjetnoga stoji ollar, 
u kojem se čuva nebeska mana t. j. tijelo Isusovo; zato pred tim 
oltarom gori vječno svijetlo. * 

§ 29. Službenici Božji. 

1. Svećenici. Za službu Božju bili su određeni ljudi iz ple- 
mena Levijeva, od kojega su plemena bili Mojsije i Aron. To je 
pleme bilo izabrano mjesto prvorođenaca, koji bi se imali posvetiti 
Gospodinu. 

Kao što se sveti šator dijelio na tri dijela, tako su i tri reda 
bila službenika u njemu: veliki svećenik, svećenici i leviti. Za 
velikoga svećenika odredi Mojsije po zapovijedi Božjoj 
brata svojega Arona. Po smrti Aronovoj imao je biti veliki sve- 
ćenik njegov najstariji sin i tako redom prvenac nj'egova koljena. 
Ostali sinovi Aronovi bili su svećenici; njima su pomagali 
drugi potomci Levijevi i zvali su se leviti. 

2. Posvećivanje službenika Božjih. Službenici kod svetoga 
šatora imali su biti posvećeni. Zato Mojsije dovede Arona i 
sinove njegove u dvorište svetoga šatora i obuče ih u svete haljine. 
Potom izli na glavu Aronovu sveto ulje i njim pomaza sinove nje- 
gove. Leviti imali su se oprati; nato ih je Mojsije pokropio vodom 
očišćenja i predao ih na dar Bogu, da vrše službu u dvorištu 
svetog šatora. 



SI. 15. Veliki svećenik. 


3. Svećeničko odijelo. Za vršenje službe Božje imali su 
svećenici osobito odijelo. Nosili su bijele duge haljine do .(ležanja, 
prepasivali se lanenim pojasom i imali na glavi kapu od platna. 

Povrh tega imao je veliki svećenik još ove haljine: plavu 
haljinu do ispod koljena, kojoj su na rubu bili privezani zlatni 
zvončići. Na prsima nosio je veliki svećenik n a p r s n i k, na 
kojemu se nalazilo u četiri reda dvanaest dragih kamena, a na 
njima urezana imena dvanaest plemena Izraelskih, da ih se sve- 
ćenik opominje svagda u molitvi. Na glavi velikomu svećeniku bila 
je kapa, a na čelu zlatna ploča, na kojoj je pisalo: »Svet 
Gospodinu«. 

* Slične haljine nose i danas svećenici kod' sv. mise: bijelu 
haljinu (albu), pojas, oglavlje (humeral), misnu haljinu (kazulu) 
različite boje * 

§ 30. Žrtve i druga pobožna djela. 

1. Žrtve krvne i nekrvne. Po zapovijedi Božjoj uredio je 
Mojsije različite žrtve, koje su se prinosile Bogu. Žrtve su bile 
krvne i nekrvne. Krvne su žrtve bile goveda, ovce, koze i golu- 
bovi. Na njima nije smjelo biti nikake pogreške. Krv se životinja 
izlijala oko žrtvenika ili bi se njom pokropilo prema svetinji nad 
svetinjama. Zato se i zovu krvne žrtve. 

Nekrvne žrtve prinosile su se od rodova zemaljskih: žita 
(u zrnju, klasju, snoplju, brašnu i hljebu), vina, ulja, tamjana. Svaka 
se žrtva osolila. Vino se žrtvovalo tako, da se izlijalo oko žrtve- 
nika. Te su se žrtve zvale i čiste. 

2. Žrtve paljenice, za grijeh i žrtve zahvalne. Žrtve palje- 
nice zvale su se one, kad se sve spalilo na žrtveniku. Tim se 
priznavalo, da je Bog gospodar nad svim stvarima. 

Žrtve za grijeh prinosile su se tako, da se jedan dio 
spalio, a ostalo je pripalo svećenicima. Tim je žrtvujući priznavao 
(ispovijedao) svoje grijehe i molio od Boga oproštenje. 

Žrtve zahvalnice žrtvovale se, da se jedan dio spalio, 
jedan dio pripao je svećenicima, a ostalo je žrtvujući sa svojom 
rodbinom blagovao na svetom mjestu, te je tako postao drug kod 
siola Gospodina. Tim se žrtvama zahvaljivalo Bogu za njegova 
dobročinstva (zato se grčkim jezikom zove ta vrsta žrtava euha- 
ristija = zahvalnica). 

3. Način žrtvovanja bio je ovaj: Koji je žrtvu darovao, imao 
ju je dovesti na vrata svetom šatoru. Položio je ruku na nju; tim 
je označio, da ju daje mjesto sebe i na nju hoće da prenese svoie 
grijele i kazne. Potom ju je zaklao on sam ili leviti, a svećenik 
je prihvatio njezinu krv i izlio oko žrtvenika za znak, da Bog 
žrtvu prima. 

Svaki dan se prinosilo ujutru i navečer jednogodišnje jagnje 
s hljebom i vinom, i to.se zvala svagdašnja ili neprestana 
žrtva, 1 kad (tamjan) zapaljivao se svaki dan ujutru i navečer na 
oltaru kadionom. Po subotama i na svetkovine prinosile su se 
povrh svakidašnjih još i druge žrtve. 

4. Zabranjena jela. Mojsijev je zakon razlikovao^ čiste i 
nečiste životinje. Čiste su životinje bile, koje preživaju i 
imadu razdvojen papak na pr. govedo, ovca; nečiste su bile, 
koje ne preživaju na pr. svinja, konj; ili nemaju (razdvojenoga 
papka na pr. kamila. Samo čiste životinje mogle su se žrtvovati i 
blagovati. Ni krv se nije blagovala, tako i meso, u kojem je ostala 
krv. Ta je razlika dozivala u pamet Izraelcima, da im se valja 
kloniti nečistih, grešnih djela. 

Za ženu poslije porođaja bio je zakon, da za četrdeset dana 
nije smjela dolaziti k svetinji i doticati se posvećenih stvari. A 
poslije četrdeset dana imala se očistiti žrtvom. 

5. Zavjeti. Izraelci su i od svoje volje činili neka dobra djela, 
što su ih obećali Bogu. To su bili zavjeti. Osobit zavjet bio 
je nazirejski: kad se tko obvezao, da ne će ili nikad ili neko vri- 
jeme piti vina, kose štrici (uresivati). 

Žrtve su starozavjetne imale proročko znamenovanje: kazi- 
vale su unaprijed savršenu žrtvu Spasiteljevu. A kad je jednom 
sam Spasitelj Isus Krist sebe prinesao* Bogu za žrtvu, imale su 
žrtve Staroga Zavjeta prestati. * 

§ 31. Sveta vremena. 

Po odredbi Božjoj slavili su Izraelci osim dana s u b o t- 
noga još i druge svetkovine. Tri su bile glavne svetkovine u 
godini: vazam, pedesetnica i blagdan sjenica. Na te dane imao je 
svaki muški Izraelac doći u dom Gospodnji (k svetomu šatoru). 
Djeca, starci i žene nijesu bili dužni dolaziti, ali su mogli i oni ići 
s drugima, ako su htjeli. 

1. Vazam ili pasha slavila se kao kod izlaska iz Egipta: svaki 
domaćin zaklao bi jagnje i blagovao ga s ukućanima, kao što 
bijaše Gospodin zapovjedio. Svetkovao se praznik sedam dana, 
u koje dane po kućama nije smjelo biti kvasrioga hljeba. Svetko- 
vina je sjećala Izraelce na izbavljenje iz ropstva egipatskoga. 

2. Pedesetnica bila je svetkovina pedeset dana poslije vazma 
i opominjala je Izraelce, da hvale Boga za zakon, što su ga dobili 
na Sinaju. 

3. Blagdan sjenica (šatora) svetkovao se ujesen i opominjao 
ie Izraelce na putovanje pustinjom, kad su boravili pod sjenicama 
(šatorima) i primali od Boga velika dobročinstva. 

Svetkovina se slavila radosno sedam dana, za kojih su se 
Izraelci sklanjali pod sjenice od zelena granja. 

4. Dan pomirenja. Pet dana prije blagdana sjenica bio je 
velik post. Taj dan bi veliki svećenik žrtvovao najprije junca za 
grijehe svoje i drugih svećenika, potom jednoga jarca za grijehe 
narodne. S krvlju od žrtve unišao je u svetinju nad svetinjom i 
pokropio njom po pokrovcu kovčega zavjetnoga i po podu pred 
njim. Vrativši se iz svetinje nad svetinjama položio bi ruke na 
glavu drugome jarcu i priznavao pritom grijehe svega naroda. 
Onda je jarca predao čovjeku, da ga istjera u pustinju. A 1 jarac 
i junac, od kojih se krv unesla u svetinju nad svetinjama, morao 
se spaliti izvan okola. Tako se narod očistio od grijeha i pomirio 
s Bogom, pa se taj dan zvao dan pomirenja. 

5. Subotna i jubilejska godina. Svaka sedma godina zvala 
se subotna godina ili godina počinka: zemlja se nije obra- 
đivala, pa što je sama rodila, bilo je zajedničko dobro. Te godine 


dugovi se nijesu smjeli utjerivati. O blagdanu sjenica te godine 
čitao se narodu Zakon. 

Svaka pedeseta godina zvala se j u b i 1 e j s k a, godina 
oprosta ili godina slobode, jer su se opraštali dugovi, robovi Izra- 
elci puštali su se na slobodu, prodane kuće i njive vraćale su se 
njihovim pređašnjim vlasnicima. 

* Nije teško porediti svetkovine izraelske blag- 
danima kršćanskim. Vazam je slika Uskrsa, pedesetnica 
Duhovima, blagdan sjenica Tijelovu, dan pomirenja Velikom Petku. 
Jubilejska je godina u Crkvi katoličkoj svaka dvadeset peta, kad se 
mogu dobiti potpuni oprosti vremenitih kazni i steći druge milosti. 

§ 32. Putovanje od Sinaja i odmetanja Izraelaca 

od Boga. 

1. L.akoms!vo naroda. Druge godine poslije izlaska iz Egipta 
krenu Izraelci od Sinaja i pođu dalje. Oblak, što je bio nad svetim 
šatorom, iđaše pred njima. 

Lakoma svjetina među Izraelcima zaželje mesa i stade 
vikati: »Tko će nam dati mesa, da jedemo? Opomenusmo se 
riba, što smo ih jeli u Egiptu, a sad nemamo ništa do mane«. Moj- 
sije se potuži Gospodinu, a Gospodin mu reče: »Reci narodu: 
Pripravite se za sjutra, da jedete mesa. Ne ćete jesti jedan dan ni 
dva nego cio mjesec dana, dokle vam se ne ogadi«. Tada Go- 
spodin podiže vjetar, koji donese od mora prepelice i razasu ih 
okolo na dva lakta od zemlje. Narod stade kupiti prepelice, ali 
još ne pojedoše mesa, a to udari na njih pomor. Lakomce poko- 
paše ondje i ono se mjesto prozva lakomo groblje. 

2. Uhode. Kad narod dođe u Kades na južnu među zemlje 
obećane, pošlje Mojsije odanle uhode u zemlju Hanansku po jed- 
noga čovjeka od svakoga plemena. Poslije četrdeset dana vratiše 
se uhode natrag i donesoše rodova one zemlje: grozd, koji dvojica 
nošahu na moći, šipkovih jabuka i smokava. I stanu pripovijedati: 
»U onoj zemlji zaista teče mlijeko i med, i evo što u njoj rodi. Ali 
je jak narod, koji živi u onoj zemlji i gradovi su im: tvrdi i veliki. 
Vidjeli smo ondje divove, prema kojima smo mi bili kao skakavci, 
a laki smo se i njima činili«. Tada se narod prepadne i govoraše: 
»Kamo da smo pomrli u Egiptu ili da poginemo u toj pustinji!« 
Uzalud govorahu dvojica od uhoda, ]ozua i Kaleb: »Zemlja je 
vrlo dobra. Ne bojte se njezinih stanovnika, jer je Gospodin 
s nama«. Sve mnoštvo stade vikati ioš jače i htjede ih pobiti 
kamenjem. 

Tada reče Gospodin Mojsiju: »Dokle će me vrijeđati taj 
narod? Udarit ću ga pomorom, a tebe ću načiniti knezom' narodu, 
koji će biti veći i jači od ovoga«. Ali se Mojsije moljaše govoreći: 

»Oprosti, molim, grijeh ovome narodu po velikom milosrđu svojem«. 
Gospodin odgovori: »Praštam po riječi tvojoj. Ali im reci: Kako 
ste govorili, onako ću vam učiniti: u pustinji ćete ovoj umrijeti svi, 
koji ste stariji od dvadeset godina. Samo Jozua i Kaleb doći će 
u zemlju, koju sam obećao. Djecu vašu odvest ću onamo. U ovoj 
će pustinji popadati mrtva tjelesa vaša, a djeca vaša četrdeset 
godina lutatj će po pustinji«. Uhode, koji su prosuli zle glase o 
zemlji, onaj čas pomriješe na očigled svima. 

Sjutradan ustanu Izraelci i pođu navrh gore, da protiv volje 
Božje idu u zemlju rianansku. Mojsije im reče: »Od toga ne će 
biti ništa, jer Gospodin nije među vama«. Ali oni ipak navališe da 
idu; ali Mojsije i kovčeg zavjetni ostadoše u okolu. Tada udare 
Amalečani i Hananci na Izraelce i razbiju ih. Izraelci ostanu dugo 
u Kadesu, a potom se vrate natrag k Crvenome moru. 

3. Skvrnjenje subote. Onih četrdeset godina, što su Izraelci 
ostali u pustinji, stali su ostavljati zakone Božje, skvrnili su subote 
i dizali bune protiv Mojsija. 

Tako su jednom zatekli čovjeka, koji je u subotu skupljao 
drva. Oni, koji su ga našli, dovedoše ga k Mojsiju. Mojsije ga 
ostavi u tamnici, dok mu Gospodin ne javi, što će s njim učiniti. 
A Gospodin reče Mojsiju: »Neka ga sav zbor zaspe kamenjem«. 
Izvedoše ga dakle iz okola i zasuše ga kamenjem. 

4. Pobuna Korina. Kora, Datan i Abiron, as njima 
250 drugih uglednih ljudi, pobuniše se na Mojsija i Arona vičući: 
»Sav je narod svet (svi mogu službu Božju vršiti); zašto se vi 
dižete nad narodom Gospodnjim?« Mojsije odgovori: »Gospodin 
će suditi«. Sjutradan dođu Mojsije i Aron k šatorima one trojice 
buntovnika i Mojsije reče narodu: »Odstupite od šatora tih bez- 
božnika i pazite! Ako ovi pomru, kao drugi ljudi što umiru, nije 
me Gospodin poslao; ako li se pak dogodi čudo, poznat ćete, da 
su se digli na Gospodina«. Tada se rastvori zemlja pod njima i ta 
trojica siđu živi u pakao. Uto izađe oganj od Gospodina i sažeže 
one druge, koji su se s njima bunili. 

5. Palica Aronova. Da narod prestane vikati na Mojsija i 
Arona, reče Bog Mojsiju: »Uzmi od svakoga kneza plemenskoga 
po jednu palicu i napiši na njoj ime njegovo. Ostavi te palice u 
svetom šatoru. Koga izberem za svećenika, njegova će palica 
procvjetati«. Mojsije učini, kako mu je Gospodin bio zapovjedio. 
Kad sjutradan dođe Mojsije u šator zavjetni, nađe da je p r o~ 
cvjetala palica Aronova. Tada iznese sve palice pred 
narod, svaki uzme svoju palicu, a palicu Aronovu metne u kovčeg 
zavjetni kao znak, da je Arona sam Bog sebi izabrao za svećenika. 

§ 33. Potonji događjaji Izraelaca do smrti 
Mojsijeve. 

1. Sumnja Mojsijeva i Aronova. Prvih dana četrdesete go- 
dine, što su Izraelci bili u push'nji, skupiše se opet u Kadesu. Mladi 
naraštaj ruje bio bolji od svojih otaca, pa kad nijesu imali vode, 
stanu se svađati s Mojsijem i Aronom govoreći: »Kamo da smo 
pomrli s braćom svojom pred Gospodinom! Zašto ste nas doveli 
na ovo zlo mjesto, gdje ne rodi ni žito ni grožđe, a ni vode nema?« 
Tada reče Gospodin Mojsiju: »Lizmi štap i sazovite narod, ti i Aron, 
i progovorite stijeni, te će dati vodu«. Mojsije uzme štap iz svetog 
šatora, skupi narod pred stijenom i reče: »Slušajte odmetnici, 
hoćemo li vam iz ove stijene izvesti vodu?« I udari dva puta 
štapom svojim u stijenu, i na drugi udarac iziđe voda mnoga, te 
se napoji narod i stoka njihova. Ali Gospodin reče Mojsiju i Aronu 
»jer mi n i i e s t e vjerovali, ne ćete odvesti na- 
roda u zemlju, koju ću im dati«. 

2 . Mjedena zmija. Iz Kadesa krenuše se Izraelci i dođoše 
do gore Hora, Ondje umre Aron, a služba velikoga svećenika pri- 
jeđe' na sina njegova tlleazara. 

Posilje dodija narodu dugo putovanje i stanu po običaju 
vikati na Boga i na Mojsija. Tada Gospodin pusti na njih zmije 
vatrene (koje su imale po sebi pjege kao oganj). Mnogo na- 
roda pomre od ujedanja njihova. Onda reče narod Mojsiju: 
»Zgriješili smo, što smo vikali na GosDodina i tebe; moli Boga, 
neka ukloni zmije od nas« Mojsije se pomoli za njih, a Gospodin 
mu reče: »Načini zmiju od mjedi i metni je na motku; i koga ujede 
zmija vatrena, neka gleda u zmiju od mjedi, pa će ozdraviti«. 
Mojsije na čini zmiju mjedenu i postavi je ža znak, te su 
svi, koji su gledali na nju, ozdravljali od jeda zmijina. 

Podizanje zmije mjedene bila je s 1 i k a smrti Spasiteljeve na 
križu, kao što je sam Isus rekao: »Kao što je Mojsije podigao 
zmiju u pustinji, tako treba da se podigne Sin čovječji, da svaki, 
koji vjeruje u njega, ne pogine, nego da ima život vječni«. (Iv. 
3, 14. 15.1. * 

3. Proroštvo Balamovo. Izraelci dođu na istočnu stranu 
Jordana. Kad su im se neki kraljevi opirali i nijesu ih pustili kroz 
zemlju, Izraelci ih razbiju i uzmu svu zemlju preko Jordana. 

Kralj Moapski uplaši se i dozove vrača Balama, pa mu reče: 

> Prokuni ovaj narod, ne bih li ih nadjačao i istjerao iz svoje zemlje«. 
Potom ga povede na tri vrhunca gore, s kojih se mogao vidjeti oko 
izraelski, da ih odanle prokune. Ali Gospodin ne dopusti Balamu, 
da kune, nego mu zapovjedi, da blagoslovi Izraelce. 

Kralj se Moapski razljuti i reče Balamu: »Dozvao sam te, 
da prokuneš moje neprijatelje, a ti si ih blagoslovio. Idi, od kuda 
si došao«. Balam odgovori: »Ne mogu promijeniti riječi Go~ 

spodnje«. Tada mu se otvori viđenje i reče: »Vidim ga, ali ne 
sada; gledam ga, ali ne izbliza. Izaći će zvijezda iz 
Jakoba i ustat će palica (žezlo) iz Izraela i razbit 
će knezove Moapske«. Potom se Balam vrati na mjesto svoje. 

* U Balamovim riječima nalazi se proroštvo o Spasi- 
telju. Zvijezda iz Jakoba, to je Spasitelj svijeta, najveća slava i 
sjaj izraelskoga naroda. Njemu će; se pokloniti svi narodi na 
zemlji, a on će kao kralj vladati nad njima. * 

§ 34. Posljednji časovi Mojsijevi. 

1. Mojsijeve posljednje naredbe. Na koncu četrdesete godine 
poslije izlaska iz Egipta skupi Mojsije sav narod izraelski i p o- 
novi im sve zakone Božje, kako će ih držati, kad dođu u 
zemlju obećanu. Između ostaloga reče: »Čuj, Izraele: Gospodin 
Bog naš jedini je Gospodin. Zato ljubi Gospodina Boga 
svojega svim srcem svojim, svom dušom svojom 
i svom snagom svojom. Pripovijedajte djeci svojoj, što 
vam je učinio Gospodin i učite ih zapovijedi njegove«. 

»Ne slušajte vračara kao drugi narodi. Proroka kao 
mene podignut će vam Gospodin između braće vaše: 
njega slušajte«. 

»Stavio sam pred vas blagoslov i prokletstvo. Ako 
držite sve zapovijedi Gospodnje, bit ćete blagosloveni u kući i na 
polju; bit će blagosloven ulazak i izlazak vaš. Ako pak ne poslu- 
šate glasa Gospodnjega, doći će na vas prokletstvo.« 

»Meni ima danas 120 godina, ne mogu vas više voditi, a i 
Gospodin mi je rekao, da ne ću prijeći preko Jordana. J o z u a ići 
će pred vama, kao što ie kazao Gospodin«. Potom dozva Mojsije 
jozuu i reče mu pred svim Izraelom: »Budi hrabar, jer ćeš ti od- 
vesti ovaj narod u zemlju, koju im je Gospodin obećao, i ti ćeš im 
je razdijeliti«. 

Potom napisa Mojsije sav zakon i dade ga svećeni- 
cima, da ga čuvaju i čitaju svake sedme godine o prazniku sjenica 
pred svim narodom. 

2. Smrt Mojsijeva. Kad je Mojsije svršio sve riječi, što ih 
je govorio narodu, blagoslovi! pred smrt svoju sinove Izraelove, 
dvanaest plemena. 

Tada izide Mojsije na goru Nebo. Odanle mu pokaza Go- 
spodin svu zemlju Ilanansku i reče: »Ovo je zemlja, koju sam 
obećao Abrahamu, Izaku i Jakobu. Vidio si je očima svojim, ali 
u nju ne ćeš ući«. 

I umrije ondje Mojsije, sluga Gospodnji, kad mu je bilo 120 
godina; ali oči njegove nijesu još potamnjele niti mu se zubi nijesu 
rasklimali. Nije umr’o od nemoći, nego jer je tako Bog htio. 
Gospodin ga sam ukopa (preko anđela), te se za grob njegov nije 

doznalo. Izraelci plakahu za njim trideset dana. Ali nije ustao 
više prorok u Izraelu kao Mojsije, dok nije došao Isus Krist. 

* Mojsije je u svojem životu i na smrti bio slika Spasitelja. 
U mladosti bio je u pogibli, da ne pogine od kralja egipatskoga, 
pa se izbavio bijegom, kako je i Isus bio u pogibli, da ne umre od 
ruke kralja Heroda, te se izbavio bijegom u Egipat. Mojsije posti 
četrdeset dana, prije nego će narodu objaviti zapovijedi Božje; 
Krist posti četrdeset dana, prije nego je stao javno naučati. Mojsije 
činjaše velika čudesa, a Krist je činio još veća. Mojsije blagosiva 
pred smrt dvanaest plemena izraelskih i izilazi na goru Nebo, Krist 
blagoslovivši svoje apostole iziđe na goru Maslinsku i odanle na 
nebo. Mojsije bijaše prorok, te mu u Starom Zavjetu ne bijaše 
jednaka; Krist je prorok veći od Mojsija, kao što je i Novi Zavjet 
savršeniji i veći od Staroga. 

§ 35. Ulazak u zemlju obećanu. 

1. Jozua šalje uhode u Jerihon. Po smrti Mojsijevoj reče 
Gospodin Jozui: »Ustani, prijeđi preko Jordana. Kao što sam bio 
s Mojsijem, tako ću biti s tobom«. 

Jozua pošlje dvije uhode u bližnji grad Jerihon. Oni dođu u 
kuću žene, kojoj bijaše ime Ra haba. To javiše kralju jerihonskom 
i on pošlje ljude Rahabi, da im preda uhode. Ali ih je Rahaba sa- 
krila, i kad je potjera otišla, reče uhodama: »Znam, da vam je Go- 
spodin predao ovu zemlju; jer je Gospodin Bog vaš, Bog gore na 
nebu i dolje na zemlji. Nego mi se zakunite, da ćete učiniti milost 
mojoj kući, kao što sam ja vama učinila milost, i sačuvajte život meni 
i rodu mojemu«. Uhode joj rekoše: »Kad dođemo u zemlju, zaveži 
crvenu vrvcu na prozor, i nitko se ne će dotaći ljudi, koji budu s 
tobom u kući«. Tada ih ona spusti kroz prozor, te odu; i odmah 
priveže crvenu vrvcu na taj prozor. Kad se uhode vrate k Jozui, 
ispripovjede sve, što im se dogodilo i reku: »Dao nam je Gospodin 
u ruke svu tu zemlju, jer su se stanovnici njezini uplašili od nas«. 

2. Prijelaz preko Jordana. Izraelci prijeđu preko Jordana, kao 
što im je zapovjedio Gospodin: svećenici noseći kovčeg zavjetni 
pođu naprijed i čim oni okvase noge svoje na kraju vode, gornja 
se voda ustavi kao zid, a voda donja oteče u Mrtvo more. Tako 
narod prijeđe po suhu. 

Izraelci stanu s istoka Jerihona. Tu proslave pashu jedući od 
žita one zemlje, a mana presta. 

3. Uzeće Jerihona. Kad je Jozua bio kod Jerihona, reče mu 
Gospodin: »Evo, dajem ti u ruke Jerihon. Šest dana obilazite oko 
grada svaki dan jedamput A sedmoga dana obilazite sedam puta. 
Svećenici neka idu naprijed s kovčegom zavjetnim trubeći u trube, 
i kad sedmi put zatrube, popadat će zidovi gradski«. Jozua učini, 
kako je; zapovjedio Gospodin; i kad sedmoga dana trube sedmi 


48 


put zatrube, poviče sav narod, te popadaju zidovi gradski, i Izraelci 
sa svih strana uđu u grad, pobiju sve u gradu, samo poštede Ra- 
habu. Rahaba prestupi na vjeru izraelsku i uda se za čovjeka' 
Izraelca. Od toga je roda bio kralj David. 

5. Dioba zemlje obećane. Jozua s pomoću Božjom uze svu 
zemlju Hanansku i razdijeli je među dvanaest plemena izraelskih: 
Rubenovo, Simeonovo, Judino, Zabulonovo, lzaharovo, Danovo, 
Gadovo, Aserovo, Neftalijevo, Benjaminovo, Efraimovo i Vlana- 
sijevo. Pleme svećeničko Levijevo dobi nekoliko gradova razasutih 
po ostalim plemenima. 

6. Smrt Jozuina. Kad je Jozua ostario, skupi sav narod i reče 
im: »Bojle se Gospodina i služite mu vjerno i istinito. Držite sve, 
što je nepisano u zakonu Mojsijevu. Nemojte se družiti s nezna- 
božačkim narodima, koji stanuju među vama, da vas ne odvrate 
od Gospodina Boga vašega«. Narod obeća, da će ostati vjeran 
Bogu, a Jozua umre, kad mu je bilo 110 godina. 

* Jozua (Isus) imenom svojim i djelima slika je Isusa; 
ulazak u zemlju obećanu slika je ulaska u nebo. 

Prvi grad Jerihon uzeli su Izraelci čudom, jer je to bio tvrd 
grad, a Izraelci nijesu bili vješti uzimati take gradove niti su imali 
za to sprava. To im je bio znak, da će s pomoću Božjom, a ne 
svojim silama, uzeti i cijelu zemlju. Stanovnike Hananske kaznio je 
Bog poradi teških grijeha njihovih tako, da ih je predao Izraelcima 
D ruke. Izraelci su se odatle naučili, da će se i njima tako dogoditi, 
ako ostave zapovijedi Božje. * 


§ 36. Suci u Izraelu. Gedeon. 


1. Izraelci odsiupaju od zavjeta s Bogom. Narod je izraelski 
obećao Jozui, da će ostati Bogu vjeran, ali poslije njegove smrti 
prestupao je zavjet Božji i odstupao od Boga. Bog bijaše zapo- 
vjedio Izraelcima, da se ne druže s neznabožačkim narodima u Ha- 
nanskoj, i da poruše njihove oltare; ali su se Izraelci ipak s njima 
družili ženeći se njihovim kćerima i udavajući svoje kćeri za njih, 
te su stali služiti i njihovim bogovima. 

Zato što su Izraelci ostavljali Gospodina Boga i služili krivim 
bogovima, dade ih Bog u ruke njihovih neprijatelja unaokolo, te 
su im služili plaćajući im danak. 

A dad su se Izraelci nalazili u nevolji, obraćali su se Gospo- 
dinu, i njemu se sažalilo, te im je slao izbavitelje. Ti su vršili sud 
Božji nad neznabožačkim narodima kazneći ih radi grijeha njihovih, 
izbavljali su svoj narod iz ruku neprijatelja, poslije narodu sudili, 
pa su se zato i zvali suci. 

Tako je narod u 300 godina poslije smrti Jozuine često otpadao 
od Boga i opet se k njemu povraćao. 




2. Poziv Gedeonov. Kad su Izraelci činili zlo pred Gospo- 
dinom klanjajući se krivim bogovima, predade ih u ruke Madijan- 
cima. Madijanci i drugi narodi dolazili su svake godine u zemlju 
Izraelsku o žetvi, saiirali sav rod zemaljski i nijesu ostavljali hrane 
Izraelcima. * Od straha pred njima sakrivahu se Izraelci po rupama 
i pećinama i vapijahu za pomoć ka Gospodinu. 

Tada dođe anđeo Gospodnji Gedeo n u i reče mu: »Gospodin 
s tobom, hrabri junače! Idi, te ćeš izbavrti Izraelce iz ruku madi- 
janskih«. A Gedeon reče: »Čim ću izbaviti Izraelce? Moja je po- 
rodica najmanja u plemenu Manasijevu, a ja sam najmanji u domu 
oca mojega«. Anđeo mu odgovori: »Gospodin će biti s tobom, te 
ćeš pobiti Madijance kao jednog čovjeka«. 

3. Runo Gedeohovo. Duh Gospodnji sade na Gedeona, i Ge- 
deon zatrubi u trubu i skupi oko sebe 32.000 naroda. Prije boja 
reče Gedeon Gospodinu: »Evo, postavit ću runo na gumno; ako 
bude ujutru samo na runu rosa, a svuda unaokolo suho, znat ću, 
da ćeš preko mene izbaviti Izraela«. Tako i bi. Gedeon ujutru 
iscijedi iz runa punu zdjelu rose. Još jednom reče Gedeon: »Ne 
ljuti se, Gospodine, ako još jednom zatražim znak na runu. Neka, 
molim, bude samo runo suho, a posvuda na zemlji iosa«. Bcig 
učini, kako je Gedeon tražio. 

4. Gedeon s trista ljudi razbija silnu vojsku madijansku. 

Gedeon pođe na Madijance. Ali mu Gospodin reče: »Previše 'je 
naroda s tobom. Ne će nadvladati Madijanaca, jer bi mogli kazati: 
Našom smo se silom izbavili. Oglasi po vojsci: Tko se boji i koga 
je strah, neka se vrati!« Tada se vrati 22.000 ljudi, a ostade 10.000. 
Opet reče Gospodin Gedeonu: »Još je naroda previše. Vodi ih 
na vodu; koji stanu rukom prinositi vodu k ustima, metni ih na 
stranu; a koji kleknu, da piju, neka se vrate kući«. Onih, koji su 
rukom prinosili vodu k ustima, bilo je 300 ljudi. Gospodin reče 
Gedeonu: »S ovo trista ljudi izbavit ću vas«. 

Gedeon razdijeli tih 300 ljudi na tri čete. Svakomu momku 
dade u ruku po trubu i po prazan lonac, a u loncu zataknut za- 
paljen luč, pa im reče: »Gledajte na mene; što ja učinim, to činite 
i vi«. O ponoći približi se Gedeon k okolu madijanskom; zatrubi 
u trubu, polupa lonac i diže luč u vis vičući: »Mač Gospodnji i 
Gedeonov«. Tako učine i ono trista ljudi. Nato se smete vojska 
rnadijanska, te stanu jedan na drugoga dizati mačeve i bježali na 
sve strane. Potom bješe zemlja mirna 40 godina. 

* Orošeno runo Gedeonovo slika je utjelovljenja Sina 
Božjega. Kao što je rosa čudesnim načinom pala na čisto, bijelo 
runo, tako je Sin Božji s neba sišao j u utrobi BI. Djevice Marije 
čovjek postao. Zato se i veli u Psalmu (71, 6): »Saći će (Bog) 
kao rosa na runo«. — Suho runo slika je bezgrešnoga začetka 
Marijina: sav je drugi svijet bio poplavljen grijehom, samo se grijeh 
nije dotakao Prečiste Djevice. 

§ 37. Jefta i Samson. 

1. Zavjet Jeftin. Kad su Amonci zavojštili na Izraelce, narod 
postavi za vojvodu ) e f t u. Prije boja zavjetova se Jefta Gospo- 
dinu veleći: »Ako se vratim srećno iz boja, prinijet ću za žrtvu 
ono, što mi na povratku prvo dođe ususrei iz kuće moje«. Gospodin 
preda neprijatelje Jefti, te ih nadvlada. A kad se vraćao kući, iziđe 
mu ususret kći jedinica. Jefta izvrši na njoj zavjet svof, te se nije 
udavala, i tako je s njom nestalo roda Jeftina. 

2. Rođenje Samsonovo. Kad su Filisteji napadali Izraelce, 
živjelo je u zemlji Izraelskoj dvoje pobožnih ljudi, muž i žena, koji 
nijesu imali djece, jednom im se javi anđeo Gospodnji i reče im: 
»Imat ćete sina, i zavjetujte ga Gospodinu: ništa da ne pije, što 
opija, ništa da ne jede, što je nečisto i kose da ne striže«. Kad 
im se dijete rodi, dadoše im ime Samson. Gospodin dade Sam- 
sonu silnu jakost. 

3. Djela Samsonova. Kad je Samson odrastao, pođe u grad 
filistejski. Na putu srete mlada lava, koji ričući navali na nj. No 
duh Gospodnji siđe na Samsona, te rastrže lava kao jare nemajući 
ništa u ruci. Poslije činjaše Samson mnogo' zla Filistejima oslo- 
bađajući svoj narod. 

Jednom dođe u grad filistejski Gazu i prenoći ondje. Rad 
su Filisteji čuli, da se Samson, njihov neprijatelj/ nalazi u gradu, 
zatvoriše vrata gradska i čekahu, kad svane, da ga| ubiju. No 
Samson spavaše do ponoći. Potom ustane, rastjera stražare, ščepa 
vrata gradska i iščupa ih s oba dovratka i s prijevornicom i odnese 
na bližnje brdo. 

4. Smrt Samsonova. Poslije ga prevari djevojka filistejska 
po imenu Da li la. Njoj obećaju knezovi filistejski mnogo novaca, 
ako dozna od Samsona, otkud njemu tolika jakost i čim) bi se 
mogao svladati. Kad mu je djevojka mnogo dosađivala, napokon 
joj reče: »Britva nije nikad prešla preko moje glave, jer sam za- 
vjetovan od mladosti Gospodinu. Da mi tko obrije glavu, postao 
bih slab kao drugi čovjek«. Kad je Samson zaspao, Dalila dozove 
brijača, koji mu obrije sedam pramenova kose. Tada Gospodin 
odstupi od njega. Filisteji dođu, uhvate ga, iskopaju mu oči i 
odvedu svezana u tamnicu. 

Potom za neko vrijeme skupe se Filisteji, da slave svojega boga 
Dagona veseleći se, što im je Samson pao u ruke. U kuću, gdje 
je bilo do 3000 ljudi, dovedu i Samsona, da pred njima igra (pleše). 
Samsonu je u tamnici kosa porasla, i reče momku, koji ga je vodio: 
»Pusti me, da se naslonim na stupove, na kojima stoji kuća«. Tada 
Samson zavapi ka Gospodinu: »Gospodine, opomeni me se i daj mi 
jakost još samo sadal« Pa uhvati dva stupa, jedan desnom, drugi 

lijevom rukom i potrese njima jake. Kuća se sruši na ljude, koji su 
bili u njoj i na Sarnsona. Tako je Samson umirući ubio više ne- 
prijatelja nego za života svoga. 

§ 38. Ruta. 

1. Vjernost Rutina. U vrijeme sudačko, kad nasta glad u 
zemlji Izraelskoj, iseli se jedan Betlehemac sa svojom ženom Noe- 
mijom i sa dva sina u zemlju Moapsku. Betlehemac umre, a sinovi 
mu se ožene dvjema Moapkama: jednoj bijaše ime Orfa a drugoj 
Ruta. Ali umru i ta dvojica sinova, tako da je Noemija ostala bez 
muža svojega i bez sinova. 

Kad je Noemija čula, da ima opet u zemlji Izraelskoj hrane, 
podiže se, da se vrati u svoju postojbinu natrag. Za Noemijom 
pođu i obje snahe njezine; ali ih ona stane odvraćati govoreći im: 
>:Ostanite u kući matera svojih, jer se možete udati; a kod mene 
ne ćete moći dobiti muževa«. Tako se Orfa vrati; a Ruta reče 
svekrvi svojoj: »Nemoj me odvraćati; kamo ti ideš, idem i ja; tvoj 
narod bit će i moj narod, tvoj Bog bit će i moj Bog; gdje ti umreš, 
umrijet ću i ja«. 

Tako dođu obje u Betlehem. A kad dođu u Betlehem, sav 
grad stane o njima govoriti i pitahu: »Je li to Noemija?« A ona im 
govoraše: »Ne zovite; me Noemija (Lijepa), nego me zovite Mara 
(gorka), jer me je velike gorčine napunio Gospodin: obilna sam 
olišla (s mužem i sa sinovima), a sad sam se vratila prazna«. 

2. Radljivost Rutina. Bilo je vrijeme žetve, i reče Ruta Noe- 
miji: »Da idem| u polje pabirčiti klasje za žeteocima«. A ona joj 
reče: »Idi, kćeri mojal« 

Bog namjeri Rutu na njivu, koja je; pripadala Bozu, rođaku 
njezina pokojnoga muža, i tu je pabirčila od jutra do podne. O 
podne dođe Bo^ k žeteocima i pozdravi ih: »Gospodin s vama!« 
a oni mu prihvatiše: »Da te blagoslovi Gospodin!« Videći Boz Rutu 
zapita, tko je ta žena. Pa kad čuje, da je to Ruta, dozove je k sebi 
i reče: »Čuo sam, što si učinila svekrvi svojoj po smrti muža 
svojega i kako si ostavila dom svoj i došla ovamo. Neka ti plati 
Gospodin Bog Izraelov, komu si došla, da se kod njega skloniš«. 
I zapovjedi Boz svojim ljudima, da lijepo postupaju s Rutom i da 
joj ostavljaju što više klasja. 

Ruta pabirči klasje do večera i donese, što je napabirčila. 
Svekrva je zapita: »Gdje si danas pabirčila?« Ruta joj sve ispri- 
povjedi i spomene Boza. A Noemija reče: »Gospodin da ga bla- 
goslovi, jer nije ukratio milosti svoje živima i mrtvima«. 

Boz bijaše rekao Ruti, neka ne ide na druge njive pabirčiti, 
već neka se drži njegovih djevojaka. Tako je Ruta dolazila na 
njive Bozove, dok se nije svršila žetva ječmena i pšenična. Sve 
je to vrijeme gledao Boz, kako se Ruta lijepo vlada, pa tu širo- 

mašicu poslije žetve uzme za ženu. Bog blagoslovi njihovu ženidbi^ 
i dade im sina, kojemu su nadjenuli ime Obed. Taj Obed imadijaše 
poslije sina, koji se zvao Isaj, a taj Isaj bijaše otac kralju Davidu. 

Tako je Bog nagradio dobru i pobožnu Moapku Rutu, što ie 
došla u rod s kraljem Davidom, a potom i sa samim Spasiteljem,, 
koji po čovječjem tijelu potječe od kralja Davida. 

§ 39. Samuel. 

1. Rođenje Samuelovo. U vrijeme^ kad je veliki svećenik bio* 
Helije, življaše pobožan čovjek imenom Elkana. Njegova žena 
Ana nije imala djece, pa se zato žalostila. Jednom dođe k sve- 
tomu šatoru, i tu pred Gospodinom plačući moljaše se, i zavjetova 
se govoreći: »Gospodine nad vojskama (ljudima i anđelima), ako 
me se opomeneš, te mi dadeš sina, dat ću ga tebi, dokle je gođ 
živ«. Gospodin usliši molitvu njezinu. Kad joj se rodi sin, dade 
mu ime: Samuel t. j. isprošen od Boga. 

Kad su bile Samuelu tri godine, dovede ga mati k velikom 
svećeniku Heliju, da služi kod svetoga šatora. Samuel rastijaše 
i bijaše mio Bogu i ljudima. 

2. Sinovi Helijevi. Helije imadijaše dva nevaljala sina, koji. 
nijesu marili za zakon Božji i za propise kod žrtvovanja, još 
prije nego bi se meso žrtvovalo Bogu, uzimahu sebi najbolje dije- 
love, Tako su narod odvraćali od prinošenja žrtava. Pa i drugim 
svojim djelima sablažnjavali su ljude. 

Helije je opominjao svoje sinove, da to ne rade i ne griješe 
Bogu; ali ga sinovi nijesu slušali, a on ih nije kaznio, kako\ bi 
trebalo, jer ih je odviše pazio., 

3. Poziv Samuelov. Samuel spavaše pred svetim šatorom,, 
gdje su bile klijeti za svećenike. Jednom po noći vikne Gospodin 
Samuela: »Samuele! Samuelel« Samuel mišljaše, da ga Helije 
zove, pa pritrči k njemu i reče: »Evo me, što si me zvao?« A Helije 
mu reče: »Nijesam te zvao, idi spavaj!« Kad je to bilo drugi i treći 
put, razumje Helije, da Gospodin zove dječaka, pa mu reče: »Ako 
još jednom čuješ glas, da te zove, a ti reci: Govori, Gospodine, 
sluga tvoj čuje«. 

Samuel otide i zaspi. A Gospodin ga zovnu kao prije: »Sa- 
muele! Samuele!« A Samuel reče: »Govori, Gospodine, sluga tvoj 
čuje«. Tada mu reče Gospodin: »Nije daleko dan, kad ću kazniti 
Helija i sinove njegove; jer je znao nevaljalstvo njihovo, pa ih nije 
kaznio«. Ujutru zapita Helije Samuela: »Samuele, sine! Što ti je 
Gospodin kazao? Nemoj zatajiti od mene«. Tada mu Samuel sve 
iskaže. A Helije reče: »Gospodin je, neka čini, što mu je volja«. 

4. Smrt Helijeva i sinova njegovih. Što je Bog objavio Sa- 
muelu, dogodi se skoro. Filisteji udare na Izraelce. Izraelci iziđu 
u boj i uzmu sa sobom kovčeg zavjetni, da budu sigurni za pobjedu.. 

Sinovi Helijevi nosili su kovčeg. Ali Izraelci buduj nadvladani, 
sinovi Helijevi padoše u boju, a Filisteji otmu kovčeg. Glasnik javi 
Heliju: »Sinovi su tvoji poginuli i kovčeg je Božji oteti« Kad glasnik 
spomenu kovčeg Božji, pade Helije nauznak sa stolice, slomi vrat 
i umrije. 

5. Kovčeg zavjetni kod Filisteja. Filisteji odnesu kovčeg za- 
vjetni u svoju zemlju i namjeste ga u hramu svoga boga Dagona 
(kao na dar). Ali drugi dan nađu Dagona, gdje leži ničice na 
zemlji pred kovčegom, a glava mu i ruke otkinute. Usto svakojaka 
druga zla dođu na Filisteje: miševi u polja, pomor na ljude. Tada 
povrate kovčeg zavjetni natrag u zemlju Izraelsku. 

6. Sudac Samuel. Po smrti Helijevoj bi sudac Samuel. On 
skupi narod i reče im: »Ako se od svega srca povratite ka Gospo- 
dinu, Bogu svojemu, i njemu jedinomu služite, on će vas izbaviti 
iz ruke Filisteja«. Narod posti i prizna: »Sagriješismo Gospodinu«. 
Samuel se pomoli za njih i prinese žrtvu. U taj čas navale Filisteji. 
Tada pusti Gospodin na njih oluju veliku i smete ih. Izraelci ih 
pobiju tako, da se Filisteji nijesu više usudili dolaziti, dok je god 
živio Samuel. 

* Grijeh je svetogrđa bio, što su činili sinovi Helijevi kod 
žrtava a Filisteji s kovčegom zavjetnim. — Helije nije p o k a r a o 
grijehe djece svoje i tako bio krivac tuđemu grijehu. * 

§ 40. Saul, prvi kralj izraelski. 

1. Izraelci ištu kralja. Kad je Samuel osiario, postavi sinove 
svoje za suce Izraelu. Ali sinovi njegovi nijesu išli putem svojega 
oca, nego su tražili dobitak i uzimali mito. Zato starješine izraelske 
rekoše Samuelu: »Postavi nam kralja, kao što imadu ostali narodi«. 
Samuelu to nije bilo po volji, jer je hotio, da samo Gospodin bude 
kralj Izraelu. Ali mu Bog reče: »Poslušaj glas narodni, ali im 
objavi, kakva će prava kralj imati«. 

2. Samuel pomaže Saula za kralja. U to vrijeme nekom 
čovjeku od plemena Benjaminova nestane magarica. Sin njegov 
Saul pođe, da ih traži i po promislu Božjem dođe u grad, gdje se 
nalazio Samuel. Kad Samuel opazi Saula, reče mu Gospodin: »Eto 
čovjeka, koji će vladati nad mojim narodom«. I Samuel reče 
Saulu: »Ne brini se za magarice, jer su se našle«. Drugi dan 
ujutru, kad se Saul vraćao kući, uzme Samuel uljanicu i izli ulje 
na glavu Saulu, cjeliva ga i reče: »Evo, pomazao te Gospodin, 
da budeš vođ narodu njegovu«. 

Potom skupi Samuel sav narod i pokaza im Saula. Saulu 
nije bilo jednaka u svem narodu, glavom bijaše viši od svih. Kad 
ga narod vidje, poviče: »Živio kraljl« 

3. Neposlušnost Saulova. Gospodin bijaše sa Saulom i dade 
mu te nadvlada sve neprijatelje izraelske unaokolo. Ali Saul ne 

osla poslušan riječi Gospodnjoj. Samuel reče Saulu- »Ovako veli 
Gospođin: Opominjem se, što su učinili Amalečani Izraelu, kako su 
mu se oprli na putu, kad je išao iz Egipta. Zato idi i pobij Ama- 
lečane, ali ne uzmi od njihova imanja ništa za sebe«. Saul pobi 
Amalečane, ali poštedi najbolje ovce i volove; usto podiže sebi 
spomenik kao da mu je pobjeda od sebe a ne od Gospodina. 

Onda dođe Samuel ususret Saulu i reče mu: »Kakva je to 
bleka ovaca i rika volova, što čujem?« Saul odgovori: »Narod 
je poštedio bolje ovce i volove, da ih žrtvuje Gospodinu«. Samuel 
mu odvrati:; 1 »Bolja je poslušnost od žrtve. Zato što si 
odbacio riječ Gospodnju, i Gospod in je odbacio tebe, da 
ne budeš više kralj«. 

§ 41. Pomazanje Davidovo i borba s Goljatom. 

1. Pomazanje Davidovo. Samuel je plakao za Saulom, što 
ga je Gospodin odbacio. A Gospodin mu reče: »Dokle ćeš plakati 
za Saulom? Napuni rog svog ulja i hodi u Betlehem k Isaju, jer sam 
jednoga između sinova njegovih izabrao seb|i za kralja«. 

Kad Samuel dođe u Betlehem, prinese ondje žrtvu Gospodinu 
i pozove na žrtvu Isaja i sinove njegove. Kad dođe pred Samuela 
najstariji sin Isajev, lijep i visok momak, pomisli Samuel: »To će 
biti zacijelo pomazanik Gospodnji«. Ali Gospodin mu reče: »Ne 
gledaj na lice njegovo ni na visinu njegovu; Tujesam ga izabrao, 
jer ne sudim, kao što čovjek sudi. Čovjek gleda, što je na očima, 
a Gospodin gleda na srce«. Potom dovede Isaj šest svojih sinova 
k Samuelu, ali Samuel reče: »Nijednoga od njih nije Gospodin iza- 
brao; jesu li to svi tvoji sinovi?« Isaj odgovori: »Još ima David 
najmlađi, koji je kod ovaca«. Samuel reče: »Pošlji, te ga dovedil« 



SI. 16. Harfa. 

Kad je David došao, reče Gospodin Samuelu: »Listani, pomaži 
ga, to jel« Tada uzme Samuel rog ulja i pomaza Davida pred 
braćom njegovom. I duh Gospodnji siđe na Davida, i ostane na 
njemu od toga dana. 

Od Saula pak otide duh Božji i uznemirivaše ga zao duh. 
Tada rekoše Saulu sluge njegove: »Da potražimo čovjeka, koji 
zna udarati u harfu, da pred tobom svira, pa će ti biti lakše«. 
Kralj pristade. Nato jedan između sluga njegovih reče: »Ja znam 
sina Isajeva u Betlehemu, koji umije dobro udarati u harfu, hrabar 
je junak i pametan«. Tada Saul pošlje po Davida i zavoli ga, te 
ga učini svojim štitonošom, da mu nosi štit i oružje. I kad bi zli 
duh napao Saula, David mu udaraše u harfu, te je Saulu odlahnulo 
i bilo mu bolje. 

2. David se bori s Goljatom. Filisteji skupe opet vojsku na 
Izraelce i postave se na jednom brdu; Izraelci pak stanu protiv 
njih na drugom brdu; između njih pak bijaše dolina. 

Tada iziđe iz okola filistejskoga div po imenu Goljat, visok 
šest lakata i pedalj. Na glavi mu bijaše kapa od mjedi, oko tijela 
pločast oklop, na nogama mjedeni nazuvci, na ramenima štit od 
mjedi. Držak koplja njegova bijaše debeo kao vratilo tkalačko. 
Goljat stade vikati Izraelce: »Izaberite između sebe čovjeka, koji će 
se sa mnom ogledati. Ako on pogubi mene, mi ćemo biti vama 
sluge, pogubim li ja ' njega, vi ćete nama služiti«. Tako je izlazio 
ujutru i navečer četrdeset dana i rugao se Izraelcima. Saul i svi 
Izraelci bili su u velikom strahu. 

Kad se bio započeo rat, David; se povratio u Betlehem, jer 
su njegova tri stanja brata otišla sa Saulom u boj. Jedan dan 
reče otac Davidu: »Odnesi hrane braći i vidi, kako su«. Kad David 
dođe k braći i stane s njima govoriti, eto opet Goljata, gdje se 
ruga Izraelcima. Tada poviče David: »Tko je taj Filistejin, da 
sramoti vojsku Boga živoga?« Pa ode k Saulu i reče: »Ja, sluga 
tvoj, izaći ću i pobit ću se s Filistejinom«. A Saul reče Davidu: 
»Ne možeš ti ići na Filistejina, jer si ti dijete, a on je bojnik od 
mladosti svoje«. David odgovori: »Lava i medjeda ubio sam 
čuvajući ovce; Gospodin, koji me je sačuvao od lava i medjeda, 
sačuvat će me i od toga Filistejina«. Tada reče Saul: »Idi, i 
Gospodin neka bude s tobom!« 

Saul dade Davidu svoje oružje, kacidu i oklop. Ali David 
nije mogao u tom hodati, jer nije bio navikao. Skine to sa sebe, 
pa uzme svoj štap, a na potoku izbere pet glatkih kamena i metne 
ih u torbu pastirsku, uzme u ruke praću i tako pođe k Filistejinu. 

Kad Filistejin ugleda Davida, reče: »Zar sam ja pseto, da 
ideš na me sa štapom? Hodi, da napitam ptice nebeske i zvijeri ze- 
maljske tvojim mesom«. A David odvrati: »Ti ideš na me s mačem, 
kopljem i štitom, a ja idem na te u ime Gospodina Boga vojske 

izraelske, koga si ružio«. I kad se Filistejin približi, David brže 
metne kamen u praću, zamahne njom i pogodi Filistejina u čelo. 
Div pade ničice na zemlju. Tada pritrči David, stane na Filistejina, 
izvuče mač njegov iz korica i odsiječe mu glavu. Kad su Filisteji 
vidjeli, da je pao< najbolji junak njihov, a oni bježi! Izraelci pak 
za njima, i tako ih tjerahu i ubijahu; potom se vrate i oplijene 
oko njihov. 

§ 42. Velika duša Davidova. Smrt Saulova. 

1. Saul goni Davida. Onaj dan, kad je David ubio Goljata, 
duša Jonate, sina Saulova, prionu uz Davida. Jonata zavoli Davida 
kao svoju dušu i oprijatelji se s njim: skine svoje odijelo i dade 
ga Davidu, tako i mač i pojas svoj. 

Kad se vojska izraelska vraćala iz boja, izlazite su ženei iz 
gradova i pjevale: »Saul pobi tisuću, a David deset tisuća«. Nato 
se Saul razljuti i reče: »Još mu samo kraljevstvo treba«. I od toga 
dana Saul gledaše poprijeko Davida. Pa kad je opet Saula napao 
zli duh, a David mu udarao u harfu, baci se Saul kopljem na 
Davida. No David se izmače, i koplje udari o zid. 

Od toga vremena bijaše Saula strah od Davida. Saul obeća 
Davidu svoju kćer Mihoiu za ženu, ako ubije sto Filisteja, misleći, 
da će David pasti u ruke njihove. No David pobi dvjesta Filisteja. 
Nato mu Saul dade Mihoiu za ženu, ali zapovjedi svojim slugama 
i Jonati, da ubiju Davida. Kad je David vidio, da mu je život u 
pogibli, pobježe od Saula. 

Jonata pak govoraše ocu: »Nemoj se ogriješiti o Davida, jer 
je dobro za te učinio; nije mario za život svoj i pobio je Filistejle. 
Zašto da ga pogubiš? šta je učinio?« Tada se Saul baci na Jonatu 
kopljem, da ga ubije. Potom je vidio Jonata, da je Saul naumio 
zacijelo ubiti Davida. Zato izide k Davidu u polje i reče mu, neka 
se ne vraća u grad. Nato se poljubiše prijatelji i rastadose se 
plačući. 

2. Velika duša Davidova. Kad je Saul čuo, da se David 
krije u pustinji, izide s 3000 ljudi, da ga traži. Kad je to čuo 
David, prikrade se po noći k okolu Saulovu sa svojim štitonošom 
Abisajem. Saul spavaše; tako i ljudi oko njega. Tada Abisaj reče 
Davidu: »Danas ti je predao 5og neprijatelja tvojega u ruke; zato 
sada da ga pribodem kopljem jedamput, a drugi put ne ću trebati <. 
Ali mu David odreče: »Nemoj ga ubiti! Jer tko će podignuti ruku 
na pomazanika Gospodnjega i ostati bez krivice? Uzmi koplje, što 
mu je čelo glave, i čašu za vodu, pa da idemo«. Tako učine i 
otidu, a da ih nitko nije vidio ni osjetio. 

Kad je David došao navrh brda, stade zvati vojvodu Saulova: 
»Zašto bolje ne čuvaš svojega gospodara? Gledaj, gdje je nje- 
govo koplje i čaša?« Tada se probudi Saul i reče: »Je li to tvoj 

glas, sine Davide?« David odgovori: »Moj je glas, kralju gospo- 
daru! Zašto goniš slugu svojega? Što sam ti zlo učinio?« Saul 
prizna, da je pogriješio i vrati se kući. 

3. Smrt Saulova. Malo za tim dođu Filisteji s velikom voj- 
skom i započne se boj na gori Gelboi. Izraelci budu potučeni, 
mnogi od njih popadaju u boju; Jonatu i druga dva sina Saulova 
pogubiše Filisteji. Kad je boj postao žešći oko Saula, reče Saul 
svojemu štitonoši: »Izvadi mač svoj i probodi me, da ne dođu ti 
neobrezani i ne narugaju mi se«. Alij momak nije htio to učiniti. 
Tada Saul uze mač i baci se na nj. Našavši ga Filisteji odsijeku 
mu glavu i pošlju je u svoju zemlju, da se objavi njegova smrt na 
sve strane. 

Kad je o tom dopao glas Davidu, razdere svoje haljine od 
žalosti, stane plakati i naricati: »Gore Gelboinske, ne padala rosa 
ni dažd na vas, jer su na vama pali junaci Saul i Jonata. Plačite, 
kćeri Izraelove! Žao mi je za tobom, brate Jonato, premili i dragi. 
Kao što majka ljubi jedinca svoga, tako sam ja tebe ljubio«. 

* David je ostao za sva vremena lijep ugled nesamo prija- 
teljske ljubavi nego i ljubavi k neprijatelju. Saul je primjer, kako 
oholost dovodi u grijehe: neposlušnosti, zavisti, mržnje, ubistva i 
samodavljenja. * 

ČETVRTO DOBA. 


Od Davida do ropstva babilonskoga. (1050—606.) 

§ 43. Kralj cvanje Davidovo. 

1. David nadvlađuje neprijatelje. Po smrti Saulovoj izaberu 
Davida za kralja. Kad su Filisteji čuli, da je Davidj pomazan za 
kralja nad Izraelom, iziđu svi na njega. Ali ih David po više puta 
pobije. U Jeruzalemu, na brijegu Sionu, živjelo je još neko pleme 
Hananejsko. David udari na njih, uze kulu Sion i utvrdi je jače, 
te se nazva grad Davidov. Potom odabere Jeruzalem za svoju 
prijestolnicu. David nadvlada i druge' neprijatelje i pribavi mir 
narodu. 

U tim ratovima pomagahu Davida izvrsni junaci, osobito 
trideseiorica. Spominje se ovo hrabro djelo trojice tih junaka. 
Oko Betlehema bila je jaka vojska filistejska. David reče: »Tko 
bi mi dao vode iz studenca betlehemskoga,, koji je kod vrata?« 
Tada trojica prodru kroz vojsku filistejsku, zahvate vode i donesu 
kralju. Ali David izli vodu Gospodinu govoreći: »Zar da pijem 
krt ovih ljudi, koji nijesu marili za život svoj?« 

Kad je David svoju državu odbranio od neprijatelja, uredi je 
mudro iznutra brineći se za dobro naroda, za pravo i pravicu. 

2. Davidova briga za službu Božju. Davidu je najviše na 
srcu bila slava Božja. Zato podiže na brijegu Sionu 
sjajan šator za kovčeg zavjetni (jer se Mojsijev šator od sta- 
rosti istrošio). 

Potom skupi David oko sebe sav narod, starješine i tisućnike 
nad vojskom, da se prenese kovčeg zavjetni. Leviti 



SI. 17. Sprave muzičke. 

u bijelim haljinama nošahu kovčeg o polugama. Pjevači iđahu pred 
kovčegom i za kovčegom pjevajući i trubeći u trube, udarajući u 
cimbale i harfe. Sam David igraše iz sve snage pred Gospodinom 

ogrnut oplećkom lanenim. Kad je kovčeg Gospodnji ulazio u grad 
Davidov, Mihola, žena Davidova, gledajući s prozora podrugnu mu 
se. Ali David reče: »Pred Gospodinom, koji me je izabrao za 
vođa narodu svojemu, igrao sam i igrat ću, i još ću se većma 
poniziti«. 

David razdijeli svećenike u 24 reda, koji će vršiti 
službu Božju; odredi pjevače, da pjevaju i sviraju, a sam sastavi 
mnogo lijepih pobožnih pjesama (psalama). 

David naumi sazidatii hram Gospodinu. No Gospodin 
pošlje k njemu proroka Natana i poruči mu: »Ne ćeš mi ti sazidati 
doma, jer si mnoge ratove vodio i mnogo krvi prolio. Nego sin 
tvoj, koji će biti miran, sazidat će mi dom. A ja ću ti dati po- 
tomka i utvrdit ću prijesto njegov do vijeka. Ja ću 
mu biti otac, a on će mi biti sin«. Tim je riječima Bog obećao 
Davidu, da će od njegova roda izaći Spasitelj svijeta. 

§ 44. Grijeh Davidov i kazan. 

1. Grijeh Davidov. I taj sveti pobožni kralj David teško je 
sagriješio. Kad je vojvoda njegov Joab otišao s vojskom! na ne- 
prijatelje, ostao je David u Jeruzalemu. Tu ugleda Betsabeju, ženu 
Urije, koji je s Joabom pošao u rat. David poruči Joabu, neka po- 
stavi Uriju na mjesto, gdje će poginuti. Joab učini tako i Urija 
pade. Tada David uzme Betsabeju za ženu. 

To djelo Davidovo bilo je mrsko Gospodinu. Zato pošlje 
proroka Natana k Davidu, te mu reče: »Gospodin ti je toliko dobro 
dao; zašto si učinio to zlo pred njegovim očima? Zato će zlo 
doći na te iz tvoje kuće«. David prizna svoj grijeh i reče: »Sagri- 
ješio sam Gospodinu«. A Natan mu odgovori: »I Gospodin je uzeo 
od tebe grijeh; ali će ti umrijeti sin, što ti ga je rodila Betsabeja«. 
Tako i bude. Davidu umre milo dijete, pa i druge kazne pošlje 
na nj Gospodin. Te je sve kazne David pokorno, snosio i nije 
prestao žaliti za svoje grijehe. 

2. Buna Apsalomova. Najgrđe jade zadao je Davidu sin njegov 
A p s a 1 o m. U svemu Izraelu ne bijaše tako lijepa čovjeka kao 
Apsalom: od pete do tjemena ne bijaše na njemu mane. Bujnu 
dugu kosu trebao je često strići, jer mu je bila teška. 

No srce Apsalomovo bijaše oholo. On je htio, da bude kralj; 
zato stane o svome ocu zlo govoriti i primamljivati narod k sebi. 
Mnogi mu povjerovaše i proglasiše ga kraljem, i Apsalom pođe 
s velikom vojskom na Jeruzalem. 

Kad je to čuo David, pobježe iz Jeruzalema on i ljudi, koji su 
mu ostali vjerni, preko potoka Cedrona. Bos i plačući iđaše na 
goru Maslinsku. Odanle otide preko Jordana, gdje se oko njega 
sabere vojska, koja mu je ostala vjerna. 

Apsalom dođe najprije u Jeruzalem i stane se tako zlo vladati, 
da ga je narod ostavljao. S preostalom vojskom pođe na oca. 
Joab s Davidovom vojskom dočeka nevaljala sina. Kad je vojska 
polazila u boj, reče David Joabu i drugim vojvodama pred svima: 
»Čuvajte mi dijete Apsaloma«. Apsalomova vojska bude nadvla- 
dana. Sam Apsalom pobježe jašući na mazgi, a kad je mazga 
trčala pod granatim hrastom, zapne Apsalom svojom kosom za 
hrast i ostane viseći, a mazga ispod njega uteče. To jave Joabu. 
A Joab uzme tri strijele i zastrijeli sve tri u srce Apsalomu. Poiom 
skinu tijelo njegovo i bace u jednu jamu, i nabacaju na nj gomilu 
kamenja. 

Glasnik dođe i javi Davidu svršetak boja. David ga zapita: 
»Je li zdravo dijete Apsalom?« A glasnik reče: »Neka svi nepri- 
jatelji tvoji prođu kao on«. Tada David razumje, da je Apsalom 
mrtav, pa stane naricati: »Apsalome, sine moji Sine moj, Apsa- 
lomel Kamo da sam ja umr’o mjesto tebe«. 

Nato se David vrati u Jeruzalem i sav ga narod veselo dočeka. 
David oprosti svima, koji su se bili digli na njega. 

* Apsalom se teško ogriješio o četvrtu zapovijed 
božju, koja zapovijeda, da roditelje i poglavare štujemo, ljubimo 
i slušamo. * 

§ 45. Posljednji čaši Davidovi. 

' 1. Opomene Davidove. Kad je David ostario, dade pomazati 

Salomona, sina svojega, za kralja. Potom sazove sve| ugledne 
ljude Izraelce i reče im: »Braćo moja i narode moji Ja sam bio 
naumio sazidati dom Gospodnji i pripravio sam sve, što treba za 
zidanje. Ali mi Bog reče: Ne ćeš mi sazidati doma, jer si mnoge 
ratove vodio i krv si proljevao. Salomon, sin tvoj, sazidat će mi 
dom. Ja sam ga za to izabrao i utvrdit ću kraljevstvo njegovo, 
ako postojano izvršuje zapovijesti moje«. 

Tada David predade Salomonu sliku od hrama i svih stvari 
u njemu i reče mu: »To mi je sve došlo pisano rukom Gospodnjom 
u pamet, da znam sve, kako treba raditi. A sad ti radi, jer će 
Gospodin biti s tobom, dok ne svršiš sav posao. — Služi Gospodinu 
čijem srcem i dušom dragovoljnom; jer sva srca ispituje Gospodin 
i svaku pomisao zna. Ako ga ustražiš, naći ćeš ga; ako li ga 
ostaviš, odbacit će te za svagda«. 

Potom reče svemu zboru izraelskom: »Djelo je veliko, jer ne 
će biti čovjeku! taj dvor nego Gospodinu Bogu. Zato tko hoće 
dragovoljno što priložiti, neka napuni ruku svoju danas i prinese 
Gospodinu«. Tada svi dragovoljno i radosno prilagahu svoje da- 
rove; i kralj se David radovao veoma. 

2. Smrt Davidova. A kad dođe čas Davidu, da umre, reče 
Salomonu: »Ja idem kuda ide sve na zemlji. Budi postojan, budi 

čovjek] Drži sve, što je Gospodin zapovjedio i idi putem njegovim, 
kako je napisano u zakonu Mojsijevu«. Potom zahvali David Go- 
spodinu za sva dobročinstva njegova, i umre pun slave i bogatstva, 
i ukopaše ga na Sionu. Vladao je četrdeset godina nad Izraelom. 

* David je mnogim djelima svojim bio s 1 ik a Spasitelju. 
Kao krotak pastir, a poslije slavan kralj označivao je Krista dobroga 
pastira i vladara. Nadvladao je Goljata, kao Krist sotonu. Revan 
bijaše za službu Božju. Dio je milostiv i opraštao je neprijateljima. 
Mnogo je trpio u životu, i poslije postao slavan. David je i mnogo 
prorekao o Spasitelju u psalmima. * 

§ 46. Psalmi Davidovi. 

1. Psalmi. David bijaše i izvrstan pjevač izraelski. Sastavio 
je mnogo pobožnih pjesama, koje se zovu psalmi. U Svetom 
Pismu ima zbirka od 150 takih pjesama, a kako ih je najviše od 
Davida, zove se ta zbirka psaltir Davidov. 

Po sadržaju ima više vrsta psalama. U psalmima se slave 
Božja savršenstva: svemogućnost, mudrost, dobrota, i to se zovu 
psalmi za klanjanje. — U drugim se psalmima pjevač kaje za 
grijehe i moli Boga za oproštenje. To su psalmi pokornički. 
— Gdjekad se u psalmima daje koristan nauk za bogobojazno 
življenje, pa se ti psalmi i zovu poučni. — Ima napokon psalama, 
u kojima se proriče o Spasitelju, i ti se zovu psalmi proročki. 

2. Proročanstva o Spasitelju u psalmima. U psalmima se 
proriče za Spasitelja, da će biti S i n B o ž j i i vladar svega svijeta: 
»Reče Gospodin Gospodinu mojemu: Sjedi meni s desne, dok po- 
ložim neprijatelje tvoje podnožje nogama tvojima«. 

Krist će biti svećenik. »Gospodin se zakleo, i ne će se 
pokajati: ti si svećenik do vijeka po redu Melkizedekovu«. 

Krist će biti mučen. »Bože, Bože moj] Zašto si me ostavio? 
Svi, koji me vide, podsmijevaju mi se i mašu glavom govoreći: 
Uzdao se u Gospodina, neka ga izbavi. Četa zločinaca opkoli me. 
Probodoše ruke moje i noge moje; podijeliše među sobom odijelo 
moje, i za haljinu moju baciše ždrijeb«. 

Spasitelj će uskrsnuti. »Tijelo moje počivat će u nadi, 
jer ne ćeš ostaviti duše moje u grobu, niti ćeš dati, da svetac tvoj 
vidi truhlost«. 

Kraljevstvo će Mesijino biti slavno. »Izaći će u dane 
njegove pravda i obilje mira. Vladat će od mora do mora. Klanjat 
će mu se svi kraljevi zemaljski, svi narodi služit će mu. Blagoslovit 
će se u njemu sva plemena zemaljska, svi će ga narodi veličati«. 

§ 47. Kraljevanje Salomonovo. 

1. Molitva Salomonova. Salomon sjede na prijesto oca svo- 
jega Davida, i ljubljaše Gospodina hodeći po opomenama oca 

svojega. Tada mu se javi Gospodin noću u snu i reče mu: »Isti, 
što hoćeš da ii dam«. Salomon odgovori: »Ti si, Gospodine, 
postavio slugu svojega kraljem, a ja sam mlad i neiskusan. Daj 
mi srce razumno, da mogu suditi narodu tvojemu i raspoznavati 
dobro i zlo«. 

Gospodinu bijaše milo, što je zaiskao Salomon, pa reče: »Kad 
to išteš, a ne išteš duga života niti išteš blaga niti propasti svojih 
neprijatelja, nego išteš mudrost, evo sam učinio po riječima tvojim: 
evo ti dajem srce mudro i razumno, kakovo nije imao! nijedan 
kralj prije tebe niti će imati poslije tebe. Ali i to, što nijtesi molio, 
dajem ti, to jest blago i slavu. Pa ako uzdržiš moje zapovijedi 
kao otac tvoj, dat ću ti i dug život«. 

2. Sud Salomonov. Tada dođu dvije žene k Salomonu. Jedna 
reče: »Ja i ova žena stanujemo same u jednoj kući, svaka sa svojim 
djetetom. Dijete ove žene umrije noćas, jer je na nj legla, pa 
ustavši u ponoći uzme sina mojega iskraj mene, kad sam spavala, 
a stavi svoje mrtvo dijete kraj mene. Ujutru sam našla kraj sebe 
mrtvo dijete, ali kad sam ga razgledala po danu, vidjela sam, da 
nije moje dijete«. Druga pak žena govoraše: »Nije tako, nego je 
tvoj sin mrtav, a moj živi«. Naprotiv reče prva: »Lažeš; moj je 
sin živ, a tvoj je mrtav«. 

Tada Salomon reče: »Donesite mi mač!« Kad mu donesu 
mač, reče: »Rasijecite živo dijete na dvoje, i podajte polovinu 
jednoj a polovinu drugoj«. A žena, čije je bilo živo dijete, reče 
kralju: »Molim, gospodaru, podajte njojzi dijete živo, a nemojte ga 
ubijati«. Nasuprot govoraše druga: »Neka ne bude ni meni ni 
tebi, nego neka se rasiječe«. Tada odgovori kralj: »Podajte onoj 
živo dijete, nemojte ga ubiti, jer mu je ono mati«: 

Sav Izrael dozna za taj sud Salomonov, i pobojaše se kralja, 
jer su vidjeli, da je u njemu mudrost Božja. 

3. Građenje i posvećenje hrama. Četvrte godine kraljevanja 
svoga počne Salomon graditi hram na brdu Moriji kod Jeruza- 
lema. Hram je bio građen na način svetoga šatora, samo mnogo 
veći i sjajniji. Sav je hram bio od tesana kamenja, te se nije čuo 
čekić, kad je zidan. Stijene bijahu iznutra obložene daskama 
cedrovim, te se nije vidio kamen. Po daskama bijahu izdjelani 
herubi, palme i cvijeće. Oko hrama bijahu dva dvorišta: unutrašnje 
dvorište za svećenike, a izvanje za narod. U dvorištu za sveće- 
nike nalazio se oltar za žrtve paljenice i velika umivaonica, na 
zvana more, stojeći na dvanaest mjedenih volova. 

Za sedam godina bi sazidan hram. Tada sabere Salomon 
knezove i starješine narodne, da se prenese kovčeg zavjetni u 
novi stan. Salomon i sav zbor iđahu pred kovčegom prinoseći 
nebrojene žrtve. Leviti udarahu u harfe i cimbale, a svećenici 
trubljahu u trube. Pjevači podigoše glasove pjevajući: »Slavite 

Gospodina, jer je dobar, jer je do vijeka milosrđe njegovo«. Kad 
su svećenici unesli kovčeg u svetinju nad svetinjama, oblak napuni 
dom Gospodnji. 



SI. 18. Hram Salomonov. 

Salomon padne na, koljena pred oltarom za žrtve paljenice, 
podiže ruke svoje k nebu i reče: »Gospodine, Bože Izraelov. Nema 
tebi jednaka na nebu gore ni na zemlji dolje. Eto nebo i nebesa 
nad nebesima ne mogu te obuhvatiti, a kamoli ovaj dom, koji sam 
sazidao. Ali pogledaj na molitvu i čuj molbu naroda, koji će ti 
se na ovome mjestu moliti«. 

Kad Salomon svrši molitvu, siđe oganj s neba i spali žrtve. 
Izraelci padnu ničice na zemlju i poklone se Gospodinu. 

Potom javi se Gospodin Salomonu opet i reče mu: »Uslišio 
sam molitvu tvoju i posvetio ovaj dom, i oči će moje i srce moje 
biti tu vazda i gledati na onoga, koji se tu moli«. 

4. Slava i mudrost Salomonova. Salomon sazida i sebi kra- 
Ijvsku polaču. U njoj bijaše prijesto od slonove kosti. Lađe su 
Salomonove plovile daleko i donosile zlata i dragocjenih stvari. 
Izraelci su živjeli u miru bez straha, svaki pod svojom lozom i pod 
svojom smokvom. 

Kraljevi iz dalekih zemalja dolazili su, da vide bogatstvo Sa- 
lomonovo i da čuju mudrost njegovu. Tako dođe i kraljica Sapska, 
i kad vidi bogatstvo njegovo i čuje riječi njegove, dođe izvan sebe 
cd čuda, pa reče: »Mudrost i djela tvoja veća su negoli glas, koji 
sam čula. blago ljudima, koji slušaju mudrost tvoju«. 

5. Svršetak Salomonov. Kad je Salomon ostario, dopusti 
ženi svojoj, kćeri faraonovoj, i drugim nezabožačkim ženama, da 
grade oltare i žrtvuju krivim bogovima, pa bi za volju njima i sam 
Salomon tako činio. Zato mu reče Gospodin preko proroka: »Jer 
si to učinio, kraljevstvo ću tvoje razdijeliti i dati sluzi tvojemu; 1 ali 
jedan dio ostavit ću sinu tvojemu radi oca tvojega Davida«, još 
za života Salomonova počnu se dizati bune radi velikih poreza, 
što ih je metnuo na narod. Uto umre Salomon kraljevavši četr- 
deset godina. 

* Salomon kao »kralj mira«, kao mudar propovjednik, slika 
je Isusu, knezu mira i učitelju svijeta. A kraljevstvo Salomo- 
novo, u kojem jq' svaki provodio miran život, slika je Crkvi Kri- 
stovoj i vječnom blaženstvu, kamo nas Krist po svojoj Crkvi vodi. * 

§ 48. Knjige Salomonove. 

1. Priče Salomonove. Od Salomona imadu u Sv. Pismu tri 
knjige. Prva se zove Priče. To su kratke rečenice (poslovice), 
u kojima se nalazi nauk za bogobojazno i mudro življenje, Bvo 
nekih: »Strah je Gospodnji početak mudrosti. — Pravednost po- 
diže narod, a grijeh čini narode bijedne. — Ne govori bližnjemu 
svojemu: idi i dođi drugi put, sjutra ću ti dati! kad možeš odmah 
dati. — Bolje je dobro ime nego veliko bogatstvo. — Ako je gladan 
neprijatelj tvoj, nahrani ga, ako je žedan, napoj ga vode. — Tko 
jamu kopa, u nju će pasti. — Odgovor blag utišava gnjev. — Za 
oholim ide poniženje, a t.ajernai duhom stiže slava. ■— Mrske su 
Gospodinu usne lažljive. — Neka te hvali drugi, a ne usta tvoja. — 
Idi k mravu, ljenivče, i gledaj putove njegove, i uči se mudrosti. 
— Tko ljubi nastavu, ljubi znanje; a tko mrzi na ukore, ostaje 
lud. — Tko se uklanja učenju, pada u zlo. — Kakovu se putu nauči 
mladić, i kad ostari, ne će odstupiti od njega. — Oko, koje se ruga 
ocu i prezire mater svoju, neka ga kljuju gavrani«. 

2. Propovjednik, druga knjiga; Salomonova, razlaže, da su 
sve radosti i sva dobra ovoga svijeta prolažljiva i tašta, te se u 
njima ne može naći prava sreća. Prava je sreća čovjeku, ako 
drži zapovijedi Božje i dođe u nebo: »Boga se boj i zapovijesti 
njegove drži; jer je to sve čovjeku (to je njegovo određenje). Sve 
će Bog iznijeti na sud, bilo ono dobro ili zlo«. 

3. Pjesma nad pjesmama slavi ljubav Božju k Crkvi i svakoj 
pravednoj duši, osobito pak k najpravednijoj duši prečiste Djeve 
Bogorodice. 


65 


§ 49. Dioba kraljevstva poslije smrti Salomonove. 

1. Roboam, sin Salomonov. Po smrii Salomonovoj posta 
kralj sin njegov Roboam. Sav zbor Izraelovl (starješine) dođu 
k Roboamu i reku mu: »Tvoj je otac metnuo na nas težak jaram, 
olakšaj nam taj teški jaram, pa ćemo ii služiti«. A on im reče: 
»Dođite za tri dana opet k meni!« 

Roboam zapita starce, savjetnike svoga oca, što bi od- 
govorio narodu. Oni mu odgovore: »Ako poslušaš narod i pro- 
govoriš im lijepim riječima, bit će ti sluge svagda«. Ali Roboam 
ostavi njihov savjet i zapita mladiće, koji su s njim odrasli, a oni 
mu rekoše: »Ovako kaži narodu: Otac je moj metnuo) na vas 
težak jaram, a ja ću još dometnuti na vaš jaram; otac vas je moj 
šibao bičevima, a ja ću vas udarati bodljivim bičevima«. 

Poslije tri dana odgovori Roboam narodu, kako su ga naučili 
mladići. Na taj odgovor otpadne od Roboama deset plemena i 
izaberu si za kralja Jeroboama, slugu Salomonovu. Samo 
dva plemena Judino i Benjaninovo ostadoše vjerna Roboamu. 

2. Dioba kraljevstva. Tako se razdijeli kraljevstvo Salomo- 
novo na dva kraljevstva, na kraljevstvo jud ej sko na jugu sa 
dva plemena, i na kraljevstvo i z r a e 1 s k o _ na sjeveru od drugih 
deset plemena, judejskomu kraljevstvu ostane prijestolnica Jeru- 
zalem, a u kraljevslvu izraelskomu mijenjale su se prijestolnice, 
dok nije glavnim gradom ostala Samar Ha 

3. Jerobgam zavodi narod izraelski na neznaboštvo. Jero- 
boam pomisli: ako narod ide u Jeruzalem prinositi žrtve, povrati! 
će se k Roboamu. Zato načini dva teleta u kraljevstvu izraelskom, 
jedno u Betelu na jugu, drugo u Danu na sjeveru, pa reče narodu: 
»Ne treba više da idete u Jeruzalem. Evo bogova, koji su vas 
izveli iz Egipta«. Tako zavede narod na neznaboštvo. Pa i drugi 
kraljevi, koji su nastajali poslije Jeroboama, činili su tako, da su 
se klanjali krivim bogovima. Zato je bilo malo sreće u kraljev- 
stvu izraelskom, dok nije i samo kraljevstvo propalo. 

4. Poslanje proroka. Da se ipak sasvim ne izgubi vjera u 
pravoga Boga, podizao je Bog u kraljevstvu Izraelskom i Judej- 
skom velike proroke, koji su riječju i djelima opominjali kra- 
ljeve i narod, da se poprave. Unaprijed su im javljali kazne Božje, 
što ih čekaju a usto i mnogo prorekli o Spasitelju,) koji će doći. 
Velikim čudesima, što su ih pomoću Božjom činili, proroci su svima 
jasno dokazivali, da su od Boga poslani. 

§ 50. Prorok Ilija. 

1. Ilija proriče glad. Najgori od svih kraljeva izraelskih 
bijaše A h a b. On se oženi Jezabelom, neznabožicom, i sazida 
hram krivomu bogu Balu. Jezabela pogubi svećenike Gospodnje 
i dozove 450 svećenika Balovih. 


Biblijska povijest St. Zavjeta. 

Zato dođe prorok Ilija kralju i reče rriu: »Tako da je živ 
Gospodin, pred kojim stojim, ovih godina ne će biti rose ni dažda, 
dok ja ne rečem«. Ahab se nato razgnjevi i htjede Iliju ubiti. 
Tada reče Gospodin; Iliji: »Idi i sakrij se kod potoka Karita. Iz 
toga ćeš potoka piti, a gavranima sam zapovjedio, da te hrane«. 
Ilija učini po riječi Gospodnjoj. Gavrani mu donosili hljeba i mesa 
jutrom i večerom, a pio je iz potoka. 

2. Ilija u Sarepti kod žene udovice. Poslije presahnu potok. 
Tada Gospodin reče Iliji: »Ustani, idi u Sareptu u zemlji 
Sidonskoj; jer sam zapovjedio ondje ženi udovici, da te 
hrani. Ilija otide u Sareptu. Pred vratima gradskim nađe ženu 
udovicu, gdje skuplja drva. Ilija je zamoli, da mu donese malo 
vode i hljeba. Žena odgovori: »Tako da je živ Gospodin, nemam 
hljeba do nešto brašna u zdjeli i malo ulja u uljanici. Eto kupim 
drvca, da zgotovim to malo sebi i sinu svojemu, da jedemo pa 
onda da umremo«. A Ilija joj reče: »Ne boj se, idi i zgotovi naj- 
prije meni jedan kolačić, a onda peci sebi i sinu svojemu. Jer 
ovako veli Gospodin: Brašno se iz zdjele ne ć& potrošiti, niti će 
ulja u uljanici nestati, dokle ne pusti Gospodin dažda na zemlju«. 
Žena otide i učini, kako joj reče Ilija; i od toga dana brašno se iz 
zdjele ne potroši niti ulja u uljanici nestade. 

Poslije se razboli sin u d o v i č i n i umre. Ilija se pruži 
tri puta nad djetetom i zavapi ka Gospodinu: »Gospodine Bože moj, 
molim, neka se povrati u dijete duša njegova«. I Gospodin usliši 
glas Ilijin, i dječak oživi. Tada reče žena! Iliji: »Sada po 
tom poznam, da si čovjek Božji, i da je riječ Gospodnja u ustima 
tvojim«. 

3. Žrtva Ilijina. Poslije tri godine i šest mjeseci, kako nije 
bilo dažda, reče Gospodin Iliji: »Idi i pokaži se Ahabu, da pustim 
dažd na zemlju«. Ilija otide i reče Ahabu: »Saberi narod i 450 
svećenika Balovih na gori Karmelu«. Ahab učini tako i dođe 
na goru. 

Tada Ilija pristupi k narodu i reče: »Dokle ćete hramati na 
obje strane? Ako je Gospodin Bog, idite za njim; ako li je Bal, 
idite za njim«. Ali narod ne odgovori ni riječi. A Ilija reče opet: 
»Ja sam sam, a svećenika Balovih ima 450. Dajte nam dva junca. 
Oni neka izaberu jednoga, neka ga zakolju i metnu na drva, ali 
ognja da ne potpaljuju; a ja ću prigotoviti drugoga junca i metnuti 
ga na drva, ali ne ću potpaljivati. Onda prizovite vi svoje bogove, 
a ja ću prizvati ime mojega Gospodina. Koji bog pošlje oganj na 
žrtvu, onaj neka je Bog«. Sav narod reče: »Dobro!« 

Balovi svećenici zakolju svojega junca i metnu ga na oltar, 
pa stanu skakati oko njega vičući od jutra do podne: »Bale, usliši 
nasl« Ali ni kakva glasa ni odgovora. Ilija im se stane rugati 
govoreći: »Vičite većma; jer se možda razgovara, ili je na putu. 

; ili možda spava. Vičite, da se probudi«. Onda oni stanu vikati 
koliko igda mogu i parati se noževima po svom običaju, dokle ih 
krv ne oblije. Ali opet ni glasa ni odgovora. 

Kad dođe doba večernje, da se prinese žrtva, reče Ilija svemu 
narodu: »Pristupite k meni«. I uzme dvanaest kamena pq broju 
plemena izraelskih i načini oltar. Oko oltara iskopa širok opkop, 
rasiječe junca i metne ga na drva, pa zapovjedi da liju vodu na 
žrtvu, dok se i opkop napuni vode. Potom se pomoli: »Gospodine, 
pokaži danas, da si ti bog Izraelov, da bi se obratio ovaj narod 
k tebi«. Tada pade oganj s neba i spali žrtvu, drva i kamenje i 
popi vodu u opkopu. Narod, kad to vidi, popada ničke na zemlju 
vičući: »Gospodin je bog! Gospodin je bog!« 

Onda se Ilija popne na vrh brijega, sagne se k zemlji i stane 
se moliti. I gle, mali oblačić digne se najprije od mora, brzo se 
zamrači nebo i udari velik dažd. 

§51. Nabotov vinograd. Smrt Ahabova. Uzeće Ilijno. 

1. Ilija pomaže Elizeja za proroka. Jezabela htjede da ubije 
Iliju. A prorok pobjegne u pustinju, bio je žalostan i htio je da 
umre, jer je mislio, da će svi Izraelci postati neznabošci. Umoran 
legne pod smreku i zaspi. I gle, anđeo Gospodnji faknu ga i reče: 
»Ustani i jedi, jer ti je put dalek«. Ilija pogleda i vidi pokraj glavg 
hljeb pečen na ugljenu i vrč vode. Ustane i jede i okrijepljen onim 
•jelom ide četrdeset dana i četrdeset noći, dokle dođe na goru 
božju liorcb. 

Tu mu se javi Gospodin u tihom vjetriću, za znak, da je on 
bog blagi, koji ne će odmah da uništi grešnike. Potom reče Iliji: 
»Vrati se i pomaži Elizeja za proroka mjesto sebe. A ja ću si 
ostaviti 7000 ljudi, koji nijesu svojega koljena savili pred balom«. 

Otišavši Ilija odande nađe Elizeja, gdje ore sa dvanaest jar- 
jnova i baci na nj plašt svoj. Elizej odmah ostavi volove, oprosti 
se sa svojima, otide za Ilijom i služaše mu. 

2. Nabotov vinograd. Do dvora Ahabova imaše vinograd 
'građanin Nabot. Ahab reče jednom Nabotu: »Daj mi svoj 
vinograd, da načinim od njega vrt za zelje, a ja ću ti dati bolji 
vinograd ili u novcu šta vrijedi«. Ali mu Nabot odgovori: »Neka 
mi bude milostiv Gospodin, što ti ne mogu dati nasljedstva mojih 
otaca«. U zakonu je Mojsijevu bilo zabranjeno prodavati, što je 
tko od svojih otaca naslijedio. Nato se Ahab razljuti i! došavši 
kući leže na postelju, okrene lice svoje na stranu i ne h Ijedne 
đa jede. 

Jezabela ga zapita, šta mu je? Pa kad dozna, zašto se Ahab 
ljuti, naruga mu se veleći: »Kakav li si ti kralj? Ustani, jedi i budi 
veseo, ja ću ti dati vinograd«. Tada napiše pismo na ime Ahabovo 
starješinama grada: »Postavite dva nevaljala čovjeka prema Na- 

boiu, koji će na nj lažno zasvjedočiti, da je hulio na Boga i na 
kralja. Tada ga izvedite i zaspite kamenjem«. Starješine učine 
tako; Jezabela reče onda Ahabu: »Uzmi vinograd Nabotov, jer 
Nabot nije više živ«. 

Ahab ustane i pođe u vinograd Nabotov. Ali mu ususrei 
izide Ilija te mu reče: »Ubio si i tuđe si prisvojio. Ovako veli 
Gospodin: Na onome mjestu, gdje su psi lizali krv Nabotovu, lizat 
će i tvoju; a Jezabelu će psi izjesti«. 

Tako se i dogodi. Tri godine poslije bi Ahab ranjen u boju i 
umrije na kolima, a kad su kola prali, psi su lizali krv njegovu. 
Novi pak kralj dade Jezabelu bacili s prozora i psi izjedu tijelo 
njezino. 

3. Uzeće Ilijino. Kad dođe vrijeme, da uzme Gospodin Iliju,, 
odvede ga duh Gospodnji na Jordan, a za njim iđaše Elizej. Ilija 
uzme plašt svoj, savije ga i udari njim po vodi, a voda se rastupi, 
te oba prijeđu suhim. Kad su dalje išli, gle, ukazaše se ognjena 
kola i ognjeni konji, i Ilija otide u viharu u nebo. Elizej gledaše 
za njim i vikaše: »Oče moj, oče moji« Od žalosti razdre haljine 
svoje. Potom podigne plašt Ilijin, koji bijaše s njega spao, i vrati 
se na brijeg jordanski, udari plašiem Iiijinim po vodi, voda se ra- 
stupi i Elizej prijeđe. Kad to vide drugi učenici Ilijini, reku: »Duh 
Ilijin počinu na Elizeju«. Dođu k njemu, te mu se poklone do 
zemlje. 

* Ilija je slika Spasitelju: što je revnovao za Boga, činio 
čudesa: umnožio hranu, oživio mrtvaca; postio četrdeset dana i 
noći, i uzet je živ na nebo. Hljeb, o kojem je Ilija četrdeset dana 
živio, bio je slika sv. pričesti. * 

§ 52. Prorok Elizej. 

1. Elizej iscjeljuje vodu. Kad je Elizej došao u Jerihon, rekoše 
mu građani: »Dobro je živjeti u ovom gradu, ali je voda zla«. 
Elizej im reče: »Denesite mi soli u novom sudu!« Kad mu donesu, 
izide Elizej na izvor i baci u nj so, i voda posta zdrava. 

2. Opaki dječaci u Betelu. Iz Jerihona pođe Elizej u Betel, 
gdje su se Izraelci klanjali! zlatnom teletu. Kad je išao putem, 
izađu dječaci iz grada i rugahu mu se vičući: »Hodi ćelo! Hodi 
ćelo!« Elizej se obazre i zaprijeti im u ime Gospodnje. Tada izađu 
dva medvjeda iz šume, i rastrgnu od onih dječaka četrdeset i 
dvojicu. 

3. Kako se očistio Naman od gube. Naman, vojvoda 
kralja sirskoga, bijaše gubav. Njegova je žena imala robinju Izra- 
elku, koja reče svojoj gospođi: »Kad bi naš gospodar otišao 
k proroku u Samariju, on bi ga izliječio od gube«. Naman otide 
k Elizeju. Elizej mu poruči po svome sluzi: »Idi i okupaj se sedam 

>puta u Jordanu«. Naman se rasrdi i reče: »Mislio sam, da će pri- 
stupili k meni i prizvati ime Boga svojega i tako me iscijeliti. 
Nijesu li potoci u Siriji bolji negoli sve vode izraelske?« 

Ali sluge njegove pristupe k njemu i reku mu: »Oče! da ti je 
prorok kazao što teško, ti bi učinio. A zašto ne bi učinio, kad 
ti je samo rekao: okupaj se, pa ćeš se očistiti?« Tada siđe Naman 
i zaroni u Jordan sedam puta, i tijelo njegovo posta čisto. Potom 
se vrati k čovjeku Božjemu i reče mu: »Doista sad znam, da nema 
nigdje Boga do u Izraelu. Evo uzmi darl« Ali Elizej ne htjede uzeti. 

4. Lakomsivo Gijezijevo. Kad je Naman otišao neki dio puta, 
potrči za njim Gijezije, sluga Elizejev i reče: »Poslao me gospodar 
moj, da ti kažem: Zvo baš sad dođoše dva mladića, učenici pro- 
ročki; daj za njih lalenat srebra i dvije stajaće haljine«. Naman 
mu odgovori: »Uzmi i dva talenta!« I dade mu dvije stajaće 
haljine. — Gijezije uzme darove i sakrije ih i potom izađe ored 
svojega gospodara. Elizej ga zapita: »Otkuda, Gijezije?« Gijezije 
odgovori: »Nikuda nije išao sluga tvoj«. Ali mu Elizej odvrati: 
»Zar duh moj nije bio ondje, kad je čovjek sišao s kola i vratio se 
preda te? Sad imaš srebra i haljina, ali će i guba Namanova pri- 
jeći na te«. I otide od njega gubav kao snijeg. 

5. čudo na grobu Elizejevu. Elizej umre i ukopaju ga. Druge 
godine poslije njegove smrti udare razbojničke čete na zemlju, 
upravo kad su ljudi ukopavali nekakoga čovjeka kraj groba EJi- 
zejeva. Opazivši razbojnike baciše brže tijelo mrtvačevo u grob 
Elizejev. Kad se ono dotakne kosti Elizejevih, oživi mrtvac i ustane 
na noge svoje. Tako je Bog preko ostataka Elizejevih učinio čudo. 

§ 53. Prorok )ona. Propast kraljevstva izraelskoga. 

1. Prorok Jona. Po smrti Elizejevoj pošlje Bog proroka Jon u 
u Ninivu, glavni grad kraljevstva asirskoga. Gospodin mu reče: 
»Ustani i idi u Ninivu i propovijedaj 1 ondje pokoru; jer je zloća 
toga grada izašla preda me«. Grijesi su njihovi bili tako veliki, 
da ih je Bog morao kazniti. No Jona ne posluša Gospodina nego 
uđe u lađu, koja je išla na protivni kraj. Znao je, da su Asirci ne- 
prijatelji Izraelcima, pa je htio da Niniva propadne. 

No Gospodin podiže oluju veliku, te svi mišljahu, da će se 
razbiti lađa. Na lađi se svi uplaše i stanu prizivati svoje bogove; 
a Jona ležaše na dnu lađe i spavaše. Upravitelj od lađe vikne 
na nj: »Šta ii spavaš? Ustani i moli se Bogu svojemu, da ne pro- 
padnemo«. A kad je pogibao bila sve veća, reku ljudi na lađi 
jedan drugomu: »Hajde bacimo ždrijeb, da vidimo, s koga je ta 
nesreća«. Baciše ždrijeb, i ždrijeb padne na Jonu. Jona im reče: 
»Bacite me u more, i more će se umiriti, jer znam, da je s mene 
došla na vas ova oluja«. Ljudi su oklijevali, ali bura postajaše sve 
veća. Tada bace Jonu u more, a more se umiri onaj čas. A 
Gospodin bijaše pripravio veliku ribu, koja Jonu proguta. Tri dana 

i tri noći bijaše Jona u trbuhu ribe i moljaše se, da ga Gospodin? 
izbavi. I Gospodin zapovjedi ribi, te Jonu izbaci na zemlju. 

Onda ustane Jona i pođe u Ninivu, i počne ići po gradu jedan 
dan hoda i vikati: »Još četrdeset dana, pa će Niniva propasti«. 
Tada se Ninivljani obuku u pokorničke haljine i zaposte. Sam 
kralj činjaše pokoru i zapovjedi, da se svi Ninivljani mole i obrate. 
Videći, da su se obratili, smilova se bog na njih i ne učini, što je 
bio rekao. 

Joni bude žao, što se bog smilovao, pa izide iz grada, načini' 
si sjenicu i sjedne ondje, da vidi, što će biti od grada, bog dade, 
te nad Jonom uzraste bršljan, da mu bude sjena nad glavom. Jona 
se tomu vrlo obraduje. Ali sjutradan zapovjedi bog, te dođe crv 
i podgrize bršljan. bršljan usahnu, a Jonu stane sunce peći, te 
poželi, da umre. A Gospodin mu reče: »Tebi je žao bršljana, oko 
kojega se nijesi trudio, nego je jednu noć uzrastao, a drugu noć 
propao; a meni da ne bude žao Ninive, grada velikoga, u kojem 
ima više od 120.000 ljudi, koji još ne znaju, šta je desno, šta li : 
lijevo (t. j. djece) i mnogo stoke?«. 

* Jona svojim boravljenjem u ribi bijaše slika smrti Kristove 
i njegova uskrsnuća, kako je sam Isus rekao: »Kao što je Jona 
bio u trbuhu ribe tri dana i tri noći, tako će biti sin čovječji u srcu 
zemlje tri dana i tri noći«. * 

2. Propast kraljevstva izraelskoga. Ropstvo asirsko. Gospodin 
nije prestajao opominjati narod izraelski preko’ proroka, da se 
obrate, ali oni ne poslušaše. Ostavili su zapovijedi božje, klanjali 
se krivim bogovima i činili svakojaka druga zla. 

Napokon dođe na njih kazan božja. S a 1 m a n a s a r, kralj 
asirski, dođe s velikom vojskom, razvali glavni grad Samariju 
odvede narod od deset plemena u Asiriju u ropstvo. 

Li opustjelu zemlju naseli druge narode neznabož^čke, koji se 
pomiješaju s preostalim Izraelcima. Tako nastane narod sama r~ 
j a n s k i, koji je uz pravoga boga poštovao i krive. Kasnije se 
Samarjani okaniše neznaboštva, ali između njih i čistih Izraelaca 
(Židova) postojala je mržnja i neprijateljstvo. 

§ 54. Tobija. 

t. Kreposti Tobijine. Među zarobljenicima u Asiriji živio je 
i bogobojazan čovjek po imenu Tobija. On se od! mladosti' 
svoje uklanjao društvu opakih ljudi i držao je vjerno zapovijedi 
božje. Zato mu dade bog, te je stekao milost u Salmanasara, i 
bilo mu je dopušteno, da ide, kudgod ga je volja. Obilazio bi' 
dakle sve, koji su bili s njim u ropstvu, utješavao ih i opominjao, 
hranio gladne i odijevao gole, tako da je skoro razdao sav svoj« 
imutak. 

Ali umre Salmanasar, a njegov sin Senaherib gonio je i ubijao 
Izraelce. Tobija pak bojeći se vise Boga nego kralja ukopavao 
je njihova ijelesa. 

Kad je jednom vrativši se od ukopa legao k zidu, pade mu 
u oči nečist od lastavica, koje su imale na zidu gnijezdo, i od toga 
Tobija oslijepi. Tobija se nije žalio na Boga, nego je ostao po- 
stojan u strahu Božjem hvaleći Boga sve dane života svojega. 

Ana, žena Tobijina, iđaše svaki dan na posao tkalački, da 
privrijedi hranu. Tako jednom dobije jare na dar i donese ga kući. 
Kad Tobija čuje blejanje njegovo, reče: »Gledajte, nije li možda 
ukradeno. Vratite ga gospodaru njegovu; jer nam nije dopušteno, 
da jedemo što ukradeno ili dodiramo«. } Nato se žena njegova 
razljuti i počne ga koriti; a on uzdahne i stane se moliti. 

2. Tobija opominje sina. Tobija imaše sina, koji se također 
zvao Tobija, te ga od mladosti učio, da se boji Boga i uklanja se 
od grijeha. Kad je Tobija mislio, da će umrijeti, dozva sina svojega 
i reče mu^ »Kad primi Bog dušu moju, tijelo moje ukopaj; a majku 
svoju poštuj svega vijeka njezina; jer ireba da se sjećaš, koje i 
kolike je muke pretrpjela s tebe. A kad i ona umre, ukopaj je 
kraj mene. — Svega vijeka svojega imaj na umu Boga, i čuvaj se 
da ikada pristaneš na grijeh. — Od imutka svojega udjeljuj mi- 
lostinju. Ako budeš mnogo imao, obilato udjeljuj; budeš li imao 
malo, gledaj, da i malo drage volje udijeliš. — Ne dopusti, da 
oholost ikada zavlada tvojom misli ili tvojom riječi; jer je od nje 
početak svemu zlu. — U svako vrijeme hvali Gospodina i moli od 
njega, da putove tvoje upravlja. — Ne boj se, sine moji Ubog život 
istina provodimo, ali ćemo imati mnogo dobra, ako se budemo 
bojali Boga, uklanjali se svakomu grijehu i činili dobro«. 

§ 55. Putovanje mladoga Tobije. 

1. Tobija i anđeo Rafael. Poslije opomena reče Tobija svo- 
jemu sinu, neka ide u Rages, grad medijski i donese novce, što 
'ih je Tobija bio uzajmio nekomu čovjeku. Mladi Tobija izišavši, 
da potraži druga na dalekom putovanju, nađe prikladna mladića, 
gdje stoji opasan i kao spreman) na put. _To je bio- anđeo Božji, 
ali Tobija nije znao, da je anđeo, nego ga zapita: zna li put u 
Mediju? i kad mu mladić odgovori, da zna, povede ga k ocu. 
Otac im reče: »Sretno putovali, i Bog bio s vama na putu, i anđeo 
vas njegov pratio«. 

Uveče prvoga dana dođu k rijeci Tigrisu. Tobija izađe da 
si opere noge, kadli sukne velika riba, kao da će ga proždrijeti. 
Tobija se uplaši i poviče: »Gospodaru, hoće na me!« A anđeo 
mu reče: »Uhvati je za škrgu i izvucil« Kad Tobija to učini, reče 
mu anđeo: »Ispori tu ribu, a uzmi sebi žuč, jer je to dobro za lijek«. 

2. Ženidba mladoga Tobije. Putujući dalje dođe mladi lobija 
s anđelom u neki grad Egbatanu. Anđeo mu reče: »Ovdje je 
Raguel, čovjek od tvojega plemena, koji ima jedinicu kćer Saru. 
Traži je od njega za ženu«. Ali Tobija reče: »Čuo sam, da ju je 
prosilo sedam ljudi, pa su umrli, a govori se, da ih je ubio bijes, 
bojim se, da se i meni to ne dogodi«. Anđeo mu odgovori: »Oni 
nijesu imali Boga na pameti, nego su dopustili, da ih vodi strast; 
zato je imao đavo vlast 'nad njima. A ti sprovedi s djevojkom 
tri prva dana u molitvi«. Svrate se dakle k Raguelu i on dade 
Saru lobiji za ženu. Za vrijeme svadbe otide anđeo u Rages i 
donese novce. 

Boravivši četrnaest dana kod Raguela reče Tobija: »Znam, 
da otac moj i mati sad već dane broje i da su u sto briga za mene«. 
Tada Raguel dade Tobiji Saru i polovinu od svega blaga svojega. 
Roditelji opomenu Saru, da štuje tazbinu, ljubi muža, pazi na čeljad, 
upravlja kućom i neprikorno da se vlada. Onda ih puste želeći im, 
da ih anđeo Božji zdrave dovede kući. 

3. Povratak mladoga Tobije. Roditelji su se Tobijini zabri- 
nuli, što njega tako dugo nema. Mati njegova nije se mogla utje- 
šiti, nego je svaki dan istrčala na vrh brijega, ne bi li ga zapazila, 
da ide. Napokon ga ugleda izdaleka i odmah ga pozna, pa otrči 
i javi mužu svojemu. Tada i pseto, koje bijaše s njima na putu, 
dotrči i mašući repom izjavi radost svoju. 

Sijepi otac ustane i podavši ruku sluzi izide sinu; ususret, 
zagrli ga i poljubi. Otac i mati stanu plakati od radosti. 

Tada mladi Tobija po zapovijedi anđelovoj uzme žuč riblju 
i namaže njom qči svojemu ocu. Za po sata spadne mu s očiju 
mrena i otac progleda. 1 svi stanu hvaliti Boga, a Tobija reče: 
»Slavim te. Gospodine Bože Izraelov, jer si me ti kaznio i ti si 
me iscijelio; i eto ja vidim opet sina svojega«. 

4. Anđeo se očituje Tobiji. Mladi Tobija ispripovjedi ocu 
sve, što mu je pratilac učinio na putu. Nato ga povedu na stranu 
i stanu ga moliti, da uzme polovinu od svega blaga. Tada im 
anđeo odgovori: »Slavite Boga nebeskoga i zahvalite mu, jer vam 
je učinio milosrđe svoje. Dobra je molitva s postom, i milostinja bolja 
nego blago u zlatu sahranjivati. A koji čine grijeh i nepravdu, 
neprijatelji su duši svojoj. Objavljujem vam dakle; istinu: kada 
si se Bogu molio sa suzama, i kada si ukopavao mrtve, ja sam 
prinosio molitvu tvoju Gospodinu. 1 jer si bio drag Bogu, trebalo 
je, da dođe na te iskušanje. Ja sam Rafael anđeo, jedan od 
sedmorice, koji stojimo pred Gospodinom«. 

Kad oni to čuju, uplaše se i dršćući padnu licem na zemlju. 
Anđeo im pak reče: »Mir vam, nemojte se bojatil Po volji Božjoj 
bio sam s vama; njega hvalite i slavite«. Nato nestade anđela 
ispred očiju njihovih. A oni hvališe Boga i pripovjediše sva nje- 
gova čudesna djela. 

Stari Tobija poživi potom još 42 godine i umre, kad mu je 
bilo 102 godine. Po smrti majčinoj otide Tobija sa ženom i poro- 
dicom svojom k Raguelu u Mediju. I on je doživio veliku starost 
i vidio je sinove sinova svojih, koji su dobar život sprovodili i sveto 
se vladali, mili Bogu i ljudima. 

§ 56. Kraljevstvo judejsko. 

1. Roboam, Jozafat, Ozija. Kad je deset plemena izabralo 
Jeroboama za kralja, Roboam, sin Salomonov, skupi vojsku, 
da udari na Izraelce; ali Bog posije proroka k njemu i 
svemu narodu, koji im reče: »Ovako veli Gospodin: Ne bijte se 
s braćom svojom, jer sam ja naredio, da tako bude«.* I svi se 
vrate svojim kućama. Poslije Roboama bili su u kraljevstvu ju- 
dejskom kraljevi iz roda Davidova. 

Praunuk Roboamov Jozafat tražio je Boga i hodio po za- 
povijestima njegovim. On postavi suce u zemlji i reče im: 
»Gledajte, šta ćete raditi, jer ne ćete suditi za čovjeka nego za 
Gospodina. U Gospodina nema nepravde, niti gleda, tko je tko, 
nili prima poklona«. 

Kralj Ozija činio je dobro pred Gospodinom, i Bog mu je 
davao sreću. Ali kad osili, ponese mu se srce, počne se miješati 
u prava svećenička: uđe u svetinju, da kadi. Veliki mu se svećenik 
opre i reče: »Nije tvoje, da kadiš pred Gospodinom; to pripada 
samo svećenicima, koji su za to posvećeni«. Ozija sđ rasrdi i 
zaprijeti svećenicima kadionicom. U taj čas izide po njemu guba, 
kojom ga Gospodin udario, i osta gubav do smrti. 

2. Kraljevanje Ezekijino. Kralj Ezekija bio je pravedan 
i pobožan; zato mu je Bog pomagao i davao mu sreću. 

Senaherib, kralj asirski, dođe s velikom vojskom u zemlju 
Judejsku, osvoji sve gradove i opkoli Jeruzalem. Pošlje svoje ljude 
k Ezekiji i reče mu: »Ne će te izbaviti tvoj Bog iz mojih ruku, kao 
što nijesu izbavili druge narode bogovi njihovi«. I još drugim rije- 
čima stane ružiti Boga živoga. Ezekija otide u hram i 
pomoli se Bogu. Nato pošlje Bog k njemu proroka Izaiju, te mu 
reče: »Ne boj se! Kralj asirski ne će doći u grad, ni jedne strijele 
ne će baciti amo«. I zaista, anđeo Gospodnji dođe u noći i pobije 
u okolu asirskom 185.000 ljudi. Tada se Senaherib digne i vrati 
se natrag u Ninivu, i tu ga ubiju sami njegovi sinovi. Tako ga je 
Bog kaznio radi psovke (hule) njegove. 

3. Kraljevstvo judejsko primiče se propasti. Malo je kraljeva 
judejskih bilo kao Ezekija, koji bi se držali zapovijedi Božjih. 
Mnogi od njih bijahu bezbožnici, neki su prinosili žrtve krivim bo- 
govima, tako da se izopačenost neznabožačka raširila među naro- 
dom Božjim. Preko proroka opominjao je Bog kraljeve i narod, 
slao na njih različite nevolje, ne bi li se popravili. No oni za sve 

to nijesu marili; zato kao što je Bog odbacio izraelsko kraljevstvo,, 
tako odluči odbaciti i judejsko. Po mnogim se znacima vidjelo,, 
da mu se primiče konac, što su ga proroci unaprijed javljali. 

§ 57. Prorok Izaija. 

1. Proroci prije Izaije. Ilija, Elizej i drugi proroci prije njih 
radili su za ljude svojega vremena, zato svojih djela nijesu napisali. 
Proroci, što su živjeli poslije njih, napisali su svoja djela za potonje 
naraštaje; jer su unaprijed mnogo prorekli, što) će se dogoditi, 
i kad su se njihova proroštva izvršila, bio je to dokaz, da su bili 
poslanici Božji. Među proroštvima najznamenitija su mesijska, 
koja govore o Mesiji ili Spasitelju, što će doći na svijet. 

Ozea govori o boravku Spasiteljevu u Misiru: »Iz Misira 
dozvah Sina svojega«. 

Joel spominje dolazak Duha Svetoga u vrijeme Spasiteljevo: 
»Izlit ću Duha svojega na svako tijelo. Svaki, koji prizove ime 
Gospodnje, spast će se«. 

A m o s naviješta podignuće kraljevstva Božjega, u kojem će 
biti svi narodi: »Podignut ću šator (dom) Davidov, koji spade i 
opet ću ga sagraditi, da naslijedi sve narode, koji će se zvati ime- 
nom mojim«. 

A b d i j a proriče propast neprijatelja kraljevstva Božjega, koje 
će se širiti od Siona: »Ako se podigneš kao orao i postaviš na 
zvjezdama gnijezdo svoje, odanle ću te skinuti^ govori Gospodin. 
A na gori Sionu bit će spasenje i bit će sveta. Spasenje će doći 
na goru Sion, i Gospodnje će biti kraljevstvo«. 

1 J o n a je živio prije Izaije i napisao svoje doživljaje i 
proroštvo. 

2. Prorok Izaija. Od svih proroka, koji su napisali svoja 
djela, najznamenitiji je I z a i j a. On se (uz Jeremiju, Ezekijela i 
Danijela) zove velik prorok, jer od njega ima najviše proroštva 
o Spasitelju, prekrasnim jezikom pisanih. 

K proročkoj službi pozvan je Izaija viđenjem, koje opisuje. 
Javi mu se Gospodin na visokom prijestolu, a oko njega serafi s 
krilima, koji su! pjevali : »Svet, svet, svet Gospodin Bog 
nad vojskama; puna je sva zemlja slave njegove«. Potom doleti 
jedan od serafa noseći živi ugljen s oltara i dotače) se njimi usta 
prorokovih i reče: »Očistio je Bog usta tvoja, idi i govori narodu«. 

Prorok opominje narod na obraćenje i pokoru. 
»Čujte riječ Gospodnju! Umijte se, očistite se, uklonite zle misli 
svoje od očiju mojih, prestanite zlo činiti. Učite se dobro činiti, 
tražite pravdu. Tada dođite i govorite sa mnom, govori Gospodin. 
Ako vaši grijesi budu kao skerlet, postat će bijeli kao snijeg; ako 
budu crveni kao crvac, postat će bijeli kao vuna. Ako me pak 
stanete gnjeviti, mač će vas prožđrijeti«. 

Prorok naviješta kazan, koja će narod stići: zemlja će se 
opustošiti, narod će se odvesti u ropstvo u Babiloniju. Proriče 
i povratak naroda iz ropstva i njegovim izbaviteljem 
imenuje K i r a, više od sto godina prije, nego što se taj kralj rodio. 

3. Proroštva Izaijina o Spasitelju. Izaija govori o Spasitelju, 
kao da pred sobom gleda sav život njegov. 

Tako proreče njegovo rođenje i čudesa: »Evo, djevica 
će zatrudnjeti i roditi sina, i dat će mu se ime Emmanuel (S nama 
Bog)«. — »Recite malodušnima: Bog sam doći će i spast će vas. 
Tada će se otvoriti oči slijepima, i uši gluhima bit će otvorene. 
Tada će hromi skakati kao jelen, i odriješit će se jezik nijemima«. 

Proroštvo o muci i smrti Spasiteljevoj: »Nije obličja 
u njega niti ljepote. Prezren bi i posljednji među ljudima, čovjek 
boli. On bi ranjen za bezakonja naša, izbijen bi za zločine' 
naše; kazna je na njemu radi mira našega i modricom njegovom 
ozdravismo. Žrtvovan bi, jer sam htjede, i ne otvori usta svojih; 
kao ovca na klanje vodit će se, i kao janje pred strigačem 
svojim zanijemjet će«. 

O slavi Spasiteljevoj veli prorok: »Narodi će mu se klanjati 
i grob će mu biti slavan«. 

§ 58. Judita. 

1. Holoferno kod Betulije. Kad je kraljevstvo judejsko bilo 
blizu propasti svojoj, izbavi ga još jednom iz nevolje s pomoću 
Božjom pobožna i junačka žena. 

Vojvoda asirski Holoferno dođe s velikom vojskom u 
zemlju, osvoji mnogo gradova i stane u oko pod gradom B e tu- 
li j o m. Grad opkoli i odvrati od njega svu vodu. Starješine 
gradske odluče, da će grad predati, ako im za pet dana ne dođe 
pomoć. 

To čuje pobožna udovica Judita, pa reče starješinama: 
»Zašto kušate Gospodina? Vi ste postavili rok milosrđu Božjem 
i po svojoj zamisli odredili mu dan. Kajimo se i molimo oproštenje, 
i čekajmo ponizno utjehu njegovu«. Starješine joj odgovore: »Moli 
se za nas, jer si sveta žena«. 

Judita uđe u bogomolju svoju, pospe glavu pepelom, padne' 
ničice pred Gospodinom i stane se moliti. Potom odbaci pokor- 
ničke haljine, namaže se mirisom i naresi se najljepšim nakitom, 
i izađe sa sluškinjom iz grada. Straže je asirske odmah uhvate 
i dovedu pred Holoferna. Holoferno dopusti Juditi, da može sa 
sluškinjom svojom po volji izlaziti iz okola. 

2. Judita ubija Holoferna. Četvrti dan učini Holoferno veliku 
gozbu svojim službenicima i pozove i Juditu. I razveseli se Holo- 
ferno i popije mnogo vina, a kad gosti otidu, svali se na postelju* 
a zaspi od velike pijanosti. Judita stane pred postelju Holofernovir, 

pomoli se sa suzama i reče: »Okrijepi me, Gospodine, u ovaj čas!<c 
Pa izvadi mač Holofernov iz korica i odsiječe mu glavu, preda je 
sluškinji, da je metne u torbu, i potom izađu i vrate se u Betuliju. 

3. Slava Juditina. Judita još noću sazove narod, pokaže im 
Holofernovu glavu i reče im: »Hvalite Gospodina Boga našega, 
koji je rukom mojom ubio neprijatelja naroda svojega. Njegov je 
anđeo čuvao mene, i povratio me čistu k vama«. Tada se svi po- 
klone Gospodinu. A Ozija, knez narodni, reče: »Blogoslovena si 
ti, kćeri, od Gospodina većma negoli sve žene na zemlji!« U jutru 
provale Židovi s velikom vikom iz grada na okol asirski. Asirci 
otrče, da probude vojvodu; ali kad zapaze tijelo njegovo bez. glave, 
pobjegnu glavom bez obzira. 

Ime se Juditino slavilo po svoj zemlji. Sam veliki, svećenik 
dođe u Betuliju, da je vidi, pa joj reče: »Ti si slava jeruzalemska, 
li radost izraelska, li čast naroda našega. Muževno si radila i 
junački si se držala, jer si ljubila čistoću«. Judita poživii potom 
dugo godina slavljena od svega naroda. 

* Nije bio grijeh Juditi, što je ubila Holoferna, jer je d o- 
pušteno ubiti neprijatelja, kad se brani domovina. * 

PETO DOBA. 


Od ropstva babilonskoga do Krista (606. — U. 

§ 59. Propast kraljevstva judejskoga. 
Prorok jeremija. 

1. Proroci pred propašću kraljevstva. Bog nije prestajao* 
opominjali narod judejski, prije nego što će ih kazniti. Proroci 
Nahum, Habakuk i Sotoni ja govorili su o propasti, koja 
se približuje. 

Osobito se trudio prorok Jeremija, da narod obrati na 
pokoru, te od njih odvrati kaznu. Uzme gvozden jaram na vrat 
i dođe k njima govoreći: »Željezni će vam jaram Gospodin metnuti 
na vrat, i služit ćete kralju babilonskomu«. Ali stanovnici nijesu 
marili za njegove opomene, nego su ga progonili. 

2. Razorenje Jeruzalema. Nabukodonozor, kralj babi- 
lonski, navali godine 606. u zemlju Judejsku, osvoji Jeruzalem, 
oplijeni hram i odvede mnogo naroda u Babilon. 

Ljudi, što su preostali u zemlji, stanu se buniti. Zato dođe 
opet Nabukodonozor pred Jeruzalem i opkoli ga. U gradu nastane 
silan glad. Napokon vojska babilonska provali u grad. Posljednjega 
kralja judejskoga S e d e k i j u uhvate u bijegu, iskopaju mu' oči 
i odvedu okovana u Babilon. Jeruzalem i hram razvale 
Babilonci i odnesu sve blago iz hrama. Stanovnike judejske 
digne Nabukodonozor i razaspe ih po svojem kraljevstvu kao 
pljevu, kako su ti proroci naprijed kazali. To se zove ropstvo 
babilonsko. 

3. Plač Jeremijin. Samo malo Židova ostane u zemlji, među 
njima i prorok Jeremija. Sjedeći na razvalinama grada Jeruzalema 
plakaše i naricaše govoreći: »Kako je pust grad, koji bijaše nekad 
pun narodal Posta kao udovica vladarica narodima, glava među 
zemljama potpade pod danak. Putovi sionski tuže, jer nitko ne 
ide na praznik. O vi svi, koji prolazite, pogledajte i vidite, ima li 
bol, kakav je bol moj. S kim ću te porediti, Jeruzaleme, ili kaku 
ću ti priliku naći? Nesreća je tvoja velika kao more, tko će te 
iscijeliti? Obrati nas, Gospodine, k sebi, i obratit ćemo se; ponovi 
dane naše, kako bijahu prije«. 

Ali se prorok tješi znajući, da će se narod opet vratiti kući. 
Prorok gleda i u Novi Zavjet, koji će Bog učiniti. »Ovako veli 
Gospodin: Evo idu dani, te ću učiniti] s domom Izraelovim i s* 

*domom Judinim nov zavjet, ne kao onaj zavjet, koji sam učinio 
3 očima njihovim i koji su pokvarili; nego ovo je zavjet, što ću 
učiniti: metnut ću zapovijedi svoje u njih, i u srce njihovo napisat 
ću ga. Oprostit ću im bezakonja njihova i grijeha se njihova ne 
»ću više opominjali«. 

* Riječima iz Plača ) e r e m e j i n a, kojima plače za razva- 
ljenim hramom, oplakuje Crkva smrt Isusovu, jer je on govoreći o 
svojoj smrti rekao: »Razvalite ovaj hram, i ja ću ga za tri dana 
rsczidati«. A to je govorio za tijelo svoje. * 

§ 60 . Ropstvo babilonsko. Prorok Ezekijel. 

1. Žalost Židova za domovinom. Izraelci, koji se odsada 
obično zovu Židovi ili Judeji, jer ih je najviše bilo iz plemena judina, 
živjeli su rasijani po kraljevstvu babilonskom. Babilonski kraljevi 
blago su s njima postupali, ali su Židovi ipak teško podnosili pre- 
stanak blagdana svojih i gospodstvo tuđinsko. U tužaljci, koja se 
nalazi među psalmima, ovako govori pobožan čovjek iz toga doba: 

»Na rijekama babilonskim sjedasmo i plakasmo opominjući se 
Siona. O vrbama sred njega (Babilona) vješali smo harfe svoje. 
Ondje su iskali, koji nas zarobiše, da pjevamo i govorili nam: 
Pjevajte nam slavnu pjesmu sionskul Kako da pjevamo pjesmu 
Gospodnju u zemlji tuđoj? Ako zaboravim tebe, Jeruzaleme, neka 
me zaboravi desnica moja] Neka prione jezik moj za usta moja, 
ako se ne opominjem tebe, ako ne postavim Jeruzalema za vrhunac 
radosti moje!« 

2. Proroci u ropstvu babilonskom. 1 u ropstvu babilonskom 
bilo je proroka, koji su opominjali narod, da se drži svoje vjere, 
tješili ih skorim izbavljenjem i budili u njima nadu za Spasiteljem. 
Ti su proroci bili Baruh, Ezekijel i Danijel. Židovi su u ropstvu 
zamrzili na idolopoklonstvo i povratili se k jedinomu Bogu. Preko 
Židova u ropstvu saznali su i neznabošci za pravoga Boga i za 
obećanoga Spasitelja, i tako su se pripravljali za njegov dolazak. 

3. Viđenje Ezekijelovo. Prorok Ezekijel tješio je narod, 
da će ih Bog opet skupiti. Ezekijela odvede Gospodin u duhu 
f na polje, puno kosti, koje bijahu vrlo suhe. Gospodin mu reče: 
»Govori ovim kostima u ime Božje, da ožive«. Ezekijel učini, kako 
mu Bog zapovjedi. 1 gle, nasta šuštanje i stade gibanje među 
kostima. Kost se primakne kosti, svaka k svojem zglavku. Po 
njima iziđu žile i meso i ozgo se navuče koža. Ali duha ne bijaše 
u njima. Tada reče opet Bog Ezekijelu: »Govori duhu, neka dahne 
u ove pobijene, da ožive«. Kad to Ezekijel učini, uđe u njih duh 
i ustanu na noge — vojska veoma velika. 

Tada reče Gospodin Ezekijelu: »Kosti su Izraelci. Oni vele: 
Posušiše se kosti naše, nada je naša propala. Ali im reci: Ovako 

veli Gospodin: Vi ste moj narod, ja ću vas natrag dovesti u zemlju 
Izraelsku. Duh svoj metnut ću u vas, i znat ćete, da sam ja 
Oospodin« 

* To je viđenje Ezekijelovo slika uskrsnuća svih ljudi. * 

§ 61 . Prorok Danijel. 

1 . Danijel i njegovi drugovi. Nabukodonozor bijaše odveo 
više mladića kraljevskoga i kneževskoga roda iz Židovske u Ba- 
bilon, i tu su se odgajali na kraljevskom dvoru, učili pismo i jezik 
haldejski, da mcVgu poslije vršiti službe državne. Dobivali su 
obroke od jela kraljevskoga i vina, koje je kralj pio. Među iza- 
branim mladićima bio je Danijel i još tri druga: Ananija, Mizael 
i Azarija. 

Danijel bijaše odlučio, da će se držati Mojsijeva zakona i da 
se ne će oskvrniti nedopuštenim jelom. Zato zamoli vrhovnoga 
dvoranina, da im daje drugo jelo. Dvoranin mu reče: »Bojim se 
kralja; jer ako kralj vidi lica vaša mršavija nego u drugih mladića 
vaše dobi, mogao bih platiti glavom«. Danijel odgovori: »Ogledaj 
nas za deset dana, neka nam se daje varivo za jelo i voda za pilo, 
pa kako vidiš, onako čini s nama«. 

Dvoranin ih posluša u tom. A poslije deset dana bila su im 
lica ljepša i mesnatija nego u svih mladića, koji su jeli kraljevsko 
jelo. Poslije dobivahu samo varivo. A Bog dade četvorici mla- 
dića znanje i razum u svakoj knjizi i mudrost; a Danijelu dade 
dar proročki. Poslije tri godine dovedu ih kralju. Kralj govori s 
njima i ne nađe se među; svim mladićima nijedan kao Danijel i 
drugari njegovi. Kralj ih uzme za svoje službenike. 

2. Danijel izbavlja Suzanu. Među zarobljenicima u Babilonu 
bijaše Joakim, ugledan čovjek, koji je imao ženu Suzanu. Nju 
salete u voćnjaku dva zlikovca, da je zavedu na grijeh, ali ona nije 
htjela zgriješiti pred Gospodinom, pa digne viku, da ih se oslobodi. 

Ali ta dva zlikovca potvore nju, da su je zatekli u grijehu. 
Skupština im vjeruje kao starješinama i sucima, i osudi Suzanu 
na smrt. Suzana zavapije: »Bože vječni, koji poznaješ stvari sakri- 
vene, ti znaš, da su krivo na mene posvjedočili«. I usliši Gospodin 
glas njezin. Kad su je vodili na smrt, Bog prosvijetli Danijela, pa 
on vikne: »Sudite još jedamput, jer su na nju krivo posvjedočili«. 
Kad se vrate, Danijel rastavi onu dvojicu, i zapita prvoga: »Ako 
si vidio Suzanu, pod kojim si je drvetom vidio?« On odgovori: 
»Pod trešnjom«. Tada dovedu drugoga, i Danijel ga zapita: »Gdje 
si vidio Suzanu?« A on reče: »Pod šljivom«. Nato poviče sav 
zbor hvaleći Boga, koji izbavlja one, što se uzdaju u nj. Onda 
ustanu na onu dvojicu i pobiju ih kamenjem. 

3. Tri mladića u zažarenoj peći. Nabukodonozor načini 
zlatan lik. Kad su posvećivali lik, skupe se gospoda iz svega 

kraljevstva. Glasnik vikne: »Čujte narodi: kad čujete sviranje i, 
pjevanje, tada popadajte ničke i poklonite se zlatnomu liku, koji je 
postavio Nabukodonozor kralj. A tko ne bi pao i poklonio se, 
onaj čas bit će bačen u peć zažarenu«. 1 kad trube zatrube, svi 
popadaju ničke i poklone se liku; samo tri mjadića Ananija, Mizael 
i Azarija ostanu stojeći. Odmah ih tuže kralju. 1 

Kralj se razljuti i dozove ih preda se pa im reče: »Poklonite 
se liku ili ćete biti bačeni u peć zažarenu. Da vidimo toga Boga, 
koji će vas izbaviti iz mojih ruku«. Oni mu odgovore: »bog naš 
može nas izbaviti iz zažarene peći i iz tvojih ruku. Pa da to i ne 
učini, ipak se ne ćemo pokloniti liku«. Tada Nabukodonozor za- 
povjedi, da sedam puta većma peć užare, pa onda onu trojicu 
svežu i bace u peć. Anđeo pak Gospodnji siđe u peć i uzbije 
plamen, te od teške jare popadaju mrtvi oni ljudi, koji su ih u peć 
bacali. Anđeo načini u peći hlad kao u vrijeme večernjega zraka. 
Oganj se ne dotakne mladića; samo užeta sagore, kojima su 
ih svezali. Tada tri mladića stanu hvaliti i slaviti Boga. 

Kralj pogleda u peć, prepadne se i reče svojim doglavnicima: 
»Ne bacismo li u peć trojicu? a sad eno ih četiri, gdje idu po 
ognju i nije im ništa, a četvrti je kao sin (anđeo) božji!« I pristupi 
peći na vrata i vikne: »Sluge Boga višnjega, hodite napolje!« 

Mladići izađu napolje, i gle, ni kosa im se na glavi nije upa- 
lila. Onda reče kralj: »Hvala Bogu, koji je poslao anđela svojega 
i izbavio sluge svoje, koje su se u nj uzdale«. Kralj dade onoj 
trojici veliku čast i izda zapovijest, da se pogubi, tko na njihova 
Boga pohuli. 

§ 62. Danijel za kralja Baltazara i Darija. 

1. Svetogrđe Baltazarovo i kazan. Kralj babilonski Baltazar 
učini veliku gozbu velikašima svojim. Napiv se vina zapovjedi, 
da se donesu zlatni sudovi, koje bijaše odnio Nabukodonozor iz 
hrama jeruzalemskoga, i stanu piti iz njih kralj i velikaši njegovi 
i žene njihove. Najednom ukaže se na zidu ruka, koja napiše tri 
riječi. Kralj problijedi i počne drhtati po cijelom tijelu, i pozove 
mudrace svoje, ali oni riijesu mogli pročitati pisma niti kazati, 
što znači. 

Tada pozovu Danijela. Danijel reče kralju: »Ti si se, kralju, 
podigao na Gospodina nebeskoga. Svete posude donesoše iz 
doma njegova preda te, i pio si iz njih ti i velikaši tvoji i žene. Zato 
je Gospodin poslao ruku, da napiše one riječi. Pismo je napisano: 
Mane, Teke 1, Fare s. A ovo znače te riječi: Mane, izbrojio 
je Bog kraljevstvo tvoje i dokončao ga; Tekel, izmjeren si, 
ali si se našao prelagan; F a r e s, razdijeljeno je tvoje kra- 
ljevstvo i dano Medijancima i Perzijancima. 

Još istu noć ubiju Baltazara, a Medijanci i Perzijanci podijele 
njegovo kraljevstvo. Skoro zatim zavlada kralj perzijski Kir 
cijelom babilonskom državom. 


SI. 19. 


$lika kralja Kir a. 



2. Danijel u jami lavskoj. Darije Medijanac postavi Danijela 
svojim namjesnikom nad trećinom kraljevstva, pače kralj mišljaše, 
da ga postavi nad svim kraljevstvom. No drugi upravitelji gledahu, 
da ga smetnu s tolikoga gospodstva. Ali ne mogahu naći na njemu 
ništa, jer je bio vjeran kralju, pa reku: »Ne ćemo naći ništa na 
njega, ako ne nađemo što radi zakona Boga njegova«. Tada dođu 
kralju pa mu kažu: »Svi se upravitelji dogovoriše, da se postavi 
naredba: Tko bi se god za trideset dana zamolio komegod bogu 
ili čovjeku, osim tebi, kralju, da se baci u jamu lavovsku«. Kralj 
potvrdi tu naredbu. 

No Danijel i kraj te zabrane moljaše se svojemu Bogu otvo- 
rivši prozore, kako je to činio i prije. Oni ljudi vidjevši Danijela 
jave to kralju. Kralj se ožalosti i gledaše, da izbavi Danijela. Ali 
oni ljudi reku kralju: »Znaj, kralju, da se u Medijanaca i Perzija- 
nača kraljevska naredba ne mijenja«. Tada kralj zapovjedi, da 
bace Danijela u jamu lavovsku. »Bog tvoj«, reče kralj, »kojemu bez 

prestanka služiš, neka ti pomogne«. Vrata na jami zapečati kralj 
svojim prstenom; ali poslije nije mogao ništa okusiti i svu noć nije 
mogao zaspati. 

Ujutru rano otide kralj k jami i poviče žalosnim glasom: »Da- 
nijele, slugo Boga živoga, može li te Bog tvoj izbaviti od lavova?« 
Danijel mu odgovori: »Bog moj poslao je anđela svojega, koji je 
zatvorio usta lavovima, te mi ne naudiše«. 

Tad se kralj vrlo obraduje i zapovjedi, da izvade Danijela 
iz jame, a one, koji su ga bili optužili, da bace u jamu. I još nijesu 
pali na dno jami, a lavovi ih ščepaju i raskinu. Onda Darije izda 
zapovijed: »Po svemu kraljevstvu svak neka se boji Boga Danije- 
lova, jer je on Bog živi, koji ostaje do vijeka; on/ izbavlja i spasava 
i čini znake i čudesa na nebu i na zemlji«. 

* Tako se Danijel nije dao odvratiti, da izvanjim na- 
činom poštuje Boga.* ' 

§ 63. Povratak iz ropstva. 

1. Povratak za kralja Kira. Prve godine svojega vladanja u 
Babilonu (536) Kir, kralj perzijski, oglasi po svemu kraljevstvu 
svojemu: »Tko od naroda Gospodnjega hoće, neka se vrati u Jeru- 
zalem i neka zida hram Bogu Izraelovu«. I posude iz hrama 
Gospodnjega izdade Kir. 

Ali samo nešto više od 42.000 ljudi, ponajviše od plemena 
Judina i Levijeva, vrati se kući s poglavarom svećeničkim J o z u o m 
i sa Zorobabelom, namjesnikom kralja perzijskoga, potom- 
kom Daviđovim. 

Vrativši se u Jeruzalem načine najprije oltar Bogu i postave 
temelj hramu, te ga kraj svakojakih smetnja sazidaju. Hram 
bude svečano posvećen. Svetinja nad svetinjama ostane 
prazna, jer je prorok Jeremija kovčeg zavjetni sakrio negdje na 
gori Nebu, te se više nije našao. 

2. Povratak za Ezdre i Nehemije. Poslije opet (458) svećenik 
E z đ r a odvede znatno mnoštvo Židova iz Babilonske. Došavši 
u Jeruzalem uzme popravljati pokvarene običaje i razdrešivati 
ženidbe s tuđinkama. 

Trinaest godina poslije N e h e m i j a, peharnik kralja perzij- 
skoga, doznavši žalosno stanje naroda, koji se bio povratio, rastuži 
se veoma, moli se Bogu i dobije dopuštenje od kralja, da ide u 
Židovsku. S pismom kraljevim dođe u Jeruzalem i stane 
opravljati zidove gradske. Tomu su smetali Samarjani 
i drugi neprijatelji židovski optužujući ih kralju, da se žele odmet- 
nuti. Ipak budu zidovi podignuti za 52 dana; jer dok je polovina 
ljudi Nehemijnih radila, druga je polovina držala oružje, pa i oni, 
koji su zidali, imali su pripasan mač. 

3. Proroci Agej, Zaharka i Maiahija. Za obnovu vjersku kod 
naroda poslije povratka iz ropstva mnogo suj radili i posljednji 
proroci: Agej, Zaharija i Maiahija. 

Agej nagovaraše Židove, da svojski prionu za # građenje 
hrama. Kad je hram bio gotov, mnogi od staraca, koji su vidjeli 
hram Salomonov, plakahu, sto taj novi hram nije onako sjajan. 
Prorok ih tješi obećanjem, da će taj hram biti još sjajniji, jer će 
u nj »doći onaj, koga žele svi narodi«, t. j. Spasitelj svijeta. 

Zaharija je kazao više stvari o Spasitelju, na pr. njegov 
ulazak u Jeruzalem: »Raduj se, kćeri jeruzalemska. Evo, kralj tvoj 
doći će k tebi, pravedan i spasitelj; on ubog i jaše na magareiu«. 

Maiahija je posljednji od proroka. U knjizi njegovoj ima 
proroštvo o čistoj žrtvi, koja će se Bogu prinositi po svemu svijetu 
(sv. misa). »Nijeste mi mili, veli Gospodin, i dara neću primati iz 
ruke vaše. Jer će od istoka sunčanoga do zapada biti veliko ime 
moje među narodima, i na svakom će se mjestu prinositi imenu mo- 
jemu prinos čist«. 

§ 64, Estera. 

1. Mardohej prokazuje urotnike. Mnogo je Židova ostalo u 
perzijskom kraljevstvu, među njima i Mardohej, koji je othranjivao 
kćer svojega brata po imenu E s t e r u. Ona se svidi kralju 
Asveru, te je uzme za ženu. Estera nije kralju kazala svojega roda. 
Mardohej se svejednako starao za svoju hranjenicu, te je dolazio 
svaki dan u dvor. Tu jednom dozna, da su dva dvoranina naumila 
ubiti kralja. On to kaže Esteri a Estera kralju. Kralj dade tu dvo- 
jicu objesiti, a stvar se zapiše u dnevnike kraljeve. 

2. Aman hoće da istrijebi Židove. Poslije toga podiže kralj: 
A m a n a, da mu bude prvi doglavnik. Sve sluge kraljeve, što 
bijahu na vratima kraljevim, klanjahu se i padahu pred Amanom; 
samo Mardohej ne činjaše tako, jer nije htio dati časti čovjeku, 
koja pripada Bogu. Nato se Aman razljuti i odluči istrijebiti sve 
Židove u perzijskom kraljevstvu. Kralju kaže, da Židovi ne izvršuju 
zakona njegova, a kralj mu dopusti, da radi s njima, što hoće.. 
Onda Aman u ime kraljevo izda zapovijed, da se jednoga dana 
poubijaju svi Židovi u cijeloj državi. 

Mardohej javi to Esteri i poruči joj, neka se moli kralju za 
svoj narod. Kod Perzijanaca pak bijaše pod smrtnom kazni zabra- 
njeno, da tko dođe nezvan pred kralja. Zato reče Estera: »Molite 
se i postite tri dana; i ja ću moliti i onda ću otići kralju, pa ako 
poginem, neka poginem«. 

3. Estera moli kralja za svoj narod. Treći dan otide Estera 
kralju. Kralj je isprva gnjevno pogleda; ali mu Bog okrene srce 
na milost, pa joj reče: »Ne boj se, Esterol Ne ćeš umrijeti; iet 

je taj zakon postavljen za sve, samo ne za tebe. Što želiš?« Ona 
mu odgovori: »Ako sam našla milost pred kraljem, dođi danas 
s Amanom k meni na objedi« 

Kralj je kod objeda zapita, što želi? A ona mu reče: »Ako 
sam našla milost, neka dođe kralj i sjutra s Amanom na o.bjed 
k meni; pa ću onda kazati kralju svoju želju«. Kad je Aman veseo 
i dobre volje išao iz dvora, vidio je Mardoheja, gdje sjedi na vra- 
tima i ne miče se pred njim. Zato se razgnjevi i zapovjedi, da se 
za Mardoheja podignu vješala 50 lakata visoka. 

One noći nije mogao kralj spavati pa zapovjedi, da mu čitaju 
■dnevnike., Kad mu se čitalo, kako je Mardohej prokazao ona dva 
dvoranina i spasao život kralju, zapita kralj: »Kakovu je nagradu 
dobio Mardohej za svoju vjernost?« Sluge mu odgovore: »Nika- 
kovu«. Tada začuje kralj, da je netko u dvoru. To je bio Aman, 
koji je uranio, da govori kralju, neka dade objesiti Mardoheja. 
Kralj dozove Amana i reče mu: »Šta treba učiniti čovjeku, kojega 
kralj hoće da proslavi?« Aman misleći, da je on taj čovjek, od- 
govori: »Takova čovjeka treba obući u kraljevsko odijelo, metnuti 
mu kraljevsku krunu na glavu, postaviti na konja, na kojem kralj 
jaše, i jedanjzmeđu prvih knezova treba da ga provede po ulicama 
gradskim vičući pred njim: Ovako biva čovjeku, kojega kralj hoće 
da proslavi«. Nato reče kralj Amanu: »Učini tako Mardoheju Zidu, 
koji je na vratima«. Aman učini tako, a potom otide žalostan kući. 

Uto dođu po nj dvorani i natjeraju ga, da dođe brže kraljici 
na objed. Kod objgda zapita kralj: »Što želiš, Estero? Ako hoćeš 
pola kraljevstva mojega, dat ću ti«. Ona odgovori: »Ako sam 
našla milost u očima tvojim, kralju, neka se pokloni život meni i 
mojemu narodu, jer smo predani, da nas pogube«. 

4. Propast Amanova. Tada zapita kralj: »Tko je taj i gdje 
je taj, koji bi se usudio to činiti?« A Estera reče: »Naš protivnik 
i neprijatelj ovaj je zlikovac Aman«. Aman se prepadne. Kralj 
gnjevan izađe u vrt. Jedan od sluga reče mu: »Gle, kod kuće 
Amanove stoje vješala 50 lakata visoka, koja je pripravio za Mar- 
doheja«. Kralj reče: »Objesite ga na njih!« Tako objese Amana 
na vješala, koja bijaše pripravio za Mardoheja. 

Na mjesto Amanovo postavi kralj Mardoheja i odmah se izda 
zapovijed za obranu Židovima. Među Židovima bijaše radost i 
veselje, i mnogi od neznabožaca prihvatiše njihovu vjeru. Židovi 
slave dan svoga izbavljenja velikom svečanošću. 

* Estera moleći se za narod bila je slika kraljici nebeskoj 
Djevici Mariji, koja je jedina izuzeta od zakona smrti i grijeha i kod 
Boga je naša zagovornica. * 

•v 

§ 65. Zidovi pod vlašću grčkom. 

1. Prijevod Svetoga Pisma na grčki jezik. Aleksandar Veliki 
pobijedi kralja perzijskoga i pokori sebi sve pokrajine perzijske, 
pa L Židovsku. On je poštovao hram jeruzalemski. 

Po smrti Aleksandrovoj jedan od vojvoda njegovih po imenu 
P t o 1 e m e j načini se kraljem! u Egiptu, osvoji Palestinu i mnogo 
tisuća Židova naseli u Egiptu, osobito u novom gradu AleRsandriji. 
Tu se prevede i SvetoPismo na grčki jezik, te su 
ga mogli čitati Židovi, koji su već svoj jezik bili zaboravili, a došlo 
je Sveto Pismo i neznabošcima u ruke, te su još bolje poznavali 
vjeru židovsku i njihovo nadanje u Spasitelja. 

2. Knjiga Mudrosti i Crkvenica. U Egiptu nastale su i dvije 
knjige Svetoga Pisma: knjiga Mudrosti i Crkvenica. 

Knjiga Mudrosti nagovara na pravu mudrost, t. j. bogo- 
bojaznost. U njoj se bistro uči, da je duša besmrtna, da ima 
poslije smrti plaća i kazan. Dokazuje se ludost i opakost idolo- 
poklonstva. 

Knjigu Crkvenicu napisao je Isus, sin Sirahov. 
Čitala se nekad u crkvi onima, koji su se pripravljali za krštenje, 
pa se zato zove Crkvenica. U njoj ima kao i u Pričama Salomo- 
novim različitih korisnih nauka. 

Evo iz tih knjiga nekoliko rečenica; »Štuj Doga iz sve duše, 
i poštuj svećenike. — Prije molitve pripravi dušu svoju, i ne budi 
kao čovjek, koji iskušava Doga).— Bog stvori čovjeka besmrtna, 
a zavišću đavolovom uniđe smrt na svijet. — Nemoj činiti zla, pa 
te ne će stići zlo. — U svim djelima svojim opominji se posljed- 
njih stvari svojih, pa ne ćeš nikada sagriješiti. — Tko ljubi 
opasnost, propast će u njoj. — Neka te ne mrzi posjetiti bo- 
lesnika, jer će te to utvrditi u ljubavi. — Pametan i čedan 
čovjek ne mrmlja, kad ga karaju. — Ružna je sramota u čovjeka 
laž. — Sine, posegni za oca svojega u starosti, i ne ža- 
losti ga u vijeku njegovu. —(Radnik pijanac ne obogati se; i 
koji prezire sitnine, pomalo propada. — Besposličenje nauči 
mnogoj zlobi. — Zbog pijanstva mnogi su umrli; a koji je umjeren, 
produži život. — Kako je lijep čisti naraštaji i u Boga ie i 
u ljudi priznat«. 

§ 66. Zidovi pod vlašću kraljeva sirskih. 

1. Heliodor hoće da oplijeni hram. Poslije dođu Židovi pod 
vlast kraljeva s ir s k i h. Ti su im bili u početku blagonaklo- 
njeni. Kasnije se jedan od njih polakomio za blagom u hramu 
jeruzalemskom i pošlje svojega doglavnika Heliodora u Jeru- 
zalem, da uzme blago iz hrama. U gradu zavlada nemali strah. 
Svećenici i narod prizivahu Boga, da ne da oskvrniti svetoga 
mjesta. Kad je Heliodor došao s vojnicima k blagajnici, ukaza mu 
se konj sa strašnim jahačem na sebi, koji se prvim nogama propne 
na Heliodora. llkažu se i drugai dva mladića u sjajnom odijelu, 
koji opkole Heliodora i uzmu ga biti. Heliodora onesviještena? 

iznesu iz hrama, ie se vrati kralju i kaže mu, neka onamo posije 
neprijatelja svojega, kojemu želi smrt. 

2. Siarac Eleazar. Najgore stane bjesnjeti na Židove kralj 
A n t i o h sileći ih, da se odvrate od svoje vjere i da prionu za 
neznaboštvo. Mnogi se doista iznevjeriše vjeri svojih otaca. Među 
rijetkima, koji su se oprli sili, istekao se osobito starac Eleazar 
i sedmoro braće s junakinjom majkom. 

E 1 e a z a r u, uglednu književniku, starcu časna obraza silom 
oivoriše usta, da jede svinjetinu. Ali je on volio slavno umrijeti 
nego sramotno živjeti, i dragovoljno pođe na muke. Neki od na- 
zočnih smilovaše se na starca, ali smilovanjem krivim, uzeše ga 
nasamo i rekoše mu, da će mu donijeti meso, koje smije jesti, 
pa neka se gradi, kao da jede meso od žrtava, da se tako izbavi 
od smrti. Ali im Eleazar odvrati: »Ne dolikuje mojoj dobi pretvarati 
se. Kad bih to činio, mnogi bi se mladići sablaznili misleći, da 
je starac Eleazar prešao k neznaboštvu, te bih ja grdno osramotio 
svoju starost. Pa što bi mi i koristilo, da se otmem mukama ljud- 
skim: ruci Svemogućega ne ću se ni živ ni mrtav izmaći«. 

Poslije ovih riječi odmah ga odvedu na muke. Izdišući već 
pod udarcima reče: »Gospodine, ti znaš, da rado ove muke pod- 
nosim, jer se bojim tebe«. Tako premine Eleazar ostavivši svima 
sjajan primjer kreposti i junaštva. 

3. Sedam braće makabejske. Aniioh dade uhvatiti i sedam 
braće s majkom njihovom, te ih stanu biti bičevima, i siliti 
ih,, da jedu svinjetinu. Ali najstariji između njih reče: »Volimo 
prije umrijeti negoli prekršiti zakon Božji«. Nato se kralj razgnjevi 
i zapovjedi, da užare kotlove i tave. Tada rekne, neka najstarijemu 
izrežu jezik, svuku kožu s glave, odsijeku ruke i noge i da ga još 
živa prže na tavi. Dok su njega mučili, ostali su jedan drugoga 
nagovarali na junačku smrt. 

Kad je prvi umr’o, dovedu drugoga. Oderavši mu kožu 
s glave zapitaju ga, hoće li da jede? On odgovori: »Ne ću!« Zato 
i on podnese iste muke, koje i prvi. Izdišući već reče; »Ti nas, bez- 
božniče, istina ubijaš u ovom životu, ali će kralj svijeta ovoga n a 
uskrsnuću podignuti nas, koji smo umrli za zakone 
njegove«. 

Treći pruži ruke hrabro veleći: »S neba sam ih dobio, i 
nadam se, da ću ih od Boga natrag dobiti«. Tako umre 
on, a za njim četvrti, peti i šesti, te se čudio kralj i družina njegova 
njihovoj hrabrosti, jer su muke držali za ništa. 

Još je najmlađi ostao u životu. Antioh mu se zakune, 
da će ga učiniti bogata i sretna, ako se odmetne od zakona. No 
kad ni ovako nije mogao skloniti mladića, pozove majku i uzme 
je nagovarati, neka se poštara za sina, da ne gubi života. Ona 
pak progovori sinu narodnim jezikom: »Molim te, sinko, pogledaj 

na nebo i na zemlju i na sve, što je u njima i zna), da je to Bog 
od ničega učinio. Pa se ne boj toga krvnika, nego vrijedan braće 
svoje primi smrt, da te u vječnom životu s braćom tvojom opet 
nađem«. Dok je majka ovo još govorila, reče mladić: »Što čekate? 
Ne pokoravam se zapovijedi kraljevoj nego zakonu Božjem, koji 
nam je dan preko Mojsija. Ti pak, zlotvore, ne ćeš izmaći ruci 
Božjoj«. Tada kralj uzavri od gnjeva i još većma pobjesni na ovoga 
negoli na sve pređašnje. Napokon bude i majka pogubljena. 

* Nada u uskrsnuće dala je jakost mladićima, da su 
radije slušali Boga nego ljude, i ostali postojani u 
vjeri. * 

V 

§ 67. Zidovi pod vlašću makabej«skora. 

1. Revnost Maiaiijina. Kad je Antioh bjesnio na vjeru ži- 
dovsku i mnogi se Židovi iznevjerili zakonu Mojsijevu, podiže Bog 
M a t a t i j u i pet sinova njegovih, da se bore za zakon Božji. 
Matatija poviče: »Koji revnuje za zakon Božji, neka ide za mnom«. 
On i sinovi njegovi pobjegnu u gore, a k njima se stanu skupljati 
vjerni Izraelci. Odanle su napadali vojsku sirsku, oltare nezna- 
božačke rušili i branili štovaoce pravoga Boga. 

2. Junaštva Jude Makabejina. Po smrti Matatijinoj sin njegov 
Juda, prozvan radi hrabrosti svoje M a k a b i (= kladivo), uze 
krepko vojevati na sirske vojske, koje je Antioh slao na Židove. 
U .tim bojevima vidjeli su anđele, kako zaštićuju Judu i bacaiu 
strijele na neprijatelje. Tako s malo vojske a s pomoću Božjom 
razbije Juda vojske sirske, oslobodi Jeruzalem, očisti hram i dade 
ga ponovo posvetiti. 

2. Smrt Aniiohova. Kad je čuo Antioh za pobjede Judine, 
pođe sam u Židovsku, da načini — kako govoraše — od Jeruzalema 
grobnicu židovsku. Ali na putu padne s kola, te se rani. U ra- 
nama mu se zalegli crvi, komadi mu tijela otpadali i smrad je 
dodijavao cijeloj njegovoj vojsci. 

Tada počne prizivati Boga i obećavati, da će velike darove 
dati za hram. Ali ga Bog ne usliši, jer mu kajanje nije bilo pravo. 
Pa kako je on druge mučio, tako sam u teškim mukama pogine. 

4. Žrtva za umrle. Po smrti Antiohovoj Juda sretno nastavi 
rat. U jednoj bici pade nekoliko Židova. Kad su ih htjeli ukopati, 
nađoše u njihovim džepovima darova (zlatnih, srebrnih), koje su 
neznabošci prinosili za žrtve svojim bogovima. Po tom je svima 
bilo očito, da su zato pali u boju. Zato su slavili pravedni sud 
Božji i molili se, da bi im se učinjeni grijeh oprostio. Juda skupi 
novaca i posla 12.000 drama srebrnih u Jeruzalem, da se za grijehe 
preminulih prinese žrtva. Sveto Pismo hvali djelo Judino veleći: 
»Sveta je i korisna misao moliti se za mrtve, da se 
svojih grijeha oproste«. 

5. Molitve svetaca. Kad se jednom sirski vojvoda s golemom 
vojskom približio Jeruzalemu, mogao je Juda tek s malom četom 
da mu se opre. U noći prije boja usni Juda, da vidi velikoga sve- 
ćenika Omju, koji bijaše umr’o, gdje podignutih ruku moli za narod 
židovski. Kraj njega ukaže se i drugi čovjek s velikim sjajem oko 
sebe. A Onija reče: »Ovo je Jeremije^ prorok Božji, koji se 
mnogo moli za narod naš i sveti grad«. Jeremija pruži Judi 
mač i reče mu: »Uzmi mač Božji, njim ćeš nadvladati neprijatelje <. 
Juda pripovjedi taj san svojoj četi, svi se ohrabre i udare na ne- 
prijatelje te ih nadvladaju. 

5. Smrt Jude Makabejina. Juda se opri jatelji s Rimljanima, 
ne bi li se održao lakše protiv sirskih kraljeva. No takovo je pri- 
jateljevanje zabranjivao zakon Mojsijev, zato je to prijateljstvo izišlo 
na zlo Židovima, jer su im kasnije Rimljani postali gospodari. I Judi 
nije više služila sreća. Jednom se nađe pred mnogo silnijim nepri- 
jateljem. Njegovi ga ljudi odvraćahu od boja. Ali im Juda reče: 
»Ne valja da bježimo. Bolje je, da junački umremo, nego da svoju 
čast okaljamo«. Juda natjera jedan dio neprijatelja u bijeg, ali mu 
dotle drugi dio dođe iza leđa, te divni junak pade u boju. 

Po smrti Judinoj nastave borbu njegova braća i izvojšte slo- 
bodu. S i m o n a postaviše Židovi za kneza i velikoga svećenika, 
dok ustane prorok vjeran. Njegovo potomstvo (Hasmoneji) vladali 
su narodom židovskim do vremena Kristova. 



SI. 21. Novac Simona Hasmonejina. 


§ 68. Posljednje doba prije dolaska Spasitelja. 

1. Židovi pod vlašću tuđinskom. Nasljednici Makabeja živ- 
ljahu u vječnoj svađi. U tu svađu umiješaju se Rimljani i nametnu 
Židovima za kralja tuđinca 11 e r o d a. Tako se oduzela vlada- 
lačka palica od Jude i došlo je vrijeme, da se javi Spasitelj, kojega 
su svi narodi iščekivali. 

2. Očekivanje Spasitelja kod Židova. Poslije ropstva babi- 
lonskoga Židovi su se doduše okanili idolopoklonstva, ali su zakon 

izvršivali više izvana ne brineći se, da se poprave iznutra u duši. 
Zato se život njihov izopačio, te je Jeruzalem bio gotovo gori od 
Sodome. Život su vjerski još pogoršale stranke farizejska i sadu- 
cejska. Farizeji vršili su samo na oči bogoštovne čine, i nijesu 
marili za unutrašnju svetost/ Saduceji nijesu vjerovali besmrt- 
nosti duše ni uskrsnuća ni anđela; težili su samo za užitkom na 
ovome svijetu. 

Što je bila veća iskvarenost u Židova i što se više približa- 
valo vrijeme dolasku Spasiteljevu, to su većma pobožni Židovi 
čeznuli za Spasiteljem. Ali podnoseći teško vlast rimsku 
nadali su se spasitelju, koji će ih izbaviti od tuđinske vlasti i na- 
činiti na zemlji izraelsko kraljevstvo mogućnije i slavnije nego je 
bilo za Davida i Salomona. 

3. Očekivanje Spasitelja kod neznabožaca. Kod naroda 
neznabožačkih bio je još gori vjerski život nego kod Židova. Pro- 
svijetljeni narodi Grci i Rimljani daleko su napredovali u umjet- 
nosti i znanosti, ali je život njihov bio pun svakojakih opačina; jer 
vjera neznabožačka nije od grijeha odvraćala, pače je na njih i 
poticala. 

Plemenitiji ljudi među neznabošcima vidjeli su 
veliku propast vjere i života, pa su i oni stali čeznuli za 
izbaviteljem iz toga jadnoga stanja. U Rimljana se mislilo, 
da će se povratiti zlatno doba i roditi božanstveno dijete, s kojim 
6e doći na zemlju pravda i blaženstvo. Izbavitelju nadali su se 
narodi iz Židovske. Rimski pisac Tacit kazuje: »Premnogi bijahu 
uvjereni, da se u starim svećeničkim pismima nalazi, te će u ono 
isto vrijeme istok nadjačati i oni, što izađu iz Židovske, zavladati«. 

Tako su i Židovi i neznabošci pripravni čekali Spasitelja i 
uzdisali za njim kao prorok Izaija govoreći: »Rosite nebesa pra- 
vednika. Otvori se, zemljo, i izvedi Spasitelja«. Kad se navršilo 
Dogom određeno vrijeme (»punina vremena«), posla Bog Spasitelja 

Isusa Krista, 

koji budi hvaljen u vijeke. Amen. 


DODATAK 


Sveto Pismo Staroga Zavjeta. 

Sve, što se u ovoj knjizi pripovijeda od stvorenja svijeta do 
dolaska Spasitelja, nalazi se u Svetom Pismu Staroga Zavjeta. 

1. Knjige povijesne. Događaje od stvorenja svijeta do snuti 
Mojsijeve pripovijeda 5 knjiga Mojsijevih; o Jozui govori 
knjiga J o z u i n a, o sucima knjiga sudačka. Povijest na- 
roda izraelskoga od Samuela do ropstva babilonskoga nalazi se 
u četiri knjige kraljevske i u dvije knjige Dnev- 
nika. Povratak naroda iz ropstva babilonskoga kazuju knjige 
Ezdrina i Nehemijna. Što su Židovi poslije trpjeli od sirskih 
kraljeva, zabilježile su 2 knjige Makabejske. 

O pojedinim ljudima govore knjiga Rutina, T o b i j i n a, 
Juditi na i Esterina propovijedajući njihov život. To se 
zovu povijesne knjige Staroga Zavjeta; svega imđ ih 21. 

2. Knjige poučne. Knjige, u kojima se više nalaze pouke, 
zovu se poučne, a jesu: knjiga Jobova, psalmi Davidovi, Priče 
Salomonove, Propovjednik, Pjesma nad pjesmama, knjiga Mudrosti 
i Crkvenica. Ima dakle 7 poučnih knjiga. 

3. Knjige proročke. Knjige, u kojima su proroci napisali 
svoja djela, opomene i proroštva, zovu se proročke. Tih je 
knjiga 16 (17). 

Imadu četiri velika proroka, a to su: Izaija, Jeremija 
(s Baruhom), Ezekijel i Danijel; i dvanaest manjih proroka: 
Ozea, Joel, Amos, Abdija, Jona, Miheja, Nahum, Habakuk, Sofonija, 
Agej, Zaharija i Malahija. 

Tim redom idu knjige u crkvenoj zbirci Staroga Zavjeta, samo 
što se povijesne 2 knjige Makabejske nalaze na koncu svih knjiga 
Staroga Zavjeta. 







